
DESPRE AUTOR 


SVEN HASSEL (19 apr. 1917 — 21 sept. 
2012) pe numele său adevărat, Sven Pedersen, 
s-a născut la Frederiksborg, în Danemarca, într-o 
familie de oameni simpli, muncitori. 

La virsta de 14 ani, Sven Hassel intra în 
marina comercială, ca mus. În anul 1936, şi-a efectuat acul nitrat 
iar în anul următor, din cauza șomajului crescut din Danemarca, s-a 
înrolat voluntar în armata germană. Într-un interviu din 1990 a decla- 
rat: S-a întîmplat ca Germania să fie mai aproape decît Anglia, astfel că am 
fost naturalizat pentru a putea intra în armata germană. A participat la 
invazia Poloniei și a luptat pe toate fronturile, cu excepţia celui african. 
A petrecut patru ani în lagărele de prizonieri sovietice. 

În 1949, Sven Hassel a fost eliberat și doi ani mai târziu s-a căsă- 
torit cu Dorthe Jensen, cea care l-a încurajat să-și descrie experiențele 
din război. Prima lui carte— Legiunea blestemaţilor—a fost publicată 
în 1953. În total, a publicat 14 romane, care au fost traduse în optspre- 
zece limbi. 

Priviţi această carte mai degrabă ca pe un roman documentar, 
decît ca o autobiografie, în primul rînd pentru că aceasta este dorința 
lui Sven Hassel. În Danemarca a fost prezentat iniţial în formă auto- 
biografică. Deşi povestea este, în cuvintele autorului, „nouăzeci la sută 
de fapt”, acesta a preluat cîteva dintre numeroasele episoade din expe- 
riențele altora. 


S 


Sven Hassel a lăsat în urma sa o carieră de excepție și o adevărată 
experiență de viață. Autorul și-a dorit ca scrierile sale să arate ororile 
războiului, în speranţa că generaţiile tinere își vor dedica existența 
salvării oamenilor, și nu distrugerii lor. 


XI 


De ce Vistula se ridică și crește, ca pieptul unui erou 
Ce-și dă ultima suflare pe ţărmul unei mări bîntuite de 
furtuni? 

De ce bocetul valurilor, din întunericul abisului adînc, 
Răsună ca oftatul unui muribund? 

Din adîncurile albiei înghețate a fluviului, 

Ca un vis trist al morții; 

Răsună cîntecul. 

Din cîmpii spălate de ploaie, 

Sălciile argintii plîng în cor de durere... 

Tinerele Poloniei au uitat să zîmbească. 

Fără nici o îndoială, germanii sînt soldaţi minunați. 


Aceste cuvinte au fost scrise de viitorul feldmareșal Lordul 
Alanbrooke în carnetul său de notițe în ziua de 21 mai 1940. 


Această carte este dedicată Soldatului necunoscut și 
tuturorvictimelor celui de-al doilea război mondial, în 
speranța că politicienii nu ne vor mai arunca niciodată în 
nebunia iresponsabilă a unui măcel în masă. 


Ceea ce vrem noi este puterea. Și o avem, vom păstra-o. 
Nimeni nu va putea să ne-o ia. 


Discurs ținut de Hitler la Miinchen, 
30 noiembrie 1932 


XIV 


Lagărul de la Sennelager 


Nici unul dintre soldații companiei a 5-a nu voia să 
ajungă în unitatea de pază de la Sennelager. Dar ce contează 
cevrea sau nu vrea un soldat? Soldatul este o mașină. Singurul 
scop al soldatului este acela de a executa ordine. Doar o singură 
greșeală să facă și se pomenește foarte curînd transferat la 
degradantul batalion disciplinar, numărul 999, ghena de 
gunoi pentru toţi delincvenții. 

Exemple sînt nenumărate. Să luăm, de pildă, pe 
comandantul unității de tancuri, care a refuzat să asculte 
ordinul de a arde pînă în temelii un sat împreună cu toți 
locuitorii lui: Curtea Marţială, degradarea pînă la gradul 
de soldat, Germerscheim, 999... Succesiunea era rapidă și 
inevitabilă. 

Sau să luăm pe Obersturmfiihrerul SS, care s-a opus 
transferării sale în serviciul securităţii: Curtea Marţială, 
degradarea pînă la gradul de soldat, Torgau, 999... 

Toate exemplele au o anumită monotonie lugubră: 
șablonul, odată stabilit, nu mai putea fi modificat, deși 
după o vreme rîndurile batalioanelor disciplinare au început 
să fie îngroșate atit prin transferarea criminalilor cît și a 
delincvenţilor militari. 

În partea 1, paragraful 1, a Regulamentului Armatei 
Germane pot fi citite următoarele: 


Serviciul militar este o datorie de onoare... 
Iar în paragraful 13: 


Oricine primește o condamnare la închisoare mai mare 
de cinci luni nu va mai fi considerat demn pentru serviciul 
militar și pe viitor i se va refuza dreptul de a servi în vreuna 
dintre forțele armate de uscat, maritime sau aeriene. 


În paragraful 36 însă: 


În împrejurări excepționale, paragraful 13 poate fi ignorat 
și persoanele care execută condamnări la închisoare mai mari 

de cinci luni pot fi înrolate în armată, cu condiţia să fie trimise 
la companii disciplinare speciale. 

Delincvenţii cei mai înrăiți vor fi repartizați doar la 
detașamente de dezamorsare a minelor sau la serviciile de 
înmormântare; aceste detașamente nu trebuie dotate cu arme 
de foc. După șase luni de serviciu satisfăcător, aceste persoane 
pot fi transferate la Batalionul 999 de la Sennelager, împreună 
cu soldaţii care au fost acuzaţi de abateri pe cîmpul de luptă. 

În timp de război, subofiţerii trebuie să fi petrecut cel puţin 
douăsprezece luni în serviciul activ pe linia frontului; în 

timp de pace, zece ani. Toţi ofițerii și subofițerii vor fi aspru 
mustrați dacă se vor face vinovaţi de manifestări de indulgență 
nepotrivită față de oamenii de sub comanda lor. Orice recrut 
care suportă disciplina severă fără să se plingă și se dovedește 
demn pentru serviciul militar, poate fi transferat la un regiment 
obișnuit al armatei, unde va avea dreptul la promovare pe calea 
obișnuită. Totuși, înainte ca un astfel de transfer să fie aprobat, 
soldatul trebuie să fi fost recomandat pentru Crucea de Fier de 
cel puțin patru ori, ca urmare a acțiunilor pe cîmpul de luptă. 


Numărul 999 (Cei trei nouă, cum era cunoscut) era 
0 glumă. Sau, în orice caz, presupus a fi o glumă. Trebuie 
recunoscut că, la început, Comandamentul Suprem n-a reușit 
deloc să înțeleagă această glumă, deoarece cele nouă sute 
fuseseră totdeauna rezervate pentru regimentele speciale de 
elită. Apoi, cineva le-a explicat cu amabilitate că triplul nouă 
era numărul de telefon al Scotland Yard-ului din Londra. 
Și ce putea fi mai subtil sau mai amuzant pentru mintea 
nazistă decît să dai exact același număr unui batalion 
format în întregime din infractori? Comandamentul Suprem 
și-a îngăduit un zîmbet birocratic forțat și a încuviințat cu 
o înclinare înțeleaptă din cap. Să fie nouă—nouă—nouă 
numărul; și pentru un pic de distracţie în plus, dece să nu-i 
pună înainte un V mare tăiat cu o linie roșie? Semnificînd: 
anulat. Suprimat. Șters... Ceea ce, firește, se putea referi fie la 
Scotland Yard, fie la batalionul însuși. Dar asta era glumă. O 
glumă nemaipomenită. Oricum ai fi luat-o, era de-ajuns ca 
să te facă să te prăpădești de rîs. Căci, să privim lucrurile în 
față, porcii care serveau în Batalionul 999 nu prea erau ceea ce 
s-ar putea numi dezirabili. Hoţi, ucigași și infractori mărunți, 
trădători, lași și maniaci religioși; cele mai abjecte lepădături 
ale pămîntului, bune doar pentru a muri. 

Aceia dintre noi care o trăgeam din greu pe linia 
frontului nu consideram lucrurile chiar așa. Nu ne puteam 
permite. Duci sau gunoieri, sfinţi sau escroci, tot ce ne interesa 
pe noi era dacă un camarad era dispus să-și împartă ultimul 
lui chiștoc cu tine în vremuri de restriște. La naiba cu ce făcuse 
un om înainte: ceea ce conta pentru noi era ce făcea acum, 
aici și acum. Cînd ești în armată, nu poți trăi singur. Fiecare 
este pentru celălalt, iar legea bunei camaraderii are precădere 
asupra, tuturor celorlalte. 


O locomotivă antică gâfîia încet, trăgînd după ea un șir de 
vagoane de marfă ce scîrțiiau. 

Pe peron, pasagerii priveau curioși la trenul care se oprea. 
Într-unul dintre vagoane se găsea o grupă de pază dotată cu arma- 
ment suficient ca să distrugă un întreg regiment. 

Noi ședeam pe unul dintre peroanele de plecare și jucam cărți 
cu cîțiva prizonieri francezi și britanici. Porta și un sergent scoțian ne 
curățaseră practic pe toţi ceilalți, iar Micuţul și Gregor Martin jucau 
de o oră pe un credit destul de dubios. Sergentul primise deja patru 
chitanţe IOUl! de la ei. 

Tocmai se împărțeau cărțile cînd locotenentul Lowe, coman- 
dantul companiei noastre, a pus brusc capăt jocului cu una dintre 
întreruperile lui neghioabe. 

— Gata, băieţi! Haideţi, mișcaţi-vă! E timpul să plecăm! 

Porta și-a azvirlit cărțile, nemulțumit. 

— Nemaipomenit, a zis plin de înverșunare. Cum, nu se mai 
poate? Nici nu te-apuci bine de un joc de cărți ca lumea că trebuie să 
și apară un tîmpit care să înceapă iar nenorocitul de război. E de-ajuns 
ca să-ți provoace greață. 

Lowe și-a aruncat braţul înainte, îndreptîndu-și un deget spre 
Porta. 

— Te avertizez, a zis. Dacă-ţi mai aud spurcata aia de gură, o să... 


[1] (engl) IOU— 1 owe you: recunoaștere formală a unor datorii prin acest 
înscris. (n. trad,) 

— Domnule locotenent! Porta a sărit repede în picioare și a 
salutat. Nu putea rezista să nu aibă ultimul cuvint. Fiihrerul însuși 
ar fi rămas blocat în fața lui. Domnule, a zis pe un ton serios. Aș vrea 
să știți că, dacă-mi găsiți sunetul vocii supărător în vreun fel, voi fi pe 
viitor fericit să nu vorbesc dacă nu mi se va vorbi mai întâi. 

Lowe a scos un sunet de iritare cu limba și s-a îndepărtat înțe- 
lept, fără nici un alt comentariu. Bătrinul s-a ridicat anevoie de jos și 
a tras un șut găleții răsturnate pe care șezuse. Și-a aranjat bereta pe 
cap și și-a luat centura de care atîrna tocul revolverului. 

— Plutonul 2, fiți gata de plecare! 

Ne-am ridicat în picioare fără nici o tragere de inimă și am privit 
cu repulsie la locomotiva care aștepta, cu șiru-i deprimant de vagoane 
de marfă. Cum de n-a reușit inamicul să distrugă mizeria asta cu bombe? 
Prizonierii de război, încă tolăniţi în voie pe pămînt, rîideau de noi. 

— Țara are nevoie de tine, soldatule! Sergentul scoțian și-a luat 
dintre buze ţigara pe jumătate fumată și i-a prins capătul între arătător 
și degetul mare. N-o să te uit, a promis. A fluturat chitanțele Micuţu- 
lui într-un gest de adio. O să te aștept să-ţi urez bun venit cînd te vei 
întoarce. 

— Ştii ce? a zis Micuţul, fără ranchiună. Ar fi trebuit să vă fi 
lichidat odată pentru totdeauna la Dunkerque. 

Sergentul a ridicat din umeri, prietenos. 

— Nu-ţi fă griji, camarade! O să mai fie multe ocazii... O să-ţi păs- 
trez un loc cînd o să ajung în ceruri. Vom relua jocul de unde l-am lăsat. 

— Nu în ceruri, a zis Micuţul. Nici o șansă! A arătat brusc cu 
degetul mare spre pămînt. Locul meu e acolo jos, amice! Tu poţi merge 
unde vrei, dar n-o să mă convingi să urc acolo ca să-l întîlnesc pe afu- 
risitul de Sfintul Petru și gașca lui de îngeri. 

Sergentul a zimbit doar și și-a virît chitanțele în buzunar. A 
scos Crucea de Fier pe care o cîștigase de la Micuţul și a lustruit-o cu 
grijă pe tunică. 

— Omule, așteaptă pînă ajung yankeii aici! O să fie o distracție 
pe cinste... 

A privit admirativ Crucea, bucuros la gîndul prețului pe care i-l 
va aduce. Americanii erau renumiți pentru suveniruri de război. Exista 

deja un comerț înfloritor cu bandaje pătate de sînge și bucăţi de uni- 
forme îmbibate cu sudoare. Porta avea un cufăr mare plin de amintiri 
înfiorătoare, pregătite pentru timpul cînd piaţa va fi foarte favorabilă. 
O afacere urîtă, dar cel puţin asta însemna începutul sfirșitului în 
privința războiului. 

Locomotiva cu șiru-i de vagoane deschise a pufăit și s-a oprit 
încet, scîrțiind, iar noi am urcat posaci pe peron, apoi în tren. Ploaia 
cădea neîntrerupt de patru zile și-acum ajunseserăm aproape să ne 
împăcăm cu ea. Ne ridicam gulerele vestoanelor și ne vîram mîinile în 
buzunare, stînd aduși de spate într-o tăcere nepăsătoare. Nu de mult 
ni se dăduseră uniforme noi și mirosul greu de naftalină era îngrozi- 
tor. Într-o zi frumoasă se simţea de la o milă depărtare, iar în spaţii 
închise era de-ajuns ca să te sufoce. Din fericire, nici păduchilor nu le 
plăcea mai mult decît nouă, așa că ne părăsiseră en masse în favoarea 
prizonierilor. Așa cel puţin eram scutiți de a ne scoate mereu mîna 
din buzunar ca să ne scărpinam în vreo parte inaccesibilă a trupului. 

Pe părţile laterale ale primelor vagoane erau scrise cu vopsea 
numele uitate deja pe jumătate: Bergen și Trondheim. Vagoanele erau 
folosite pentru un transport de ponei de munte. Ne-am oprit o clipă 
ca să-i privim. Semănau unul cu altul într-un mod absurd, cu o dungă 
de culoare închisă de-a lungul spinării și cu boturile negre, catifelate. 
Unuia i-a căzut cu tronc Micuţul și a început să-i lingă fața, ca un cîine, 
la care Micuţul, totdeauna dispus să adopte primul animal sau copil 
care-i arăta cea mai mică afecțiune, a decis numaidecît că poneiul face 
parte din proprietatea lui personală și că pe viitor îl va însoți peste tot 
unde va merge. Încerca să-l despartă de restul hergheliei și să-l scoată 
din vagon, cînd au apărut două santinele înarmate, agitîndu-și revol- 
verele și răcnind cît îi ținea gura. Cîteva secunde mai tîrziu, zgomotul 
combinat al santinelelor damblagii, al poneilor speriați și al Micuţului, 
care înjura de mama-focului, l-a adus la fața locului pe locotenentul 
Lowe plin de furie. 

— Ce naiba se petrece aici? A împins santinelele la o parte din 
calea lui, intrind în mijlocul încăierării împreună cu Danz, șeful pazei 
de la Sennelager și cea mai odioasă bestie, de pe pămînt, pășind alături 
de el, plin de îngîmfare. Lowe s-a oprit uimit la vederea Micuţului și a 
poneiului. Ce dracu' crezi că o să faci cu calul ăla? 

— Îl iau, a zis Micuţul. Vreau să vină cu mine. E mascota mea. 
Poneiul l-a lins plin de extaz, iar Micuţul i-a pus o mînă posesivă în 
jurul gâtului. Îl cheamă Iacob, a zis. N-o să fie o povară. Poate călători 
cu mine peste tot. Cred că în curînd o să-i placă viața militară. 

— Oh, nu mai spune? Lowe respira greoi prin nările dilatate. Du 
afurisitul ăsta de cal înapoi de unde l-ai luat! Noi trebuie să luptăm în 
război, nu să umblăm cu circul. 

A plecat ca o furtună, urmat de Danz, iar Micuţul s-a uitat după 
el cu o privire încruntată. 

— Să-i ia dracu' pe toți! a zis Porta, vesel. Și-a scos o mînă din 
buzunar și a gesticulat nepoliticos în direcția spatelui lui Lowe. Nu-ţi fă 
griji, camarade, o să ridă mînzește nătăfleții ăștia de ofițeri cînd o să se 
termine aiureala asta... o să se ducă dracului cu toții, negreșit. S-a întors 
și a ridicat din sprînceană spre Julius Heide, care, fără nici o îndoială, 
era cel mai fanatic subofițer din întreaga armată germană. Nu crezi? 

Heide l-a privit cu o încruntătură rece, plină de ură. Îi displă- 
ceau discuţiile de o asemenea natură. Îi provocau frisoane pe coloana-i 
rigidă de nazist. 

— Mai degrabă caporalii, a zis, privind sever la tresele lui Porta. 
Mai degrabă, o să cadă capetele caporalilor. 

— Ei, na, a zis batjocoritor Porta. Și cine o să le adune pe toate 
atunci? Nu afurisiții de ofițeri, îți pot spune asta de la început. Cîţi 
caporali crezi că sînt în armata asta blestemată? Al naibii de mulți ca 
să se lase batjocoriţi, atîta îți pot spune. Și-a virît degetul în pieptul lui 
Heide. Trebuie să-ți clarifici lucrurile, a zis. Va trebui să-ți deschizi ochii 
și să te uiţi în jur odată și-odată. Oalele pentru gătit sînt deja puse la 
fiert, camarade—și noi sîntem ăi de vom găti totul, nu tu și adunătura 
ta de ofițeri cu moace de șobolani. 

Heide și-a îndreptat umerii înguști. 

— Continuă, a zis glacial. Continuă și te spinzură. O să ţin minte 
toate astea. 

Total degajat, în spatele lui, Micuţul a tras un șut unui bidon de 
ulei rătăcit, trimițindu-l prin aer în direcția unui polițist militar care 
trecea pe-acolo. Lovit în umăr de bidon, polițistul s-a întors imediat. 
Fără să scoată o vorbă, Micuţul și-a răsucit capul spre Heide. Poliţis- 
tul s-a lansat ca un elefant înfuriat. Cu ani în urmă, dirijase, probabil, 

circulația opt ore pe zi, necruţător cu cei care nu parcau unde trebuie și 
cu pietonii neatenţi. Războiul îi oferise șansa, iar acum îi venise unicul 
său moment de glorie. Înainte de a-şi da seama ce se întîmplă, Heide 
s-a pomenit că i se face raport, în timp ce Portă ridea ca un cretin și 
Micuţul bombănea ca un papagal plictisitor. 

— L-am văzut cu propriii mei ochi. L-am văzut cînd a dat cu 
piciorul. L-am văzut. 

Locotenentul Lowe a pus capăt întregii tărășenii cu cîteva 
cuvinte scurte și tăioase și un gest furios al miinii. 

— Ce vrei să spui, că omul ăsta te-a atacat? Nu cred o vorbă din 
ce zici. În viața mea n-am auzit ceva mai tras de păr! Sergentul Heide 
este un soldat excelent. Dacă te-ar fi atacat, te pot asigura că n-ai mai 
fi viu acum ca să vorbești fleacuri... Șterge-o din fața mea pînă nu-mi 
ies din țițini. Du-te și găsește ceva mai bun de făcut decît să-ți irosești 
vremea. A mototolit raportul, l-a azvirlit dispreţuitor pe calea ferată 
și s-a întors spre Bătrînul. Ca să fiu sincer, sergent Beier, m-am cam 
săturat de plutonul tău astăzi. Noi, aș vrea să-ți amintesc, sîntem un 
regiment de tancuri, nu o adunătură de înapoiaţi mintali care caută 
gilceavă. Dacă nu ești în stare să-ți stăpinești oamenii, o să mă văd 
obligat să-ţi cer transferul în altă parte. Mă înţelegi? 

Ofiţerul care răspundea de convoiul ce tocmai sosise s-a apro- 
piat de locotenent și l-a salutat nepăsător, ducîndu-și două degete la 
chipiu. I-a întins un teanc de hirtii. Era ocupat. Trebuia să predea cinci 
sute treizeci de prizonieri destinați pentru Batalionul 999 Sennelager 
și era nerăbdător să golească vagoanele cît mai curînd posibil ca să-și 
vadă de drum. Întârziase deja și trebuia să ajungă la Dachau, de unde 
urma să ia un nou transport. Lowe a luat hîrtiile și s-a uitat prin ele. 

— Ai avut pierderi en route? 

Tipul a ridicat din umeri. 

— N-am cum să vă spun pînă nu-i dăm jos și ne uităm la ei... 
Călătorim de aproape două săptămîni, așa că n-ar fi chiar o surpriză. 

Lowe a ridicat o sprînceană. 

— De unde vin? 

— Cam de peste tot. Fuhlsbiittel, Struthof, Torgau, Germer- 
scheim... Ultimii au fost luaţi de la Buchenwald și Borge Moor. Dacă 
vreți să-mi semnaţi adeverinţa de primire și să mi-o dați, voi pleca. 

— Îmi pare rău, a zis Lăwe. Nici vorbă. A zimbit oarecum furios. 
Am obiceiul de a nu semna de primire pînă nu verific marfa... Dă jos 
prizonierii și aliniază-i pe peron. O să-i număr. Dă-mi numărul corect 
și poți primi adeverinţa. Dar reține: nu semnez pentru morți. 

Ofiţerul s-a înfuriat. 

— Vii sau morți, ce contează? Nu puteţi face caz de orice fleac 
după cinci ani de război. Să vedeți cum facem predarea celor din SS. 
Scurt și rapid. Fără nici o bătaie de cap. Un glonț în ceafă și cu asta basta! 

— Foarte probabil, a zis Lowe, întorcîndu-și buza de sus cu dez- 
gust. Dar noi nu facem parte din SS. Noi sîntem un regiment de tancuri 
și trebuie să preluăm cinci sute treizeci de voluntari pentru front. De 
aceea morții nu ne sînt de nici un folos. O să primești adeverinţă pen- 
tru numărul real de prizonieri vii predaţi sergenţilor mei și, dacă vrei 
să ridici vreo obiecție, ești liber să te adresezi comandantului de lagăr, 
contele von Gernstein. E la latitudinea dumitale. 

Ofiţerul și-a țuguiat buzele într-o linie subțire, fără să mai zică 
ceva. Gernstein nu era omul cu care cineva în toate minţile să-și facă 
de lucru. Se zvonise că în fiecare noapte, de la ora douăsprezece pînă la 
patru, se întreținea cu Satana și era faimos pentru cruzimea și răutatea 
sa, care te îngrozeau chiar după cinci ani de vărsare de sînge și măcel. 

Vagoanele au fost deschise, debordindu-și încărcătura de uma- 
nitate chinuită. Santinelele așteptau cu cîini și puști, gata să readucă la 
nesimţire, prin bătaie, pe primul om care se poticnea sau cădea. Dacă 
vreunul, paralizat de teamă și prins în panica generală, nu era suficient 
de tare ca să ţină pasul, dispărea sub marea de trupuri și rămînea din 
el doar o masă însîngerată, cu beregata sfișiată de cîinii care mîrîiau. 

Urmăream cu privirea cum figurile tremurătoare erau aliniate 
pe trei rînduri. Am observat că trupurile celor morţi au fost aruncate 
înapoi în vagoane. Ofiţerul însoțitor a pășit țanțoș pe lingă ei și l-a 
salutat energic pe Lowe. 

— Sînt toți prezenți și numărul este corect, domnule locotenent. 
Cred că veți considera inutil să vă pierdeţi timpul făcînd apelul. 

Lowe n-a răspuns. S-a plimbat tăcut de-a lungul cortegiului 
zdrențăros de oameni, ce fuseseră adunați din cele mai nenorocite 
locuri de pe pămînt și constrînși la suferință comună în ultimele pai- 
sprezece zile. A așteptat pînă s-a făcut numărătoarea. Din cinci sute 

treizeci de oameni, cîți plecaseră în călătorie, mai erau în viaţă trei 
sute șaizeci și cinci. 

Lăwe s-a oprit o clipă cu capul plecat. În cele din urmă s-a întors 
spre ofițerul care aștepta. 

— Voi semna pentru trei sute șaizeci și cinci de oameni, a zis. 

S-a făcut tăcere. Simțeam cum crește tensiunea. 

— Vă cer scuze, a zis ofițerul printre dinţii încleștați. Cred că am 
predat cota completă. Condiția mărfurilor este lipsită de importanţă. 
Pe noi ne interesează cantitatea. 

Lowe a ridicat o sprînceană. 

— Noi facem negoț cu carne de om? a zis. Care e marfa dumi- 
tale? Oameni sau carne? 

S-a făcut din nou liniște, întreruptă imediat de sosirea aghio- 
tantului lui Gernstein, căpitanul von Pehl. Mașina s-a oprit brusc la 
cîțiva metri depărtare și căpitanul a sărit din ea, zimbind cu amabi- 
litate tuturor. Și-a aranjat monoclul și s-a apropiat de cei doi ofițeri 
care se certau, cu mers legănat, cu pintenii zornăind și galoanele de 
aur strălucind. 

Și-a pocnit călcîiele și și-a lovit cu cravașa cizmele lustruite. 

— Ce vești de la radio șanț, domnilor? Sfirșitul războiului? Sau 
pur și simplu o altă bombă în buncărul Fiihrerului? 

Grav, Lowe a explicat situația. Căpitanul și-a dus cravașa la 
obraz și, gînditotr, și-a scărpinat cu ea bărbia proaspăt rasă. 

— O chestiune de numere lipsită de importanță, a murmurat. 
Aștepți un batalion și cînd colo de-abia primești trei companii. Se poate 
înţelege situaţia grea. S-a întors plin de amabilitate spre ofițerul con- 
voiului. Cum, dacă întrebarea nu este prea îndrăzneață, ai reușit să 
pierzi atît de mulţi oameni? 

S-a dus la vagonul în care se găseau cadavrele. Le-a examinat 
o clipă pe cele de deasupra, apoi a făcut semn cu cravașa spre unul 
dintre ele. Două santinele l-au ridicat și l-au așezat pe o grămadă de 
rumeguș de pe peron; era un cadavru fără cap. Von Pehl și-a aranjat 
monoclul. Atent, cu o batistă la nas, s-a aplecat asupra corpului și l-a 
examinat. S-a îndreptat și l-a chemat pe ofițer. 

— Poate ești atît de amabil să-mi arăţi locul pe unde a intrat 
glonţul, dragă domnule? 

Indignat, ofițerul s-a îmbujorat la faţă. Toată tevatura asta 
absurdă din cauza unui deţinut mort cu un glonţ în ceafă! Ăștia de la 
Sennelager trăiau pe-o altă lume? 

— Locul de intrare, a insistat liniștit von Pehl. Pur și simplu 
din interes, te asigur. 

În spatele lui von Pehl stătea șeful artileriei, locotenentul 
Althaus, cu un pistol-mitralieră sub braţ. În spatele lui Althaus stătea 
un locotenent din poliția militară, nemișcat ca o stiîncă. Firește, erau 
nebuni. Toţi erau nebuni. Nici un om cu mintea întreagă n-ar fi făcut 
atîta tapaj din cauza unui deținut mort. Un deținut mort, o sută de 
deținuți morţi, ce naiba conta? Mai erau mulți de unde veniseră ăștia. 

— A fost o revoltă. Ofiţerul și-a ridicat bărbia supărat și plin de 
sfidare. A fost o revoltă. Soldaţii din pază au trebuit să deschidă focul. 

Von Pehl a întins apatic mîna. 

— Raport? 
— N-am... avut încă timp să-l scriu. 

Von Pehl și-a atins dinţii cu mînerul cravașei. 

— Deci spune-mi, dragă domnule, unde a avut loc, în mod pre- 
cis, această... revoltă? 

— La Eisenach. 

Eisenach. 

Pe legea mea, asta era destul de departe. Poate acum tipul va 
înceta să-și mai vire nasul lui prusac în treburile altora și o să-l lase să-și 
continue drumul la Dachau pentru următorul lot de mizerie umană. 

— Ştii, dragul meu domn, a murmurat von Pehl, că regulamen- 
tele stabilesc foarte clar că orice incident de natura celui menționat de 
dumneata trebuie să fie imediat raportat? Neapărat? Orice ar fi? S-a 
întors spre Althaus, care stătea alături de el. Locotenente, poate ești 
atît de amabil să telefonezi imediat șefului de stație de la Eisenach? 

Noi așteptam plini de răbdare în ploaie, în timp ce von Pehl se 
amuza plimbîndu-se încoace și încolo, avind înfățișarea unui mane- 
chin cu o mînă în șold, zornăindu-și pintenii și lovindu-se cu cravașa. 
Ofiţerul convoiului și-a trecut un deget pe partea interioară a gule- 
rului. Discret, soldaţii săi au început să plece de lîngă el. Una dintre 
santinele, care se găsea lingă mine, a tras un scuipat pe peron și mi-a 
vorbit din colțul gurii: 

— Eu am zis mereu că face numai timpenii. Am zis-o de nenu- 
mărate ori. Modul în care se poartă cu deținuții este rușinos. Absolut 
rușinos. Am spus-o tot timpul. 

Locotenentul Althaus s-a reîntors, însoțit de șeful gării, un om 
scund și bondoc, cu o cască de oțel pe cap, în caz că lucrurile ar lua o 
întorsătură neplăcută. A întins jovial o mînă plinuță, pe care von Pehl 
a reușit, cu abilitate, să n-o bage în seamă, fără să-l jignească. Ofiţerul 
convoiului a scos un sunet hîrșîit din gât. 

— Cred că domnul colonel von Gernstein o duce bine cu 
sănătatea? 

Încercarea-i de a înjgheba o conversaţie politicoasă a rămas 
fără ecou. Șeful staţiei și-a lăsat mîna în jos. Locotenentul Althaus și-a 
pipăit pistolul-mitralieră. Von Pehl și-a examinat unghiile de culoarea 
alunei. Ofiţerul convoiului s-a tras un pas înapoi. Ar fi trebuit să rămînă 
unde îi era locul, în Budapesta, în armata ungară. Juca un joc periculos, 
riscînd să cîştige faimă și avere în Germania nazistă. 

Von Pehl s-a întors nepăsător spre aghiotantul său. 

— Ei bine, locotenente? Ce vești ai de la Eisenach? 

Cei de la Eisenach, se părea, nu numai că nu știau nimic des- 
pre o pretinsă revoltă: ei nici măcar nu auziseră de convoi. Am văzut 
o scăpărare glacială apărînd în ochii reci, prusaci, ai lui von Pehl. L-a 
chemat printr-un semn pe Danz, care s-a repezit spre el ca un rino- 
cer furios. Ungurul a fost arestat pe loc sub acuzaţia de crimă, pentru 
prezentarea unui raport fals și a sabotării unui convoi. A fost imediat 
virît cu forța într-un camion și dus la Sennelager. Locotenentul Lowe 
a semnat o adeverinţă pentru primirea celor trei sute șaizeci și cinci 
de voluntari, iar santinelele, speriate și neliniștite din cauza arestării 
ofițerului lor, s-au retras într-o oarecare dezordine. Von Pehl și-a luat 
monoclul de la ochi, a înclinat capul plin de amabilitate spre voluntarii 
adunați, și-a tras o ultimă și puternică lovitură cu cravașa și a dispărut 
plin de compătimire. 

Ușurarea a fost instantanee. Tensiunea a dispărut, au fost 
aprinse țigări, oamenii au răsuflat ușuraţi. Cîţiva dintre polițiști au 
mers pînă acolo încît au oferit sticle de băutură aduse recent din Franța 
și, sub influenţa binefăcătoare a alcoolului, am devenit toți frați buni 
și ne-am dus braţla braț la bufetul gării ca să bem în sănătatea tuturor. 

Deţinuțţilor li s-a îngăduit să stea jos și li s-a dat ceva de mincare. 
Doar pîine uscată. Dar chiar și pîinea uscată poate fi un lux pentru 
un om care a trăit la Torgau sau Glatz... pentru cineva care a trăit zile 
întregi cu un regim de apă în infernul întunecat de la Germerscheim, 
unde intră mai mulți oameni decît vor ieși vreodată. 

Germerscheim... Un nume care trezește teamă. Un loc care nu e 
trecut pe hartă, totuși e destul de ușor să ajungi acolo. Părăsești auto- 
strada lingă Bruschsal, între Mannheim și Karlsruhe, și mergi direct 
spre Rin. Oricine îţi va spune drumul. Nu e greu de urmat. Treci prin- 
tr-un sătuleţ frumos, plin de căsuțe încîntătoare cu trandafiri în fața 
ușilor. lei primul drum la stînga, lași în urmă sătulețul cu căsuţele-i 
vesele și intri în întunecimea rece a pădurii. Acolo, pe un panou mare, 
dai peste prima indicație despre Germerscheim, scrisă cu litere mari 
de-o șchioapă: 


ZONĂ MILITARĂ 
INTRAREA INTERZISĂ 


Mai poţi merge cu mașina cam vreo jumătate de kilometru îna- 
inte ca drumul să se îngusteze pînă ajunge o simplă cărare. Acolo te 
oprești și mulțumești lui Dumnezeu și stelei tale norocoase că ești 
doar turist. Închisoarea se vede bine de acolo. Un bloc masiv din piatră 
cenușie, răscrăcărat ca un colos printre copaci: Centrul de Reeducare 
Militară, așa se numește. Dacă vrei să mergi mai departe pe drumul 
îngust, dacă reușești să scapi de gărzile înarmate și de cîini și treci cu 
bine prin cîmpul de mine, fără îndoială, vei fi primit cu braţele des- 
chise și Germerscheim îţi va fi ultimul loc de odihnă. Deoarece o dată 
ce eşti înăuntru, ai toate șansele să rămîi acolo. Între 1933 și 1945 au 
fost înghițiți de Germerscheim o sută treizeci și trei de mii de oameni 
și n-au mai fost văzuţi niciodată... 

În timp ce prizonierii voluntari plescăiau din buze, luptîndu-se 
cu colțuri de pîine tare ca piatra, iar noi ceilalți umblam încoace și 
încolo, bînd și fumînd, locotenentul Lowe era cinstit regește cu friptură 
de iepure de către șeful gării. Dar, cu toată mîncarea aceea gustoasă, 
nu era bine dispus. Ne-a scos din gară în pas alergător și nici măcar 

Porta, smuls de la deliciile unui pahar cu băutură, n-a găsit de cuviință 
să facă mai mult decît un gest obscen și să bombăne ceva în șoaptă. 

Arestarea ofițerului convoiului putea avea repercusiuni supără- 
toare pentru Lowe. Ar fi fost mult mai simplu dacă tipul ar fi acceptat 
o adeverinţă doar pentru trei sute șaizeci și cinci de prizonieri și ar fi 
lăsat lucrurile baltă. Așa însă roțile mașinii militare fuseseră puse în 
mișcare și nu mai puteau fi oprite. Colonelul von Gernstein lipsea în acel 
moment din lagăr, fiind la vînătoare în munți. Era un lucru cunoscut 
de toată lumea că, ori de cîte ori se întorcea de la vinătoare, era într-o 
stare de spirit mai diabolică decît de obicei. Dumnezeu să-l ajute pe 
ofițerul care avea îndrăzneala să-l deranjeze cu treburi de felul celei 
prezente. Și, firește, Lowe era cel care urma să-i prezinte chestiunea. 
Oricine altcineva putea tăgădui această responsabilitate, dar în ultimă 
analiză ea era problema lui Lowe. El nu se putea aștepta la sprijin din 
interiorul lagărului. Locţiitorul lui Gernstein, care-și pierduse un braţ 
în timpul primilor ani de război și voia să facă din asta un capital, în 
astfel de împrejurări avea obiceiul să anunţe că e bolnav și, inevitabil, 
pasul următor era să solicite un concediu de cîteva zile la momentul 
potrivit. De fapt, ar fi fost mult mai puţină bătaie de cap dacă locote- 
nentul ar fi urmat metoda obișnuită la Sennelager și l-ar fi împușcat 
pe loc pe ticălosul de ungur. 

Am pornit nemulțumiți, molipsiți de proasta dispoziţie a locote- 
nentului, cu subofițerii răcnind la noi din toate părțile. Subofițerii din 
armata prusacă și-au petrecut toată viaţa, din leagăn pînă la mormânt, 
răcnind pînă răgușeau, pe principiul că, cu cât faci mai mult zgomot, 
cu atât ai mai multe șanse să fii ascultat. În general, soldaţii se obiş- 
nuiau atît de mult cu felul lor de a fi, încît nici măcar nu-i mai băgau 
în seamă, totuși subofițerii continuau să strige. Probabil acum ajun- 
sese un simplu reflex. Chiar și deținuții, care rămîneau în urmă și se 
poticneau în mijlocul nostru, nu mai luau în seamă amenințările și 
înjurăturile care ne însoțeau. 

Cam la vreo cinci kilometri de lagăr, pe cîţiva au început să-i 
lase puterile destul de serios. Lowe răcnea la ei să nu iasă din formație, 
dar nu mai aveau nici o putere, cădeau ca muștele, zăcînd în grămezi la 
marginea drumului. Nici măcar loviturile nebunești ale gărzilor nu-i 

puteau ridica pe picioare. Lowe s-a văzut obligat să ordone o oprire 
ca să-i lase să mai răsufle. S-a postat în faţa lor, în ploaia care cădea 
cu găleata, și le-a ţinut unul din discursurile lui patetice, pe care l-am 
ascultat cu o încîntare crescîndă. 

— Soldați, toți sînteți voluntari. Nimeni nu v-a constrîns să veniți 
aici... dar acum, că sînteţi aici, pentru Dumnezeu, veți fi tratați ca soldați! 

Voluntarii, bătuţi, înfometați și brutalizați sistematic, tremu- 
rau în hainele lor de deținuți, ţinîndu-și capetele aplecate și umerii 
încovoiați. M-am întrebat dacă locotenentul putea fi într-adevăr atît 
de naiv, încît să creadă ceea ce zicea. Sau dacă pentru liniștea conști- 
inței lui se forțase el însuși să creadă. M-am întrebat care era după el 
definiția unui voluntar. Putea un om să spună cu adevărat că avusese 
libertatea de a alege cînd fusese amenințat, pe de o parte, cu execuţia 
și, pe de altă parte, cu Batalionul 999? 

Coloana s-a format din nou. Am pornit în formație de marș 
ordonată pe șoseaua de asfalt, cu Lowe în frunte și locotenentul Komm 
alături de el. Komm își pierduse un braț pe front și acum mergea cu 
degetul mare al mîinii false vîrit după centură. N-am parcurs decît 
cîteva sute de metri că deținuții au și început să se clatine din nou. 
Au fost biciuiți din spate de către gărzi, încurajați de urletele deme- 
nte ale lui Danz, care jur că ar fi putut face un cadavru să se ridice și 
să danseze dacă el ar fi avut chef. În cadrul coloanei, Micuţul mergea 
greoi alături de grupa lui, ca un cîine ciobănesc pe lingă o turmă de oi 
tîmpite, îndemnîndu-i pe oameni să nu iasă din rînd și să nu moară 
înainte de-a ajunge la Sennelager. Deodată, l-am văzut oprindu-se și, 
scoțind un strigăt vesel, l-a lovit cu afecțiune în piept pe un deţinut. 
La început am crezut că e unul dintre vechii lui amici din trecut, dar 
deținutul, un uriaș urît, aproape la fel de mare ca Micuţul însuși, părea 
să nu-l cunoască. L-a privit încurcat cu ochi mici porcești. 

— Domnule caporal? 

— Îţi aminteşti de mine? a răcnit Micuţul, dîndu-i un alt pumn 
drăgăstos în mijlocul pieptului. Omul s-a clătinat ușor. Lutz! a strigat 
Micuţul. Vechiul meu prieten Lutz! 

— Cred, a zis omul, nervos, că greșiți. Poate m-aţi confundat 
cu un alt... 

— Paris! A zbierat Micuţul, deschizîndu-și larg braţele. Paris, 
acolo a fost. Parisul vesel cu toate ale lui, cînd te distrai de minune, 
agăţind în fiecare noapte cîte o altă pasăre... Trebuia să fie alta, nu-i 
așa, Lutz? Îţi aduci aminte? Trebuia să fie alta, fiindcă a doua zi nu 
mai erau acolo... O aventură rapidă cu o curviștină frumoasă înainte 
s-o viri în cuptor la prăjit... Așa era, nu, Lutz? Îţi aminteşti, nu, Lutz? 
Alea erau vremuri, ce zici? Alea erau vremuri, nu-i așa, Lutz? Cînd tu 
erai la Gestapo, iar noi toţi ceilalți trebuia să ne plecăm și să te pupăm 
în fundul ăla nenorocit al tău... 

— Domnule caporal, faceţi o greșeală enormă! a zis omul, cu 
sudoarea curgîndu-i de pe frunte în șiroaie murdare. N-am fost nicio- 
dată la Paris—niciodată în viaţa mea—niciodată, jur! 

— După asta o să-mi spui că n-ai avut niciodată o femeie! a zis 
Micuţul, batjocoritor. Și-a scos brusc cuțitul de la cizmă și l-a ţinut la 
cîțiva centimetri de beregata omului, sugrumîndu-l pe jumătate cu un 
braţ strîns în jurul gâtului, în timp ce mergeau. O să scot untul din tine, 
Lutz. Din clipa asta, o să te iau sub aripa mea. O să am grijă să fii cel 
mai grozav soldat din toată armata asta nenorocită. N-o să cunosc o 
clipă de liniște pînă nu te văd pe front, luptînd ca un nebun, cu creierii 
pe jumătate zburați... Mă-nţelegi, Lutz? Mă-nţelegi, nu? Îngrozit, omul 
a încuviințat din cap, cît pe-aci să-și taie beregata în lama sclipitoare 
a cuțitului Micuţului. Micuţul s-a relaxat încet. A virît cuțitul la loc în 
cizmă. E în regulă, așa că spune-mi, Lutz, a zis el încă o dată, părind 
destul de amabil. Spune-mi, cît cîntărești? 

Lutz a înghiţit atît de tare, încît am crezut că o să-i iasă mărul 
lui Adam prin vîrful capului. 

— O sută douăzeci și cinci de kilograme, domnule caporal. 

— O sută douăzeci și cinci de kilograme? a zis Micuţul, îngrozit. 
Dumnezeule atotputernic, mare noroc ai că mai trăiești. Te-au hrănit 
cu mîncare grasă, nu-i așa? A apucat brațul omului, cu afecțiune. Nu-ţi 
face griji, amice, o să-ţi schimbăm noi viața curînd. Un regim ţeapăn 
de pîine și apă și o groază de exerciții plăcute și sănătoase de jur-îm- 
prejurul curții... O să ajungi grozav, amice, o să te aducem la treizeci în 
cel mai scurt timp. Silfida de la Sennelager, așa o să fii cunoscut după 
ce voi termina cu tine... 

Cam la vreo jumătate de kilometru de tabără, Lowe a ordonat 
un alt popas scurt. Deţinuţii s-au prăbușit pe pămîntul mocirlos. Noi 
ceilalți ne-am așezat pe vine sau am încercat să găsim un loc mai ferit 
în șanțul de la marginea șoselei. Din momentul acela eram sub obser- 
vație constantă din lagăr și era esenţial să terminăm marșul în ordine. 
Ne-am încolonat repede și am pornit din nou. 

— Cîntaţi! a ordonat Lowe, și, ascultători, am cîntat. 

Am intrat în lagăr mai degrabă ca un regiment prusac de elită 
decît ca o gloată de vagabonzi ordinari cum eram. Cu colonelul von 
Gernstein exista totdeauna posibilitatea să se întoarcă pe neașteptate 
cu douăzeci și patru de ore înainte de timpul stabilit și să înceapă să-și 
vire nasul unde era cel mai puţin de dorit. După cîte știam, ne putea 
urmări prin binoclu chiar în momentul acela. O făcuse și înainte și 
învățasem dintr-o experiență aspră că avea ochi de vultur cu care vedea 
cea mai mică abatere disciplinară. 

Ne-am oprit în fața blocului companiei întâi și noii recruți au 
fost lăsaţi încă două ore să îngheţe în aer liber și sub ploaia biciuitoare. 
Numai atunci, sergentul de Stat Major Hofmann s-a hotărît să iasă și 
să se uite la ei. 

Hofmann purta uniforma neagră a corpului de tancuri, deși, 
după cîte știam noi, nu pusese în viața lui piciorul într—un tanc. Biblia 
lui era Manualul sergenţilor de Stat Major pe care îl căra cu el peste 
tot. Era atît de atașat de el, încît dacă i l-ai fi luat, ar fi echivalent cu 
a-i fi tras un glonţ în inimă. A mers încet pe lingă coloana de voluntari, 
supunîndu-l pe fiecare om unei priviri lungi și pătrunzătoare. Cînd a 
ajuns la ultimul din rînd, a clătinat din cap mîhnit, cu aerul unuia care 
poartă pe umeri grijile întregii lumi. 

— Maimuţe! a zis plin de ură. Îmi trimit o adunătură de mai- 
muţe și așteaptă de la mine să fac oameni din ele! 

A urcat greoi treptele și s-a postat pe ultima, cu picioarele des- 
făcute, avînd de o parte și de alta cîte un protejat respectuos. A privit 
în jos, ca un rege, la nenorocita-i adunătură de victime. 

— Bine, a zis. E-n regulă. Mi-aţi fost aduși pe cap; ăsta-i ghini- 
onul meu. E destul să facă să vomite pînă și o pisică, dar eu n-o să mă 
pling—și nici voi dacă știți ce e bine pentru voi. Deschideţi-vă gura 
prea larg și s-ar putea să devină foarte periculos aici. Foarte periculos! 

S-a legănat ușor înainte, încercînd să se balanseze pe virful picioarelor. 
Îl văzuse pe colonel făcînd-o de multe ori, dar s-a dovedit a nu-i fi atât 
de ușor pe cît părea. A revenit greoi pe călci.ie și și-a îndreptat spatele. 
De acum înainte, a zbierat, veţi avea doar un înger păzitor aici și acela 
sînt eu... Viața voastră este în mîinile mele și să nu uitaţi asta nicio- 
dată. Dacă voi decide că nu meritați aerul pe care îl respirați, atunci 
așa va fi. Asta-i soarta voastră. O meritaţi. Înţelegețţi? Și-a pus mîinile 
în șold. Sinteţi de acord? 

Turma a behăit în cor, încuviințind din capetele lor obosite 
recunoașterea puterii lui absolute. Ce altceva puteau face sărmanele 
oi? Mulţi dintre ei fuseseră soldați înainte—ciţiva fuseseră chiar gene- 
rali—și nici în cele mai urîte vise ale lor nu și-ar fi putut imagina o 
asemenea primire. Batalionul 999 era notoriu, dar niciodată înainte 
realitatea nu se dovedise a fi atît de îngrozitoare față de așteptări. Pro- 
babil, în acel moment li s-o fi părut că acesta era, la urma urmei, sensul 
expresiei „o soartă mai rea decît moartea”. 

Hofmann a continuat cu discursul său de primire. 

— Începînd de astăzi, compania a 15-a va fi atașată Regimentului 
7 Tancuri—și tot ce pot spune este: Dumnezeu să ne ajute pe toţi. Îmi 
vine rău la stomac, mă doare drept aici, la măruntaie, cînd mă gîndesc 
că armata germană va fi contaminată de paraziți ca voi. Și-a schimbat 
poziţia și a privit în jos sever și dispreţuitor. Nu mă plîng, a zis. Vă spun 
doar ce simt. N-aș vrea să existe vreo neînțelegere în viitor. 

Plini de recunoștință, au dat glas mulțumirilor lor pentru acest 
act de generozitate. 

— Aici, în Sennelager, a continuat Hofmann, nu contează ce-ai 
fost în trecut, un afurisit de general sau un nenorocit de măturător. Din 
acest moment sînteți toți egali. Toţi sînteți gunoi. Toţi vă tirîți în aceeași 
băltoacă de noroi și vă puteţi considera fericiţi că Fiihrerul e mai bun la 
inimă decît mine, pentru că, dacă ar fi după mine, v-aș trimite direct 
la abator unde vă este locul. A aruncat o privire la o foaie de hîrtie pe 
care o ținea în mînă. Văd că avem doi generali printre noi—doi gene- 
rali, un colonel și doi căpitani de cavalerie. Asta-i frumos. Într-adevăr 
frumos. Îmi place puţină calitate. Asta ridică prestigiul instituţiei. Mă 
simt bine cînd văd un general în patru labe curăţind latrina. Mă simt 
într-adevăr mulțumit. Mă... 

Hofmann s-a oprit brusc în mijlocul propoziției. Îl zărise, cu 
coada ochiului, pe sergentul Wolf rezemat de un stîlp de felinar, cu 
câinii, ascultindu-i discursul. Wolf zîmbea ironic. Chiar și cîinii păreau 
că rînjesc. Obrajii lui Hofmann au început să se coloreze. Wolfera unul 
dintre oamenii de care se temea cel mai mult. Nu se putea decide întru 
totul pe care îl ura cel mai mult, pe Porta sau pe Wolf. În general, pe 
Porta, dar în acest moment pe sergentul Wolf. S-a întors furios spre el. 

— De ce umbli haihui pe aici? Nu poţi găsi ceva mai bun de făcut? 

Zimbetul lui Wolf s-a lărgit într-un rînjet. Unul dintre cîini a 
început să-și miște coada încet. 

— Mă distrez și eu, a zis Wolf. Apreciez totdeauna un spectacol 
de comedie bun. S-a dezlipit de stilpul de felinar. Cine îţi scrie scenari- 
ile? Ai primi bani buni pentru ele în civilie. I-ai face pe oameni să ridă 
pînă le-ar curge lacrimile pe picioare în jos. 

Faţa lui Hofmann a devenit ca o roșie prea coaptă. Să umilești 
un sergent prusac în fața unui grup de criminali! Unde naiba ducea 
războiul? 

— Sergent Wolf, a zis, cu demnitatea pe care a mai reușit să și-o 
adune. Voi considera de datoria mea să raportez aceste remarci. Te-ai 
abătut din drum înadins ca să insulți onoarea unui subofițer. 

— Onoarea? a zis Wolf. Ce onoare? A clătinat din cap. Las-o baltă, 
amice, n-ai nici o dovadă grăitoare. Îți amintești ce-a zis Ludendorff? 
Mai jos de gradul de locotenent nu există onoare... așa că nu mai face 
pe grozavul și vezi-ţi de treabă! 

A plecat pașnic cu cei doi cîini mergînd în buiestru în urma lui. 
Hofmann s-a întors furios la turma lui. I-a privit atent printre lamele 
pleoapelor, cercetindu-le fețele doar-doar va descoperi cel mai mic semn 
de zîmbet, dar ei i-au întors privirea cu un devotament posomorit și 
indiferent. Nu-și puteau permite să se amuze. 

— Bine, a zis Hofmann. E în regulă. Asta mă aduce la următorul 
punct. Pe o tablă, în biroul meu, se găsește o listă în care sînt trecute 
reguli. Drepturi şi îndatoriri. În cea mai mare parte îndatoriri. Învă- 
țaţi-le pe de rost. Viaţa voastră depinde de ele. Eu am ochi la ceafă și 
am ochi la fund. Aici nu se întîmplă nimic ca eu să nu știu. Oricine 
încearcă să încalce regulamentul e un om mort. E clar? 

Corul s-a grăbit să-l asigure că era, iar Hofmann a părut în cele 
din urmă mulțumit că-i supusese suficient voinţei lui. Le-a comandat 
disprețuitor să rupă rîndurile, iar ei, împleticindu-se, au intrat înăun- 
tru, din ploaie, și s-au prăbușit pe saltele în grămezi de carne fără oase, 
îmbibate de apă. Au stat acolo pînă dimineaţa, nehrăniţi, nespălați, în 
hainele ude leoarcă. 

Viaţa la Sennelager, dacă asta putea fi numită viață în sensul 
propriu al cuvîntului, începea la ora 4 dimineaţa, cu cizme tropăind 
pe coridoare. Fluierături stridente și strigăte aspre completau deștep- 
tarea oricui reușea să doarmă în ciuda zgomotelor nesfîrșite ale ușilor 
trîntite. Un subofițer german nu se apropie de o ușă în mod obișnuit. 
El nu apasă pe clanţă și nu intră într-o încăpere cum ar putea intra 
o persoană normală, cu mintea întreagă. Pentru el, o ușă reprezintă 
o provocare irezistibilă. E izbită cu piciorul, trîntită, asaltată cu ură. 
Asta este destinația unei uși. Cea mai mare ambiţie a unui subofițer 
vrednic de pîinea pe care o mănîncă este să scoată o ușă din țițini cu 
o singură lovitură de picior. Așa cum obișnuia Porta să zică: „În ochii 
lui Dumnezeu și a armatei prusace, nimic nu este imposibil...” 

De aceea, la ora patru dimineaţa, fundaţiile Sennelagerului se 
cutremurau din cauza tropotului și a gălăgiei. Nici măcar Porta nu și-a 
putut face educaţia să doarmă în astfel de condiţii. Peste tot, soldații 
se aruncau la podea și după cinci minute fiecare pat era un model de 
perfecțiune. Asta era disciplina locului. 

În secţia ofiţerilor, colonelul putea fi văzut în fiecare dimineaţă 
făcînd exerciţii fizice pe melodia muzicii militare. Avea un număr exact 
de mișcări riguroase, pe care le executa zilnic cu precizie prusacă. 
Totdeauna termina călărind calul mecanic, acompaniat de „Marșul 
Regimentul 18 Husari”. 

Pentru noi, drojdia societăţii, care luptam pentru existență în 
camerele supraaglomerate ale barăcilor, tabloul era întrucâtva dife- 
rit. Labe scrintite atașate la picioare scheletice traversau șovăitoare 
podeaua de piatră, în căutarea unui centimetru pătrat de loc pentru a 
sta în picioare la chiuvete. Degetele de la picioarele goale erau strivite 
sub tălpi. Oamenii se înghesuiau și înjurau, iar subofițerii umblau 
printre ei accentuînd zăpăceala. 

Totul era mereu în dezordine. Prea mulți oameni care încercau 
să fie în prea multe locuri în exact același timp și totul era făcut în 
pas alergător. Nu cred să fi văzut pe cineva vreodată umblind la pas 
prin Sennelager. Oriunde te duceai, mergeai la trap. După o vreme, o 
făceai instinctiv. Era o cursă pentru supraviețuire și cei mai înceți o 
sfirșeau rău. 

— Mișcă-te! Ridică-ţi picioarele alea afurisite! Unde crezi că te 
afli? 

Așa continua tot timpul. Ajungea să pătrundă atît de mult în 
om, încît după o vreme își impunea el însuși să se disciplineze în ace- 
lași mod în care își rezolva propriile probleme. 

— Mișcă-te! Ridică-ţi picioarele alea afurisite! Unde crezi că te 
afli? 

Unul dintre cei mai răi subofițeri de la Sennelager era Helmuth, 
bucătarul companiei a 5-a. Era cel mai nenorocit bătăuș și lingău de 
funduri. Ce gunoi recruta Gestapoul pentru agenţi informatori! Hel- 
muth a aruncat, fără nici o justificare, o cană de cafea clocotită asupra 
lui Fischer, unul dintre cei mai docili, mai blinzi la vorbă și mai bine 
intenţionaţi oameni care au venit vreodată în Batalionul 999. Probabil, 
tocmai această docilitate a provocat atacul. Am observat că oamenii de 
țţeapa lui Helmuth nu-i pot suferi pe cei blînzi și umili. Sărmanul Fischer. 
Înainte de a veni în iadul de la Sennelager fusese pastor. Își imaginase 
cu nevinovăție, că, fiind un slujitor al lui Dumnezeu, se bucura de un 
fel de protecţie divină și se ridicase la amvon, denunțindu-l pe Adolf 
Hitler și regimul nazist, în fața unor enoriași care dispăruseră discret 
înainte de sfîrșitul predicii. În aceeași noapte, veniseră și-l arestaseră 
polițiști în mantale de piele. De atunci, pastorul Fischer trecuse prin- 
tr-o serie de întîmplări, pentru care nici o învățătură din biblie nu-l 
putuse pregăti. Începuse la Bielefeldt şi continuase la Dachau, în aripa 
specială de torturi rezervată pentru oamenii lui Dumnezeu. Situația 
cea mai grea fusese cînd îi arestaseră soția și cei trei copii și-i ținuseră 
ostatici. Dachau fusese nimic în comparaţie cu asta. 

Acum îl trimiseseră la Sennelager și oameni ca Helmuth îi tur- 
nau cafea clocotită peste degete, pentru simpla plăcere de a-l auzi țipînd. 
Fischer, cum era firesc, și-a tras mîinile opărite, scăpindu-și din mînă 

cana de tablă. Un torent de lichid s-a revărsat pe cizmele strălucitoare 
ale sergentului Helmuth. Sărmanul Fischer. Dacă ar fi avut ceva mai 
multă experienţă, ar fi rezistat, lăsîndu-se opărit pînă la os, dacă ar 
fi fost necesar. Ar fi meritat, pentru zilele binecuvintate de pace și 
liniște pe care i le-ar fi adus în infirmerie... Dar Fischer era nepriceput. 
Nu învățase cum să-și stăpinească reflexele. A acționat exact așa cum 
prevăzuse Helmuth. În liniștea înfiorătoare care a urmat, Helmuth a 
apucat o oală mare de fier și l-a izbit cu ea pe Fischer în cap. Noi am 
urmărit scena fără să scoatem o vorbă. Era comportamentul tipic de la 
Sennelager. Ţine-ţi gura în orice împrejurare. N-aveai ce cîștiga vorbind. 
Poate-l uram pe Helmuth, dar în definitiv cine era pastorul Fischer? 
Pur și simplu, un nou-venit printre ceilalți trei sute. Nimeni nu avea 
de gînd să-și riște viaţa pentru un predicator necunoscut. 

Helmuth a aruncat oala jos. A ieșit de după masă și a arătat cu 
degetul spre încălțămintea stropită. 

— Hai, popo! Jos, în genunchi și fă o rugăciune! Linge-mi cizmele 
cu limba ta sfîntă și, pentru variaţie, să vedem ceva cu adevărat umil. 

Fischer s-a lăsat încet jos și mie mi-a fost greu să-mi imaginez 
cum se va mai ridica. Era un om bătrîn de șaizeci de ani, înfrînt și dis- 
trus prin tratamentul ce i se aplicase la Bielefeldt și Dachau și, probabil, 
avea o voință puternică de a trăi de rezistase atîta. Și-a întins înainte 
gâtul uscăţiv. Arăta ca o bucată de furtun uzat. Încet și anevoios, și-a 
apropiat limba de vîrful cizmei drepte a lui Helmuth. Era un specta- 
col la care asistasem de atît de multe ori înainte, încît încetasem să-l 
mai considerăm degradant. Toţi trecuserăm prin asta într-o perioadă 
sau alta, în cariera noastră militară. Învăţai repede cum să-ţi înăbuși 
scîrba. Trebuia, dacă voiai să supraviețuiești. Dar era greu, prima oară. 
Nici mie nu mi păruse prea ușor, ca proaspăt recrut în Regimentul 7 
Ulani, cînd mi s-a ordonat să ling copitele unui cal în fiecare dimineață 
timp de o săptămînă. 

Nu era surprinzător că Fischer făcea un așa mare caz din asta. 
N-a fost ajutat deloc de șutul pe care i l-a tras în gură Helmuth. A căzut 
pe spate, scuipînd sînge și bucăţi de os, iar în acest timp Helmuth l-a 
izbit din nou în cap cu oala de cafea. Acesta a fost sfîrșitul distrac- 
ției în dimineaţa aceea. Helmuth exagerase lucrurile, ca de obicei, și 

încă o victimă a fost trimisă la infirmerie în stare de inconștienţă, ca 
să trăiască sau să moară, după cum doctorii socoteau de cuviinţă. Să 
moară, după toate probabilitățile. Un astfel de bătrîn nu era de mare 
folos pentru nimeni. „A căzut pe scări, din cauza subnutriţiei în locul 
de detenţie anterior...” Pînă cînd raportul ajungea la locul anterior de 
detenţie și pînă cînd cei de acolo tăgăduiau cu fățărnicie acuzaţia ce 
li se aducea și hîrtiile erau ștampilate și copiate în două și trei exem- 
plare și, în cele din urmă, rătăcite prin măruntaiele unui mare birou, 
victima era moartă și aruncată de atît de mult timp, încît nimeni nu 
era în stare să-și aducă aminte cum arăta. 

După comedia de music-hall a lui Helmuth și a lui Fischer, 
ne-am apucat de ceea ce era numit eufemistic „ora de sport de dimi- 
neaţă”. Nu trecea o zi fără ca vreun nenorocit care nu putea ţine pasul 
să nu fie omorît cu lovituri de picioare sau pumni și evacuat pe targă. 
Ora de sport de la Sennelager era o probă de rezistenţă, care l-ar fi dat 
gata pe cel mai bun atlet olimpic în plină formă. Dar cînd moartea este 
singura alternativă, e uimitor ce fapte poate fi forțat să facă un trup pe 
jumătate mort de foame. 

După o oră, cu puncte negre dansînd aiurea înaintea ochilor, cu 
sîngele bătindu-ţi în urechi ca niște pistoane, cu plămânii umflindu-se 
și coastele încordîndu-se pînă pe punctul de a se rupe, supraviețui- 
torii erau trimiși în pas alergător să-și ia uniforma și armele dintr-o 
grămadă comună. Cizme, vestoane, pantaloni, bonete, toate erau arun- 
cate la întîmplare și fiecare om înhăța ce putea. Ideea era să iei cîte 
un articol din toate în cel mai scurt timp posibil și nu conta dacă ţi se 
potrivea sau nu ca măsură. Cele mai importante erau cizmele. Un om 
putea supraviețui cu un veston care nu se putea încheia, iar pantalo- 
nii și-i putea trage pînă subsuoară, dar dacă se pomenea cu o cizmă 
mai mică cu două numere decît era piciorul lui, o încurca de-a bine- 
lea. Am cunoscut odată un biet nenorocit care s-a pomenit cu două 
cizme pentru piciorul drept. După numai o jumătate de oră de marș, 
a mierlit-o, în timp ce undeva vreun imbecil nenorocit umbla probabil 
foarte fericit cu o cizmă stingă mare pe un picior drept mic, fără măcar 
să observe diferența. 

În aceeași dimineaţă în care a avut loc conflictul dintre pastorul 
Fischer și Helmuth, ne-am mai distrat puțin cu un martor al lui Iehova. 

Era prima lui zi în lagăr și a făcut senzaţie cînd a refuzat categoric să 
îmbrace uniforma. Colegul lui—un fost spărgător, cum am aflat mai 
tîrziu—a făcut tot posibilul să-l convingă, dar tipul s-a menţinut pe 
poziție. Se părea că are anumite obiecții religioase faţă de uniforme în 
general și de uniforma germană în special. Cineva l-a întrebat de ce 
venise, în primul rînd, la Sennelager dacă n-avea nici o intenţie de a 
deveni soldat. S-a dovedit, ca și în cazul multor altora, că nu avusese 
o altă alternativă. Fie se angaja voluntar, ca să lupte pentru patrie, fie 
stătea să vadă cum îi spînzură fratele mutilat. Cum era firesc, s-a înrolat 
voluntar. Dar acum că era aici, nici cîinii fioroși, nici subofițerii prusaci 
nu l-au putut forța să poarte uniforma aceea. 

I-au aruncat o grămadă de haine, dar el le-a lăsat să cadă jos, 
alegînd dintre ele doar o salopetă verde pentru lucru. Restul, o manta 
verde, casca de oţel, boneta, centura cu cartușe, pușca, masca de gaze și 
toate celelalte o mie și una de articole și articolașe pe care trebuia să le 
purtăm în spinare, le-a lăsat unde căzuseră. A făcut, pur și simplu, sul 
salopeta, a virît-o sub braţ și a pornit spre scări. Sergentul intendent 
și-a scos capul mare și roșu pe gemulețul de la magazie, holbîndu-se 
cu ochi de buldog la grămada de arme și haine aruncate. M-am gîndit 
un moment, plin de încîntare, că era pe punctul de a-i plezni o arteră 
principală. Mi-a surprins privirea plină de speranţă și, trist, și-a lovit 
ușor capul cu un deget. 

— Am văzut multe, a zis, dar n-am crezut niciodată că va veni 
ziua cînd vor recruta nebuni. 

A venit la ușă și a urlat la picioarele martorului lui Iehova, în 
timp ce acestea dispăreau în sus pe scări. 

— Hei, tu! Tu cu nenorocitul ăla de nimb! Unde naiba crezi că 
mergi? 

Omul s-a oprit în capul scărilor. Încet, s-a întors să se uite la 
sergentul jignit. Înainte să-i poată răspunde ceva, a apărut, mișcîndu-se 
greoi, sergentul-major Matho cu devotamentu-i obișnuit de cîine. Orice 
îndatorire care putea implica lovituri rapide de karate sau șuturi cu 
piciorul în burtă îl încînta. 

— Ce se întîmplă, sergent? Pentru ce tot zgomotul ăsta? Cine 
face scandal? 

Sergentul a îndreptat un deget acuzator. 

— Avem un nebun tîmpit în grijă. Crede că deja zboară prin 
cer și joacă leapșa cu îngerii. Zice că nu vrea să-și îmbrace uniforma. 

Martorul lui Iehova și-a pocnit călcîiele. 

— Doar salopeta, a zis. N-am nimic împotrivă să port salopeta. 

— N-ai nimic împotrivă să porți salopeta? a repetat sergen- 
tul-major Matho, jignit. 

În cameră s-a făcut tăcere. În toți anii cât fusesem în armata 
germană nu întîlnisem așa ceva. Am început să am un respect ascuns 
pentru martorii lui Iehova. Or fi fost ei nebuni, dar se părea că nu se 
dădeau bătuți în fața unui subofițer prusac. 

— Nimic împotriva salopetei, ai zis? Matho a ridicat brusc man- 
taua aruncată și a scuturat-o cum ar fi scuturat un șobolan. Ce s-a 
întîmplat cu restul uniformei? Nu-ţi place culoarea sau ce? Nu-ţi place 
croiala ei? Dumnezeule! A azvârlit mantaua înapoi pe podea, apoi i-a 
tras un șut de a trimis-o în cealaltă parte a camerei. Ce crezi că-i aici, o 
nenorocită de paradă de modă din Paris? Ești aici ca să lupţi în război, 
nu să te fandosești și să te plîngi că nu-ţi vin bine hainele! Îţi place 
să stai toată ziua pe fundul ăla mare și gras, îndopîndu-te cu pîine și 
cîrnații Fiihrerului și apoi ai nerușinarea să scîncești și să te plingi că 
nu-ți place cum arată uniforma! 

— Domnule sergent, nu e vorba de aspectul uniformei. E vorba 
de întreaga atitudine față de război. Martorul lui Iehova s-a întors, 
serios, cu fața spre înfuriatul Matho. Întîmplător, sînt creştin. Să nu 
ucizi... Credinţa mea îmi interzice să pun mîna pe armă sau să port 
uniformă. Este foarte simplu. 

Omul s-a întors să plece. Matho a fost atît de repede sus pe scări 
în spatele lui, încît părul a început să i se zbirlească. L-a înșfăcat de 
umăr, l-a răsucit și i-a tras un șut în fund, încît l-a trimis peste balus- 
tradă cu capul în jos, pe podea. Repede și în liniște, încăperea a rămas 
goală. Noi știam mult prea bine ce va urma. Nu doream să stăm și să 
vedem. Ne-am bulucit ca vitele într-un coridor, afară. În spatele acelei 
uși închise, în încăperea care puţea a mosc, a praf și a transpiraţie de 
om, cumplita scenă era jucată pină la sfîrșitu-i inevitabil. Am auzit 
vocea lui Matho ridicîndu-se pînă la un țipăt isteric, înjurînd Biblia, pe 
martorii lui Iehova și biserica în general. Am auzit replicile victimei, 
rostite încet, dar clar. 

— Nu pot. Sînt creștin. Nu vreau să pun mîna pe armă, prefer 
să mor. 

Și noi știam, cum știa și el, că nu va mai ieși viu din camera aceea. 

L-am auzit pe Matho descheindu-și centura grea de piele și, fără 
îndoială, vîrînd catarama sub nasul omului, în timp ce rostea cuvintele 
familiare și lipsite de sens: Gott mit uns. 

Dumnezeu era cu noi. Sfinta armată germană și sfintul Fiihrer își 
hrănea copiii nerecunoscători cu pîine și cîrnați și totuși acest maniac 
se opunea și refuza să lupte. 

Am auzit prima plesnitură puternică a centurii și lovitura cata- 
ramei pe fața victimei. Nu era doar Matho, mai erau încă șase sergenți 
ca să-l ajute. Îl băteau pe rînd, luîndu-se la întrecere să vadă care poate 
să-i provoace cea mai mare suferinţă sau care poate să producă cel 
mai lung și mai puternici țipăt de durere. Au trecut aproape treizeci de 
minute înainte ca în cele din urmă, să se lase o binecuvîntată liniște 
peste cameră, iar noi am știut că suferința se terminase. Mai rămăsese 
doar o formă fără viață căreia să-i tragă șuturi pe podea. Acum nu-i mai 
puteau provoca nici o durere cu torturile lor demente. Au deschis ușile 
și ne-au chemat să-i scăpăm de cadavru. Un ochi îi ieșise din orbită și 
atîrna la jumătatea obrazului. Unde fusese nasul se găsea o masă de 
carne stacojie. Gura era făcută zdrenţe, iar gingiile sfișiate. Am ridicat 
rămășițele unei ființe umane orgolioase și le-am aruncat afară pe fereas- 
tră. După ce podeaua a fost ștearsă, ne-am continuat treburile zilei. 

Totul era absolut normal și în ordine. Un mort în plus, care tre- 
buia luat și înmormântat într-o groapă fără nume. Probabil, a murit sub 
influența băuturii. A căzut de la fereastră într-o stare de inconștiență 
datorată alcoolului. Era uimitor de mare numărul deținuților de la 
Sennelager care cădeau de la fereastră datorită comei alcoolice. Asta 
se întîmpla în fiecare zi a săptămînii... acasă nu se scria nimic. Soţia, 
dacă avea soție, își tocea ghetele de piele umblînd de la un birocrat 
gras la altul. Dar nici unul nu putea să-i dea răspunsuri satisfăcătoare. 
Probabil, nu voiau nici măcar să încerce. În armata germană dispăreau 
mereu oameni. Cine să-și bată capul cu un martor al lui Iehova ucis? 

Am renunţat să ne mai gîndim la această problemă și ne-am dus 
să-l ascultăm pe căpitan, care-și ținea discursul tradițional de primire 
a nou-veniților... sau ce mai rămăsese din nou-veniți. Fischer era în 

infirmerie, iar martorul lui lehova mort și Dumnezeu știe câți își mai 
dăduseră sufletul în timpul nopții sau aveau să dispară în cursul zilei. 
— Sînteți aici, a zis căpitanul cu zimbetul lui amabil, prin graţia 
lui Dumnezeu și a Fiihrerului. Aceasta este șansa voastră de a vă pocăi și 
a fi iertaţi. Să ștergeţi păcatele trecutului și să începeți o viață nouă cu 
sufletul curat. Datoria noastră aici, la Sennelager, este de a vă instrui să 
ajungeţi soldaţi folositori și buni; datoria voastră este de a coopera cu 
noi și de a vă arăta bunăvoința de a-l servi pe Fiihrer, ca cetăţeni loiali 
ai patriei. Există mai multe modalități de a face aceasta. Ca să vă dau 
un exemplu, vă puteţi oferi voluntari pentru misiuni speciale cînd 
ajungeţi pe linia frontului... Firește, a încheiat cu o mișcare dezapro- 
batoare a unei mîini elegante, ne vom aștepta la mai mult din partea 
voastră decît de la camarazii voștri soldaţi. Așa e firesc. Așa e drept și 
cum se cuvine. Voi aveţi un trecut pe care trebuie să-l ispășiți și voi... 
— Domnule căpitan! 

Un tip masiv, care, după cum umbla zvonul, fusese înainte de 
război un codoș vestit în Berlin, și-a azvirlit mîna în sus și l-a întrerupt 
pe căpitan în toiul elocinţei. 

— Domnule căpitan! 

Căpitanul și-a îngăduit doar o ușoară încruntătură a frunții de 

alabastru pentru a-și arăta nemulțumirea. 
— Da, băiete? Ce este? 

Veselul codoș a sărit în picioare. Probabil știa la fel de bine ca 
oricare că șansele de supraviețuire în Batalionul 999 erau destul de 
slabe. Nu avea nimic de pierdut dacă-l sîcîia pe căpitan. 

— Domnule căpitan, pot să pun o întrebare? a zis. 
— Firește că poți, a răspuns căpitanul, descrețindu-și fruntea. 
Întreabă orice vrei. Nu te întinde prea mult cu vorbele. 

Întrebarea omului a fost într-adevăr foarte simplă. voia să știe 
ce se va întîmpla dacă un infractor cum era el murea luptînd pentru 
Fiihrer, dovedindu-se un cetățean bun și loial al patriei. 1 se vor ierta 
faptele rele făcute în trecut? Atunci va fi considerat demn de a reintra 
în armată ca un soldat cu drepturi depline? 

Apus întrebarea pe un ton deosebit de sincer. Un adevărat cău- 
tător de adevăr. Nerăbdător și hotărît să moară pentru Fiihrer și patrie, 
atita timp cît putea fi asigurat că asta îl va reabilita în ochii armatei. 

Nimeni n-a îndrăznit să ridă sau măcar să zimbească. Ochii 
strălucitori ai lui Hofmann au fost imediat peste tot, dar n-au întîlnit 
decît o foarte solemnă liniște. Părea că fiecare atîrnă în văzduh, aștep- 
tînd răspunsul căpitanului la această întrebare deosebit de arzătoare. 

Căpitanul și-a lovit nerăbdător cizmele cu cravașa. 

— Dragul meu băiat, dacă cineva moare ca un erou, atunci, firește, 
este tratat ca un erou... Este prevăzută o dispoziţie clară pentru astfel 
de eventualitate. Articolul 222 din Codul Penal stabilește foarte lim- 
pede că oricine cade pe cimpul de luptă este amnistiat în mod automat. 
Nu trebuie să ai temeri în această privință. Cred că ţi-am răspuns la 
întrebare și te-am liniștit? 

— Oh, da, într-adevăr, domnule căpitan. Mi-aţi răspuns într-ade- 
văr. voiam să fiu sigur că știu ce voi face înainte de a merge s-o fac. Omul 
a zîmbit, vesel. Nu voiam să-mi gătesc gisca, domnule, fără să știu dacă 
după aceea voi mai fi în viață s-o mănînc... Dacă înţelegeți ce vreau să 
spun, domnule căpitan? 

În colţul său, Hofmann își scosese carneţelul și creionul și scria 
rapid. Micuţul își deschise gura într-o simplă despicătură și își strecura 
vorbele într-o parte ca un ventriloc de mîna a doua. 

— N-aș vrea să fiu în pielea ta, amice... nu numai că ţi-ai gătit 
nenorocita aia de giscă, dar ai ars-o pînă ai făcut-o scrum! 

Zilele care au urmat au fost dure și brutale, așa cum era obiceiul 
la Sennelager, și încă cinci dintre voluntari au sfirșit-o prost. Unul s-a 
prăbușit și a murit în timpul unui marș; unul n-a reușit să se miște 
destul de repede cînd a explodat o grenadă din greșeală; și alți trei au 
intrat în panică la prima lor întîlnire cu un tanc în timpul unui exer- 
cițiu, fiind călcaţi și prefăcuţi în carne tocată ca să servească drept 
exemplu celorlalți. 

Puțin după aceea, au fost cîteva încercări nereușite de dezertare. 
Toţi cei care au încercat au fost prinși în primele șase ore și aduși îna- 
poi la Sennelager pentru a fi predaţi locotenent-colonelului Schramm, 
călăul lagărului. 

Schramm era călău, pur și simplu, prin forța împrejurărilor. 
Nici prin temperament, nici prin talent nu era potrivit pentru această 
sarcină. Îşi pierduse un picior sub un tanc, la Lemberg, ceea ce însem- 
nase, de fapt, sfîrșitul carierei lui active ca soldat. În loc să fie avansat 

la gradul de colonel plin și să i se dea o slujbă confortabilă în spatele 
unui birou anonim, autoritățile, cu înțelepciunea lor malițioasă, consi- 
deraseră potrivit să-l răsplătească pentru serviciile făcute expediindu-l 
la Sennelager. Prima execuţie făcută sub comanda lui îi provocase un 
șoc din care nu și-a mai revenit pe deplin niciodată. La a treia și a patra 
a simţit că-și pierde minţile. Dar avea soție și trei copii mici și știa ce 
soartă îi va aștepta, atît pe el cât și pe el, dacă va refuza să asculte ordi- 
nele. Așa că s-a apucat de băut și de-atunci bea neîntrerupt. Bea înainte 
de execuţii ca să-și calmeze nervii și să se împace cu conștiința; bea în 
timpul execuțiilor ca să capete curajul de-a le duce la capăt; și bea după 
execuţii ca să uite ce tocmai făcuse. Întrucât execuțiile aveau loc în ritm 
de trei loturi pe săptămînă, se poate presupune că locotenent-colonelul 
era foarte rar văzut treaz. Șontîcăia prin lagăr folosindu-și sabia drept 
baston, neadresînd nimănui vreun cuvînt. De obicei, în zilele de exer- 
ciții se întîmpla să fie prea beat ca să se miște fără sprijin și trebuia 
să fie condus acolo și sprijinit de plutonul de execuţie. Nimeni nu s-a 
gindit vreodată să-l raporteze comandantului de lagăr. Schramm era 
privit cu dispreț compătimitor și, totuși, era favoritul tuturor soldaților. 

Cînd îl vedeai în lumina cenușie, neclară a zorilor, șchiopătind 
prin curte, cu bidonul de Kummel în mînă, puteai fi sigur că fusese 
aranjată o execuţie. Prindea întotdeauna un interval de cîteva minute 
pentru o dușcă în plus la jumătatea drumului între magazia de muni- 
ție și popota ofițerilor, acolo unde nu putea fi văzut de von Gernstein 
și de binoclul lui indiscret. Se așeza pe un zid scund, își rezema băr- 
bia pe minerul săbiei și privea în gol, gândindu-se la Dumnezeu știe 
ce lucruri tulburătoare, înainte să-și vîre bidonul în buzunar și să-și 
continue drumul, șonticăind cu piciorul artificial care scîrțiia la fie- 
care pas. Cînd ajungea la închisoarea lagărului, i se oferea inevitabil 
un mare pahar de bere, pe care inevitabil îl accepta. 

După câtva timp apărea cu plutonul de execuţie și se îndrepta 
spre curtea în care avea loc. 

O dată ce execuţia era terminată, își ștergea din memorie toate 
amintirile despre victime. A circulat o poveste prin lagăr, și am crezut-o 
cu toții, cum că într-o seară aghiotantul îl întrebase în popota ofițerilor 
cum se comportase generalul. 

— Generalul? a întrebat Schramm, păriînd uluit. Care general? 

— Cel pe care l-ai împușcat azi dimineață, bătrîne, a zis aghio- 
tantul. General-maiorul von Steinklotz. 

— Von Steinklotz? a întrebat Schramm. L-am împușcat pe gene- 
ral-maiorul von Steinklotz? 

Sincer, a crezut că suferă de iluzii din cauza băuturii. Și-a ter- 
minat băutura în hohotele de ris ale celor prezenți, a ieșit din popotă 
clătinîndu-se pe picioare și s-a prăbușit cu fața în jos. A fost dus acasă 
la soție de doi caporali subordonați, care l-au dezbrăcat și l-au culcat, 
fără ca el să știe vreodată despre asta. 

În două împrejurări cel puţin a încercat să se sinucidă. Prima 
oară s-a spînzurat de grinzile mansardei din propria-i locuinţă, dar l-a 
descoperit soția și i-a tăiat frînghia. A doua oară a luat o supradoză de 
medicamente, dar i s-a spălat stomacul cu o pompă și a fost trimis îna- 
poi la datorie. Din cînd în cînd, în momentele lui mai lucide, se așeza la 
pianul din popota ofițerilor și cînta. Era un pianist excelent, dar rareori 
destul de treaz ca să se concentreze mai mult de cîteva minute o dată. 

Colonelul von Gernstein, de asemenea, își pierduse un picior 
în serviciul activ. Pierduse două, de fapt, dar era mai greu să observi. 
La început credeai că e doar puţin greoi în felul de a merge. Avea, de 
asemenea, gîtul țeapăn și nu putea să-și întoarcă defel capul fără să-și 
întoarcă restul trupului. Coloana vertebrală îi era susținută într-un 
corset de oțel. Gura îi era o linie subțire mov, fără buze și zbîrcită. Jumă- 
tate din faţă o lăsase la Smolensk, într-o bătălie între Tigrii germani și 
T-34-urile rusești. Von Gernstein fusese singurul supraviețuitor, care 
s-a tirît afară prin trapa unui tanc ce ardea. Dar plătise scump pentru 
acest privilegiu. Ochiul său drept era fixat pentru totdeauna într-o pri- 
vire sticloasă, oarbă, iar una din mâini era o gheară vestejită. Și, totuși, 
era imposibil să simţi compasiune pentru acest om. Caracterul lui te 
dezgusta și, după cinci ani de război, văzusem mult prea multe nenoro- 
ciri abătute asupra corpului omenesc ca să mai fim ușor impresionați 
sau miloși. 

După cele spuse de ordonanța lui, von Gernstein nu se culca pînă 
la ora patru dimineața, pentru că juca pocher cu Moartea și Diavolul. 
Jura că într-o noapte îi văzuse, Moartea era îmbrăcată toată în negru 

din cap pînă în picioare, cu crucea Hohenzollernilor în jurul gâtului, 
iar Diavolul în uniforma unui Obergruppenfiihrer SS. O poveste bizară, 
dar unii dintre noi mai creduli, erau convinși că acesta era adevărul. 
Circulau multe zvonuri despre von Gernstein: că era în legătură cu 
Diavolul, că ținea liturghii negre, că învia morții... Oricum, în mod sigur 
era ceva misterios în legătură cu acest om. În locuinţa lui, lumina ardea 
toată noaptea și la ușă erau parcate două Mercedesuri mari, negre, care 
soseau în fiecare noapte, exact la miezul nopții și plecau în zori. 

Într-o bună zi, Porta și cu mine, cu minţile pe jumătate pierdute, 
ne-am riscat viața ca să aruncăm o privire în locuinţa colonelului. O 
clipă chiar și Porta a rămas fără grai. Era ca și cum am fi nimerit în peș- 
tera lui Aladin în mijlocul deșertului Sahara. Toată podeaua era plină 
de carpete și covoare persane; pe pereţi atirnau cu nonșalanţă picturi 
de vechi maeștri; la ferestre se găseau draperii bogate de catifea, iar 
din mijlocul tavanului ne făcea cu ochiul un candelabru strălucitor... 
Părea aproape imposibil că astfel de splendori pot să existe în mizeria 
de la Sennelager. 

Într-o noapte, ţin minte, eram de gardă cu Gregor Martin și 
Micuţul. Stăteam lingă garaje și priveam la mia de lumini strălucitoare 
a candelabrului din apartamentul colonelului. Absolut pe neașteptate, 
Gregor a chelălăit ca un cîine speriat și a scăpat pușca din mîini. Am 
sărit înapoi cu un țipăt înfundat de groază, iar Micuţul și-a întors coada 
și-a luat-o la galop, strigînd în noapte. Căci acolo, în profil, la fereastră, 
acolo, în fața ochilor noștri, era figura înspăimâîntătoare a Satanei însăși. 

Am rămas pironiţi locului, Gregor și cu mine. Chiar după ce 
figura dispăruse din vedere, n-am fost în stare să ne luăm ochii de la 
fereastră. Gregor s-a lăsat în genunchi ca să-și caute pușca pe jos, cu 
capul dat pe spate într-un anumit unghi și cu privirea fixă. Micuţul se 
întorsese în camera de gardă, reușind, evident, printr-un oarecare efort 
această performanţă, și n-a fost decît o chestiune de secunde înainte ca 
sergentul Linge să-și facă apariția, vrînd să știe ce era cu toată panica 
aceea. Gregor și-a îndreptat genunchii și a întins o mînă tremurătoare 
spre fereastră. Și-a deschis gura și a scos un sunet orăcăit, ca o broască 
riioasă care s-a înecat cu un os de pește. 

— A fost Diavolul... 

— Diavolul... 

— În uniformă... 

— Uniformă... 

— Uniformă? Linge s-a uitat de la unul la celălalt. Ce fel de uni- 
forma naibii? 

— SS, a mormăit Gregor. 

— Domnule Obergruppenfiihrer, am intervenit, considerînd că 
era timpul să-mi aduc o oarecare contribuţie originală la discuţie. 

Linge părea exasperat. 

— Pentru Dumnezeu, a zis. Toţi Obergruppenfiihrerii arată ca 
Diavolul. Spuneţi-mi ceva nou! 

— Ăsta avea coarne, a zis Gregor, pe un ton de bruscă şi disperată 
inspirație. Coarne mari, scîrboase și afurisite... două, ieșite din frunte... 
Și încă ceva, a adăugat, cu o notă de sfidare, bea fum. 

— Bea fumb? a întrebat Linge. 

— Sulf, am zis. Pucioasă. 

În acest timp, terenul din jurul garajelor se umpluse de soldați 
care veniseră în ajutorul nostru. Linge și-a pocnit nerăbdător limba 
de dinţi. 

— Prostii, a zis, tăios. Prostii și aiureli timpite. N-am auzit ase- 
menea aiureli tîmpite în toată... 

— Priviţi! a zis Gregor. Iar e acolo! 

Figura a trecut prin fața ferestrei și a dispărut. Gregor s-a întors 
şi a luat-o la fugă, şi n-aş jura, dar cred că Linge l-a urmat. În orice caz, 
cînd mi-am revenit, am constatat că eram singur. Peste tot era liniște. 
O liniște de mormânt, sinistră. Doar luminile din apartamentul lui 
von Gernstein mai licăreau, iar undeva, în cealaltă parte a ferestrelor, 
se plimba țanţoș Satana însăși cu profil de diavol... 

În goana mea prin curte, din cauza panicii care mă cuprinsese, 
mi-a căzut casca de pe cap de două ori, zornăind pe dalele de piatră și 
de două ori a trebuit să mă tîrăsc de-a bușilea ca s-o caut, înainte de-a 
ajunge la adăpostul camerei de gardă, unde m-am aruncat prin ușă, 
scoțînd sunete nearticulate. Linge era acolo, cu o față ca un castron 
plin de maţe. Bombănea singur într-un fel de delir nebunesc și, cînd 
am trecut în fug pe lingă el, s-a agăţat de mine. 

— Să nu sufli o vorbă! Să nu spui nimănui! N-ai fost lîngă locu- 
ință toată noaptea! Ţine minte: n-ai fost lingă locuinţă! 

— Bineînţeles, am zis, acru. Lucrul următor pe care o să mi-l 
spui e că n-a existat nici un Diavol... 

— Mi se filfiie de Diavol! Nu ai fost lingă locuinţă! 

Într-o criză de nebunie, Linge a tras un șut cu piciorul unei căști 
care se găsea pe podea. Casca s-a ridicat în aer și a zburat cu graţie afară 
pe fereastra care, întimplător, era închisă în acel moment. S-a format 
o cascadă de sticlă spartă și s-a auzit o lovitură înfundată și un răcnet 
de durere furios. 

— A încasat-o careva, am zis. 

Micuţul a traversat încăperea și s-a uitat atent afară prin fereas- 
tra spartă, din care mai rămăsese o bucată ca un dinte crăpat. S-a întors 
spre Linge cu o satisfacție morbidă. 

— Locotenentul Dorn, a zis, pur și simplu. A oprit-o cu pieptul. 

Locotenentul s-a năpustit în camera de gardă, de parcă l-ar fi 
urmărit îndeaproape o duzină de T-34. S-a uitat în jur, furios. 

— Cine a azvârlit casca aceea? Răspundeți-mi la întrebare! Cine 
a azvîrlit casca aceea? 

Sergentul Linge a făcut un ocol al camerei de gardă, tirșiindu-și 
picioarele, și a schițat un zimbet nervos de vinovăţie. 

— De ce mama dracului zimbești? a zbierat locotenentul. Ţi-ai 
pierdut minţile? Eşti nebun, stăpînit de mania omuciderii? Îți dai seama 
că ai putea ajunge în fața plutonului de execuţie pentru atacarea unui 
ofițer? 

— Domnule locotenent, nu am aruncat-o în dumneavoastră, 
domnule, a zis Linge, cu o seriozitate deosebită și mieroasă. Mi-a scăpat 
din mînă. S-a dus înainte s-o pot opri. Mi-am întins mîna s-o prind, 
dar n-am mai ajuns-o. 

— Oh, pentru Dumnezeu, sergent, nu te mai bilbîi ca un cretin 
nenorocit! Locotenentul a făcut, iritat, un pas înainte și, brusc, l-a izbit 
faptul că la ora aceea din noapte camera de gardă era ciudat de supraa- 
glomerată. Ce se întîmplă aici? Ce fac toți oamenii ăștia aici? S-a uitat 
bănuitor la cercul de feţe îngrijorate și, brusc, a pus degetul pe cea mai 
slabă verigă a lanțului: soldatul Ness, care era universal recunoscut 
ca un idiot autentic. Dorn s-a apropiat de el pocnind din degete, ca și 
cum s-ar fi adresat unui cîine. Hai, soldat! Vorbește! Nu fă bale la gură! 

Soldatul Ness l-a privit disperat. În cealaltă parte a camerei, în 
spatele locotenentului, sergentul Linge îl informa printr-un alfabet 
mut oribil că-i va tăia gâtul dacă va îndrăzni să spună un cuvînt. Buza 
inferioară a lui Ness a început să se lase în jos. 

— Ei? s-a răstit locotenentul. Ai de gînd să răspunzi la între- 
bare sau vrei să ajungi în fața plutonului de execuţie, împreună cu 
sergentul Linge? 

Ness a ţișnit, tremurînd, în poziție de drepți. Ochii i se roteau 
jalnic de la locotenent la sergent. Obrajii mari și pleoștiţi îi tremurau 
de frică. 

— L-au văzut pe Diavolul, a zis. L-au văzut pe Diavolul, domnule 
locotenent. 

Firește, atîta a trebuit. De îndată ce Ness a început să trăncă- 
nească cu gura lui mare, toţi ceilalți au fost nerăbdători să completeze 
cu detalii. Să fim drepţi cu Linge. El avea minte destulă ca să știe că 
problema trebuia să rămînă între noi. El cu mine și Micuţul am tăcut 
scîrbiți, în timp ce cretinii își turnau propriile variante deformate ale 
celor întîmplate. Înţelept, Gregor dispăruse Dumnezeu ştie unde. Ness 
trăncănea mai tare decit oricare, iar locotenentul lovea în dreapta și-n 
stînga cu palmele, încercînd să domine vacarmul cu strigătele sale. 

— Pentru Dumnezeu, tăceţi! Tăceţi, zic! Vreau un raport militar 
adevărat, nu o nenorocită de poveste de groază! 

A primit raportul militar adevărat: exact la ora 01:05, Diavolul 
fusese văzut umblînd în apartamentul colonelului. Toţi cei prezenți îl 
văzuseră și cîțiva erau gata să jure că văzuseră coarne, pucioasă, coadă 
bifurcată etc. Un soldat a adăugat chiar, în entuziasmul lui, podoaba 
de copite despicate, dar afirmaţia aceasta a fost respinsă categoric, pe 
motivul că nu era posibil să le fi văzut decît dacă umbla în mîini, cu 
picioarele pe sus. 

Locotenentul Dorn s-a cocoţat cu grijă pe marginea mesei și a 
stat o vreme fără să vorbească. Am înţeles situația grea în care se găsea. 
Era imposibil ca el să nu fi știut nimic despre zvonurile care circulau 
în lagăr; și chiar dacă nu credea în povestiri de groază, era, cu toate 
acestea, destul de evident că se petrecea ceva straniu. Nu există fum 
fără foc și așa mai departe și cine venea în vizită în fiecare noapte exact 

la ora douăsprezece, în două limuzine Mercedes mari și negre? Pe de 
altă parte, toți ne puteam imagina mâînia colonelului cînd va citi în 
raport că garda din noaptea aceea fusese găsită adunată în camera de 
gardă, trăncănind despre Diavol. Și toți știam cine va fi comandantul 
următoarei companii trimise pe front: ofițerul care va face raportul. 
Locotenentul Dorn... 

L-am privit plin de simpatie, iar el a ridicat spre mine o față 
cenușie, cuprinsă de un tremur paralitic. Fără îndoială, era de datoria 
lui să raporteze incidentul. Mă bucuram că sînt în propriii mei bocanci 
uzați și nepotriviți și nu într-ai lui. 

— E în regulă, a zis, în cele din urmă. S-a ridicat greoi în picioare. 
Haideţi să punem lucrurile la punct. Cine a afirmat primul că a văzut 
creatura aceea mitică în apartamentul colonelului? 

— Caporalul Creutzfeldt, domnule, și soldatul Hassel, a zis cât 
a putut de repede sergentul Linge. 

Se temea că va plăti scump pentru accidentul cu casca și cred 
că era nerăbdător să tragă și pe alţii în mocirla în care se găsea el. 

Locotenentul s-a dus la Micuţul și l-a privit o clipă gînditor. 

— Caporal Creutzfeldt, a zis. Ai băut cumva ceva înainte de a 
intra în gardă în noaptea asta? 

— Desigur, domnule locotenent. Micuţul a luat o expresie de 
înțelepciune prostească și a început să numere pe degete. Patru halbe 
de bere și două pahare de kummel. 

— Două, caporal Creutzfeldt? 

— Păi... două sau trei. Patru sau cinci... Să zicem șase, a răspuns 
Micuţul îndatoritor. 

— Cu alte cuvinte, caporal, erai beat? 

— Nu mai mult decît de obicei, a zis Micuţul, cu fermitate. 

— Trebuie să deduc din această afirmaţie că ești beat în mod 
obișnuit cînd intri de gardă, caporal Creutzfeldt? 

Micuţul a tăcut grav, ca să reflecteze. 

— Păi, da, a zis, în cele din urmă. Dar nu ca să vă daţi seama. 

— Întocmai cum am crezut, a zis locotenentul. Delirium tremens. 
Ai avut vedenii, caporal. Dacă nu sînt elefanţi roz, sînt draci cu copite 
despicate... O simplă născocire a unei imaginaţii supraîncălzite. L-ai 

văzut pe colonel trecînd pe lîngă fereastră... l-ai văzut bînd o ceașcă de 
cafea aburindă... l-ai văzut purtîndu-și casca de ulan... firește, ai con- 
fundat-o cu o pereche de coarne de drac. Nu-i așa, caporal Creutzfeldt? 

— Da, cred că asta ar fi, a zis Micuţul, vesel. Cred că, probabil, 
aveți dreptate, domnule locotenent. Cred că așa trebuie să se fi întîmplat. 

Locotenentul s-a întors, mulțumit, spre mine. 

— Şi tu, Hassel, a zis cu blîndeţe, cred că nu mai e nevoie să te 
întreb dacă ai consumat băuturi alcoolice în cursul acestei seri? 

— Nu, domnule, am răspuns. Prefer să nu mă întrebaţi. 

Locotenentul a schițat un ușor zîmbet. 

— Cine este comandantul companiei voastre? Locotenentul 
Lowe, nu-i așa? Un cor energic l-a asigurat că-i așa. Bine, bine, a zis 
locotenentul. Cred că de data asta o să-l lăsăm să doarmă liniștit. Dar, 
dacă voi mai afla de o astfel de beţie, înțelegețţi, voi fi obligat să privesc 
lucrurile mult mai serios. Vă dați seama care ar fi rezultatul dacă m-aș 
hotări să întocmesc un raport despre cele întîmplate în cursul nopții? 
Toţi, dragii mei, ne-am afla într-o situaţie foarte grea... Vă sfătuiesc ca 
pe viitor să nu mai priviţi spre ferestrele colonelului. În definitiv, nu e 
treaba noastră ce face colonelul ziua și noaptea. E liber să primească 
pe cine vrea în locuinţa lui și, cu siguranţă, nu v-ar mulțumi că îl spi- 
onați. S-a dus spre ușă, apoi și-a amintit. În ceea ce te privește pe tine, 
s-a adresat sergentului Linge, data viitoare, dacă, din întîmplare, vei 
mai sta lingă o fereastră închisă cu o pălărie de tinichea, asigură-te că 
nu trece nici un ofițer prin curte. Te asigur că a doua oară n-o să scapi 
atît de ușor. 

Acesta ar fi trebuit să fie de drept sfîrșitul afacerii, dar nu poți 
opri oamenii să vorbească și pină la sfîrșitul zilei următoare s-a știut 
în tot lagărul ce se întimplase. Creutzfeldt și Hassel îl văzuseră pe 
colonelul von Gernstein cu Diavolul. Creutzfeldt și Hassel și sergen- 
tul Linge îi văzuseră pe colonelul Gernstein și pe Diavol jucînd cărți 
împreună. Soldatul Ness era gata să jure că, în fiecare noapte cînd 
bătea ora douăsprezece, colonelul Gernstein se transforma în vampir... 

Douăzeci și patru de ore mai tîrziu, fuseseră descoperite urme 
de copite despicate sub fereastra colonelului. A avut loc un peleri- 
naj neîntrerupt al oamenilor din toate părțile lagărului, iar unii mai 

înclinați spre știință au făcut măsurători și chiar au încercat să facă 
un mulaj de ghips. Un oarecare neghiob a sugerat că, probabil, fusese 
un mistreț din pădure, dar această presupunere era evident ridicolă: 
nici un mistreţ german cu simţul autoconservării nu și-ar risca viața 
în curțile de la Sennelager. Pentru majoritatea soldaților, aceasta era 
dovada incontestabilă că oaspeţii nocturni ai colonelului nu erau cu 
nimic mai buni decit se cuvenea să fie și acum circula o poveste care 
nu fusese înainte. Se zicea că pornise de la intendentul companiei a 
2-a, dar în curînd putea fi auzită de nenumărate ori pe zi în tot lagă- 
rul. Se părea că aghiotantul dinaintea celui actual, întorcîndu-se în 
lagăr la ora patru dimineața de la cel mai apropiat bordel, fără îndoială 
beat pe trei sferturi și incapabil să suporte un șoc nervos, dăduse din 
întîmplare peste colonel și detestabilii săi companioni, cînd trecea pe 
poarta principală. Aghiotantul fusese descoperit în dimineața urmă- 
toare, întins pe pămînt cu patru coaste rupte și urme de dinţi pe tot 
corpul. Delira ca un nebun și de-atunci nu și-a mai revenit. În cele din 
urmă a fost transferat la spitalul de psihiatrie al armatei de la Giessen 
unde, se zicea, umbla prin saloane cu o mătură pe umăr, spunîndu-le 
celor pe care îi întilnea că el e moartea cu coasa. S-a spînzurat într-o 
zi în closetul ofițerilor. 

Între timp, la Sennelager, zvonurile umblau ca un nor de lăcuste, 
devorînd pe oricine întilneau în cale. Una dintre cele mai grozave poves- 
tiri a venit de la caporalul Glent care, într-o dimineață, a dat buzna 
în apartamentul colonelului cu un comision oarecare. Deși credea că 
colonelul este în altă parte, l-a descoperit pe neașteptate șezind la masă 
și jucînd pocher cu doi indivizi înspăimîntători. Oaspeţii, potrivit celor 
spuse de Glent, s-au înfășurat imediat în pelerine și și-au tras pălă- 
riile peste ochi, nu însă înainte de-a le putea vedea fețele. Erau, zicea 
el, înspăimîntătoare. Ca ceva din pergament, cu găuri negre unde ar 
fi trebuit să fie nasul și gura, cu ochi roșii ca flacăra și fără urechi. Și 
întreaga încăpere puţea a sulf... 

A doua zi, Glent și-a cerut transferul. I-a fost refuzat categoric, 
dar a fost scos din personalul colonelului și trimis să lucreze la arma- 
ment, unde au considerat, presupun eu, că avea mai puține șanse să 
întiîlnească moartea și pe diavol la fiecare colț. 

Mai mult decît oricînd înainte, soldaţii se îngrozeau la gîndul 
de a-l întîlni pe colonel. Era de-ajuns să i se audă scirțiitul și scrîșnetul 
membrelor artificiale, în depărtare, ca să nu mai rămînă nimeni pe o 
rază de un kilometru. Într-o zi, l-a întâlnit pe neaşteptate pe sergentul 
Hofmann. Nimeni nu s-a oprit prea mult timp ca să vadă scena. Am 
rupt-o la fugă, ca șobolanii de pe un vapor care se scufundă, așa că 
nici unul n-am știut sigur ce s-a petrecut, dar Hofmann a fost ţinut 
în infirmerie mai bine de o săptămînă, cu o febră atît de mare, încât 
ar fi putut să-i fierbi un ou în gură. S-a reîntors ca unul care revine 
din mormiînt și jur că nu a adresat nimănui nici un cuvînt în primele 
douăzeci și patru de ore. 

Dar dacă colonelul întreținea într-adevăr relaţii cu diavolul, nu 
era, poate, un lucru atît de deosebit pentru un loc ca Sennelager. Acolo 
se găseau tot felul de oameni. De la codoși și cutre pînă la generali. 
Unul dintre generalii pe care i-am avut a fost von Hanneken, care în 
zilele lui de glorie fusese comandantul suprem al forțelor germane din 
Danemarca. Căderea lui nu se datorase decît lăcomiei meschine. Își 
supraapreciase forțele pe piaţa neagră și cineva îl băgase la apă. Nici 
măcar un general nu era imun. După ce huzurise în Danemarca ocu- 
pată, căzuse tocmai la fundul grămezii de bălegar din Sennelager. Porta 
avea un interes deosebit față de el. Era absolut convins că ascunsese 
o mică avere în mărfuri de pe piaţa neagră și era hotărît să-i stoarcă 
secretul înainte de a fi trimis pe front și a muri. 

— Cum e? întreba Micuţul, în fiecare dimineaţă. A vorbit? 
— Încă nu, răspundea Porta. Mă străduiesc să-l conving. 

Se străduia să-l convingă. Îl îngrijea ca o mamă. Îl aproviziona 
cu țigări și rații suplimentare, îl ferea de necazuri, îi urmărea fiecare pas. 
Pînă într-o zi, cînd, auzind zvonuri că șederea noastră la Sennelager se 
apropia de sfîrșit, a intrat în panică și a schimbat tactica. A apelat la 
ajutorul lui Wolf, dușmanul străvechi al lui Hofmann, și la unul dintre 
prietenii lui cei mai buni și împreună l-au luat pe general pentru ceea 
ce au numit „o oră de exerciții speciale”. N-am știut ce s-a întîmplat, 
dar, a doua zi, Wolf și Porta s-au îmbătat criță la bufet și s-au dus braț 
la braţ la cel mai apropiat bordel. Din momentul acela, generalul n-a 
mai prezentat nici un interes pentru Porta; a fost lăsat în pace, să se 
scufunde sau să înoate după cum îi era vrerea. 


37 


IMPERIUL IADULUI 


Noi, ceilalți, ne-am bucurat pînă la desfătare de căderea fostului 
gestapovist Lutz. Lutz era preocuparea Micuţului. Din cauza lui Micuţul 
pierduse în trecut tresele de caporal și executase trei luni de muncă 
silnică în penitenciarul de la Besancon, iar acum Micuţul era hotărît 
să meargă pînă în pînzele albe ca să restabilească echilibrul. În ceea ce 
ne privea pe noi, puteai să tragi șuturi unui gestapovist în tot lagărul, 
ca unei mingi de fotbal, cu cît mai tare, cu atît mai bine. În fiecare zi 
așteptam cu aviditate raportul asupra progresului făcut. Sportul pre- 
ferat al Micuţului, era să-l scoată pe Lutz la exerciţii. Micuţul ședea pe 
acoperișul locului de parcare, psalmodiindu-și comenzile, în timp ce 
marele și grasul Lutz, împovărat cu orice armament imaginabil, alerga 
gifiind încoace și-ncolo, se învîrtea în cercuri și, inevitabil, sfîrșea căzînd 
într-un șanț plin de noroi negru, gros, care, întimplător și potrivit, se 
găsea acolo. Cînd era pe punctul de a se prăbusși, era trimis la baracă în 
pas alergător, cu Micuţul triumfător în urma lui, înţepîndu-l cu vîrful 
baionetei și arătîndu-l cu mîndrie celor care îl priveau. Ca un ultim 
detaliu, Lutz era forțat să cînte un cîntecel, ale cărui cuvinte începeau 
așa: Viața soldatului e o viață înălțătoare... 

Nimeni nu intervenea. Lutz era în grupa Micuţului și Micuţul 
răspundea de el. Era datoria Micuţului să facă din el un bun soldat. A 
încercat de două ori să se sinucidă și a doua oară a fost trimis să facă 
patru zile de carceră. Dacă stau să mă gîndesc, după felul în care se 
purta Micuţul cu el, carcera i s-a părut, probabil, un paradis. 

Cînd s-a terminat perioada de instrucţie, toți cei care supravie- 
țuiseră erau acum considerați demni de a merge pe front pentru a fi 
uciși de armele dușmanului sau făcuți bucățele de minele lui. Senne- 
lager fusese doar o repetiție pentru o realitate și mai sîngeroasă. Unii 
dintre bieţii netoţi se întrebau, probabil, de ce se înrolaseră ca voluntari. 

O naţiune în care familia obișnuită are patru copii își 
poate permite să facă război la fiecare douăzeci de ani; 
aceasta îi va îngădui moartea a doi dintre copii, rămînînd 
ceilalți doi ca să perpetueze rasa. 


Himmler, discurs adresat ofițerilor de la Facultatea de 
Științe Politice din Braunschweig, 
9 ianuarie 1937 


Dezertorii 


Obergruppenfiihrer Berger înșfăcă telefonul în clipa în 
care începu să sune, Îl trase spre el și răcni în microfon: 

— Dirlewanger? Tu ești? 

La celălalt capăt al firului, Dirlewanger se strimbă la 
imaginea-i din oglindă. 

— Mi S-a spus, zise, că vrei să stai de vorbă cu mine. 

Vorbi prudent; cu o indiferenţă atentă, cu o reținere 
calculată, ca un om care întinde degetul piciorului ca să încerce 
temperatura apei. Dacă ar fi fost într-adevăr un deget de la 
picior, l-ar fi retras imediat: temperatura era mult sub zero. 

— Vreau să stau de vorbă cu tine! răcni Berger. Mă 
gîndeam că trebuie să stau de vorbă cu tine! Ce naiba? Ce se 
întîmplă? 

— Ce naiba crezi că se-ntîmplă? Dirlewanger sări 
imediat și agresiv în propria-i apărare. Ce aștepți să se 
întîmple? Nu pot face omletă fără ouă, nu sînt făcător de 
minuni! La naiba, Berger, aici nu e picnic! Am nevoie de mai 
mulți oameni și am nevoie de ei repede. 

— Cine n-are? zise Berger. Crezi că ţinem trupe în 
păstrare la frigider doar de dragul de-a te auzi zbierind? Să-ţi 
fie clar, omule! Am curăţat toate închisorile și centrele de 
detenţie din întreaga Germanie. Ce puteam face mai mult? Vrei 
să deschidem lagărele de concentrare și să-ți trimit oamenii 
de-acolo? 

— Nu-mi pasă ce-mi trimiteţi, răspunse răstit 
Dirlewanger. În ceea ce mă privește, puteţi să-mi trimiteţi 
și nebunii din balamucuri. Fie ce-o fi, atita timp cît nu sînt 
homosexuali. Peste asta nu trec. Evreii și homosexualii 
mă calcă pe nervi. În rest, trimite-mi orice naiba vrei... dar 
trimite-mi ceva! 

Se făcu o mică pauză. 

— Foarte bine, zise Berger băţos. O să primești oameni. 
S-ar putea să nu fie grozavi, dar o să-i primești. 

În dimineața următoare au fost cercetate toate lagărele, 

închisorile și azilurile pentru a se găsi material folosibil. Orice 
era bun, atîta timp cît nu era evreu sau homosexual notoriu. 
Chiar și un nebun stăpînit de mania uciderii putea fi folosit 
cu condiția să poată fi instruit. Și dacă cineva îl putea instrui, 
acela era Dirlewanger. Dirlewanger își făcuse ucenicia la 
maestrul călău din SS, Standartenfiihrer Theodor Eicke din 
Brigada Cap de mort. Se mindrea—și pe bună dreptate—că nu 
există om pe care să nu-l supună... 


De la Sennelager, am fost trimiși într-un ținut mlăștinos rău 
mirositor, plin de umezeală și ţințari, la cîțiva kilometri de Matoryta. 
Batalionul era complet, dar numai compania întâi fusese dotată cu 
tancuri. Celelalte nouăsprezece erau reduse la nivelul infanteriei și 
trebuia să străbatem pe jos, umilitor, apele mocirloase ale mlaștinilor. 
Micuţul îl ţinea pe devotatul Lutz în urma lui, punîndu-l să-i care tot 
echipamentul, în timp ce el pășea falnic la cîțiva pași înainte, iar noi 
ceilalți îl priveam cu ură plină de gelozie. 

Fusese numit un nou comandant de divizie care și-a făcut apari- 
ţia, ca să ne vadă cu monoclu și cizme strălucitoare. Spre nemulțumirea 
lui, Wolf a trebuit să aranjeze ca două camioane să aducă tot echipa- 
mentul generalului. Dumnezeu știe ce credea omul că o să facă cu două 
camioane pline de lucruri în partea aceea a lumii uitată de Dumnezeu. 

— Ticălosul și-a adus și un nenorocit de pian de concert cu el! 
a zis Wolf. 

Inspecţia generalului a avut loc la amiază. A fost adus din sat 
cu un Kubel și a fost întîmpinat de colonelul Hinka, comandantul 
regimentului. Noi am stat toți în poziţie de drepţi în mijlocul unei 
băltoace, apoi am pornit să arătăm ce putem, mergînd ca nebunii prin 
smiîrcuri și terminînd prin a arăta ca niște șiruri de statui acoperite cu 
noroi. În timp ce aşteptam, s-a uscat noroiul de pe noi şi a început să 
crape. Dar von Weltheim nu părea să observe asta sau poate credea că 
mizeria era starea naturală a maselor proletare. A trecut ţanțoș în sus 
și în jos de cîteva ori, uitindu-se la noi prin monoclu. Apoi ne-a infor- 
mat, cu amabilitate, că facem cinste armatei germane, că e mîndru, da, 
mâîndru, că patria mai putea produce o unitate atît de bună de oameni 

viteji și că, atunci cînd va veni victoria finală, ţara va avea motiv să-i 
cinstească. Am fost atît de impresionat, încît mi s-a deschis gura și de 
pe bărbie mi-a căzut o bucată de noroi întărită. 

— Du-te naibii, a mormăit Porta lingă mine. Nu mă interesează 
afurisitele acte de eroism, amice. 

Era un semn sigur că pierdeam războiul. Să fim lăudaţi ca fiind 
salvatori ai națiunii, în loc să urle la noi că sîntem o adunătură de trîn- 
tori cretini, înclinați spre crimă, ceea ce, fără îndoială, eram... sau am 
fi fost, dacă ni s-ar fi dat o cît de mică șansă. Era de-ajuns să te facă să 
mori de rîs, dar am reușit și noi odată să ne impunem puțin autocontrol 
și să-l ascultăm pe om cu o solemnitate cuviincioasă. La urma urmei, 
era comandant de divizie. 

— Încă un efort doar, a zis, cu toată seriozitatea. Încă un efort 
doar, asta-i tot ce vă cerem, flăcăi curajoși. O ultimă și victorioasă lovi- 
tură și rușii vor fi zdrobiţi și puși pe fugă! I-am creat inamicului o stare 
de mulțumire de sine. Da, mulțumire de sine! Crede că e stăpîn pe 
situaţie, pentru că ne-am decis să folosim... ăă... tactică... ăă... tactică 
strategică. Tactică, da. Tactică strategică. Asta am folosit și i-am amăgit 
prin astfel de mijloace! Dar înainte de Crăciun, vă promit, înainte de 
Crăciun, va sosi ora noastră! 

S-au auzit aplauze slabe de la soldați, la care generalul, evident 
foarte emoționat de o asemenea etalare a loialității, s-a întors spre 
Hinka și imediat a ordonat să ni se dea o raţie dublă în seara aceea. 
Slabele aplauze au crescut brusc în volum pînă au ajuns un vuiet uriaș 
de aprobare. Hinka a schițat un zimbet slab, bolnăvicios și a înclinat 
din cap. O clipă am crezut că ne va face de rușine pe toți, vomitind. 

— Întocmai cum spuneţi, domnule general, a murmurat. 

Von Weltheim și-a scos monoclul și s-a uitat în jurul lui, cu un 
ochi miop și proeminent. 

— Bine, colonele Hinka. Foarte bine. Sînt mindru de regimentul 
dumitale. Cînd te gîndești că acești soldați, din simplă dragoste pentru 
patrie și din devotament faţă de Fiihrer, au coborit din tancuri și s-au 
oferit voluntari ca infanteriști, te simţi mindru că ești german. Mîndru, 
zic! Mîndru! Și-a pus monoclul la loc, aparent foarte mișcat. Dumnezeu 
să-i binecuvînteze, colonel Hinka! Cu băieţi curajoși ca aceștia, victoria 
nu poate fi decît a noastră. 

Era evident chiar și pentru cei mai puţin inteligenți—cum era, 
de pildă, Micuţul—că în lunga și distinsa-i carieră militară, generalul 
avea foarte puţină experienţă despre viața pe front. La numai cîteva 
secunde după ce plouase, oamenii puneau pariuri pe durata proba- 
bilă cât va reuși să reziste. Opinia generală era că la primul atac îl vor 
vedea pe general și pianul său de concert părăsind poziția cu de două 
ori viteza luminii. 

În seara aceea, ni s-a servit raţie dublă cum ni se promisese. Și, 
în plus, ni s-a dat o mare cantitate de bere cu care să spălăm mîncarea. 
Mlaștinile pestilenţiale au fost uitate timp de cîteva ore fericite și efor- 
tul de război a încetat cât timp am chefuit fără rușine și am băut pînă 
ne-am pierdut minţile. Au dat peste noi două fete care rătăciseră dru- 
mul de la Brest-Litovsk, fugind de rușii care înaintau. Erau telefoniste 
atașate pe lingă Luftwaffe, dar sergentul Hofmann a preluat comanda 
și a hotărît să le oprească pentru a-i distra pe subofiţeri. Trebuie să 
recunosc, fetelor nu părea să le displacă ideea. Cînd le-am văzut ultima 
oară, Hofmann le întinsese pe amîndouă pe-o masă cu fustele trase 
în sus. Una, după spusele soldatului Ness care le vedea pe toate, nu 
purta chiloți. Din ceea ce am putut afla, se pare că întimplarea a avut 
un efect traumatic asupra lui. În orice caz acesta a fost subiectul de 
conversație săptămîni la rînd. 

Tîrziu, noaptea, cînd fetele din Luftwaffe, cu sau fără chiloți, și 
majoritatea dintre subofițeri au căzut într-o stare letargică, un mic 
grup de sergenţi a rămas să bea ultimele sticle de bere. De prisos să mai 
spun, toți erau nesiguri pe picioare și cu minţile încețoșate și, cum se 
întîmplă cu sergenții, foarte curînd au început să se certe unul cu altul. 
Conversaţia—așa cum era—a ajuns în cele din urmă la comunism. În 
scopul de a aplana disputa care ameninţa să ducă la violență peste 
puțin timp, Oberwachtmeister Danz a avut ideea genială de a-l chema 
pe micul Lenzing pentru a lămuri problema. Lenzing venise la noi în 
ultimul lot de voluntari. Arăta ca un băiat de șaisprezece ani, subdez- 
voltat, deși se apropia de a douăzeci și una zi de naștere. Pe vremuri 
fusese student, într-un trecut care acum i se părea, probabil, pierdut 
în negurile preistoriei. Fusese arestat din cauza simpatiei sale față de 
comunism, din care nu făcuse un secret. 

Dormea cînd cei doi emisari beți trimiși de Danz s-au dus să-l 
ia. L-au tîrît direct de sub pături într-o speluncă plină de vomă și de 
fum, unde se distrau sergenții. L-au așezat tremurînd pe o masă și s-au 
strins în jurul lui, ca o gloată la o execuţie. Danz i-a spus să le țină o 
prelegere despre idealurile comunismului— „suficient de simplu ca 
să le poată pricepe și niște naziști cu capete de lemn ca noi'—și așa, 
sărmanul băiat a fost prins între ciocan și nicovală, cu moartea pîndin- 
du-l oricum ar fi dat-o. Dar, dacă ar fi susținut a doua oară comunismul, 
și-ar fi semnat efectiv ordinul propriei execuţii; dacă, pe de altă parte, 
refuza să se supună, Danz, aproape sigur, l-ar fi lichidat pe loc. Real- 
mente, n-avea de ales. A ridicat din umerii înguști și a început să tragă 
pe prima coardă de banalităţi ieftine care-i veneau în minte: 

— Comunismul este lupta proletariatului împotriva capitalismu- 
lui internaţional. El este lupta împotriva imperialismului internațional. 
Este ridicarea claselor muncitoare împotriva opresorilor lor... 

L-au ascultat timp de zece minute într-o tăcere respectuoasă 
de beţivi, apoi Danz a scos un strigăt puternic de bucurie și a aruncat 
ultima sticlă de bere în perete. L-a tras pe Lenzing jos de pe masă și 
l-a bătut pe umăr: 

— Nu e rău, micul meu tovarăș roșu! Nu e rău deloc! 

Și-a plimbat mândru protejatul prin încăpere, prezentîndu-l ca 
pe un exponat într-un iarmaroc. Vedeţi, acesta e omul care a îndrăznit 
să se ridice și să predice propagandă comunistă soldaţilor Fiihrerului... 

Firește, era inevitabil ca nu peste mult timp vreo stîrpitură cer- 
tăreață ca Hofmann sau sergentul-major Kleiner—Kleiner a fost, după 
toate informaţiile—să nu o ia razna și să strice petrecerea. Mai întii, a 
început să discute în contradictoriu cu Lenzing; și fiind mult prea beat 
că vorbească limpede, foarte curînd n-a mai avut replică. De aici n-a 
mai fost decît un mic pas pînă la a-l denunța pe Lenzing ca trădător, 
cîine comunist, prieten al evreilor; și de aici un pas și mai mic spre un 
urlet după sînge. Acum, Danz părea să-l fi luat pe Lenzing sub aripa sa, 
deoarece, cînd cineva din cameră a strigat că toți simpatizanţii comu- 
niști sînt lași fricoși, a sărit imediat în apărarea noului său prieten. 
Atunci s-a propus să-i fie pus la încercare curajul, punîndu-l la perete 
și jucîndu-se de-a Wilhelm Tell cu el, trăgînd la ţintă într-o sticlă de 

bere așezată nesigur pe vîrful capului. Ideea părea să-l fi satisfăcut 
pe Danz, căci în momentul acela a dispărut de pe scenă... după toate 
probabilitățile zăcînd inconștient pe podea. Kleiner s-a autonumit 
principalul trăgător. 

— Încearcă să stai nemișcat, căţel comunist, dacă vrei să nu-ţi 
zbor creierii... Nu greșesc ținta foarte des, dar chiar dacă se întîmplă, 
nu-i cazul să te alarmezi. O să fii mort înainte de a-ți da seama că ai 
fost lovit. 

Și-a scos revolverul și a țintuit cu o labă porcină păroasă, care 
tremura perceptibil într-o parte și-ntr-alta. Atunci, dintre toți, Hofmann 
a început să se piardă cu firea. Noi eram acum, a raționat el, pe front, 
nu la Sennelager, și se puteau pune întrebări jenante dacă dimineață 
era găsit un om mort cu un glonţ în frunte. 

— Crezi? a zis Kleiner, foarte bine dispus la gîndul de a omori 
pe cineva. Aș vrea și eu să văd Curtea aia Marţială care să degradeze 
un om pentru că a împușcat ticălos de comunist. Mai degrabă îţi dă o 
medalie pentru asta. 

A ridicat revolverul și a apăsat pe trăgaci. Glonţul a ricoșat din 
perete și a ieșit țiuind pe fereastră. Jumătate din cei prezenţi s-a aruncat 
sub mese și scaune, în timp ce cealaltă jumătate, mai beată sau mai 
plină de fervoare patriotică, l-a îndemnat pe Kleiner „să mai tragă o dată 
în ticălos”. Kleiner nu mai avea nevoie de încurajare. Părea intrigat că 
nu nimerise ţinta prima oară, deși acum nu mai avea nici o importanţă 
faptul că ţinta era o sticlă de bere sau capul unui om. 

— Pentru Dumnezeu! a zis Hofmann gîfîind și ținînd un scaun 
în faţa lui ca să-l protejeze de gloanţele răzlețe. Pentru Dumnezeu, o 
să iasă un scandal îngrozitor. 

Kleiner nu l-a băgat în seamă. S-a bălăbănit spre perete și a 
ochit din nou. Cineva a pariat că nu va nimeri, pe trei sticle de votcă. 
Un altul a oferit solda pe o lună pentru același lucru. Revolverul, în 
mîna transpirată a lui Kleiner, se legăna încet dintr-o parte într-alta. 
Hofmann, din spatele scaunului, a început să bolborosească, cu ochii 
în lacrimi, despre consecinţe dacă i se va întîmpla ceva lui Lenzing. 

— Du-te naibii și lasă-mă în pace, a zis Kleiner, foarte politicos. 
Cînd o să am nevoie de sfatul tău, o să ţi-l cer. Între timp, valea de-aici 
și lasă-ne în pace. Sînt puse la bătaie trei sticle de votcă. 

Firește, fără a pune la socoteală viața unui om, Kleiner a închis 
un ochi și a apăsat a doua oară pe trăgaci. Glonţul s-a înfipt în perete 
la numai cîțiva centimetri de capul lui Lenzing. 

— S-a mișcat! a ţipat Kleiner. Ticălosul, idiotul și lacheul s-a 
mișcat! 

În acest timp, Lenzing tremura din cap pînă-n picioare, iar Klei- 
ner arăta ca și cum toate oasele i s-ar fi transformat în piftie. Genunchii 
nu-l mai ţineau și se legăna întruna dintr-o parte într-alta. A tras și a 
treia oară, cu mina dansîndu-i ca salcia pe vînt puternic. Sticla de bere 
a sărit de pe capul lui Lenzing și s-a spart pe podea, dar strigătele de 
bucurie au fost înăbușite de o voce acidă care s-a auzit în pragul ușii. 

— E careva atît de amabil să-mi spună ce naiba se petrece aici? 

Încet, Kleiner și-a întors capul. Din toată camera, oamenii au 
ieșit tîrîindu-se din ascunzători și s-au ridicat în picioare, clătiniîndu-se. 
Stind cu casca trasă pînă peste ochi și cu degetele mari virîte sub cen- 
tură, locotenentul Lowe i-a privit pe toți cu răceală. A dat din cap spre 
Lenzing. 

— Du-te la baraca ta. O să stau de vorbă cu tine mai tîrziu. A 
așteptat pînă cînd băiatul îngrozit a părăsit încăperea, apoi a închis 
ușa, trăgîndu-i un șut. Sergent-major Kleiner, a zis. E limpede că ţi-ai 
îngropat talanţii. Habar n-aveam că ești atît de pasionat după armele 
de foc. Va trebui să-ţi folosim mai bine talentele... Întrucât din acest 
moment vei fi transferat la grupa antitanc, mă voi aștepta la lucruri 
mari din partea ta. A strîmbat din gură plin de dezgust. Și-a plimbat 
privirea încet peste toți cei prezenţi. Pricepeţi, a zis, că există un motiv, 
un singur motiv pentru care nu vă tîrăsc pe toţi, cît sînteți de mizera- 
bili, în fața Curţii Marţiale, să vă trimită direct la Torgau? Sintem în 
al cincilea an de război și la marginea dezastrului și, pe Dumnezeul 
meu, prefer să vă ţin aici ca să fiți uciși de artileria rusească decit să vă 
trimit înapoi, la luxul relativ al unei închisori militare. De asemenea, 
vă pot spune, acum și aici, că nu-mi pasă dacă fiecare dintre voi o va 
sfirși cu maţele atirnînd între picioare și cu braţele zburate. Degeaba 
o să veniţi la mine să vă văitaţi. În ceea ce mă priveşte, veţi rămîne 
aici și veţi lupta pînă veţi cădea. Și cînd veţi cădea, veți muri, deoarece, 
credeți-mă, nu va fi nimeni în preajmă ca să vă ridice. 

S-a întors brusc și a părăsit încăperea, trintind ușa după el. S-a 
făcut o liniște șocantă. Deodată, n-a mai fost nimeni beat. Poate, în 
acel moment, pentru prima oară, înțelegeam ce înseamnă să pierzi un 
război. Poate, atunci, am înțeles că Lowe nu vorbea în zadar și că toți 
eram sub amenințarea sentinței la moarte. 

Kleiner s-a prăbușit greoi într-un fotoliu și a rămas acolo, tran- 
spirind, cu picioarele lăbărțate, cu braţele atîrniîndu-i pe podea. Pistolul 
i-a alunecat din toc și l-a lăsat unde căzuse. Furios, Hofmann l-a ridicat 
și i l-a pus la loc. 

— Mai bine păstrează-l, a zis. Poate o să-ţi prindă bine într-o zi, 
ca să te împuști cu el... 

În dimineaţa următoare, am ocupat poziţie alături de Regi- 
mentul 587 de Infanterie, înlocuindu-l pe 500, care era un regiment 
disciplinar compus nu din infractori, ci aproape în întregime din func- 
ționari căzuţi în dizgrație. Toţi WU-iştiil!i, indiferent din ce regiment 
făceau parte, trebuiau să poarte un semn roșu pe spate. În felul acesta, 
erau ușor de deosebit. 

Am găsit linia frontului, în acel punct, neobișnuit de liniștită. 
Prima dintre tranșeele rusești era departe, la marginea mlaștinii, iar 
țara nimănui era tăcută și pustie. Am ajuns acolo într-o joi. Potrivit 
spuselor celor care erau în zonă de cîtva timp, aceasta era ziua în care 
era împărțită rația de votcă trupelor rusești; un litru și jumătate de 
Om, în general consumată în mai puţin de o oră. Am fost informați că 
ne putem aștepta la o noapte plină de evenimente. 

Aici, chiar în mijlocul mlaștinii, ţințarii roiau și biziiau ca una 
dintre plăgile Egiptului. Erau cu mult mai răi decît păduchii de care 
nu ne despărțeam niciodată. Fusesem dotați cu plase contra ţințarilor, 
dar bestiile își găseau loc să intre și să ne sugă sîngele după bunul lor 
plac. Porta pretindea că găsise un remediu, dar după părerea noastră 
era la fel de rău ca prezența ţințarilor. Se acoperea cu o vaselină urit 
mirositoare, luată de la un camion distrus și lăsat să se scufunde în 
mlaștină, dar din acel moment era ocolit nu numai de îngrozitoarele 
insecte, ci de toată lumea. Așteptam cu interes să vedem dacă îi va 
respinge pe ruși. 


[1] (germ.) WEHRMACHT UNWURDIG: cei nedemni de serviciul militar. 
(n. trad.) 


48 


Dezertorii 


Răsfirate printre noi, în tranșee, se vedeau semnele roșii ale 
WU-iștilor. Carne de tun. Li se promiseseră că vor fi iertați dacă se 
vor distinge în luptă, dar ei știau, ca și noi, că asta era pur și simplu o 
poveste pentru creduli. Ei erau oameni pierduţi. Erau acolo ca să umfle 
numerele. Erau acolo ca să moară. Se înghesuiau laolaltă în grupuri, 
plini de ură și suferință, așteptind doar să fie mînaţi ca o turmă în mij- 
locul unui cîmp de mine sau scoși cu forța din tranșee ca să înfrunte 
prima explozie a tunurilor rusești. Nimeni nu-i băga în seamă decît 
ca să-i înjure sau să-i lovească cu picioarele. Erau evitați și tratați cu 
dispreţ, ca niște prizonieri de război dezgustători. Cînd începea lupta, 
erau inutili atât pentru ei, cât și pentru altcineva. Nu aveau pentru ce 
mai trăi, așa că puteau foarte bine muri. 

Puțin după ora 20:00 a început distracţia. O vreme îi asculta- 
sem cum strigă și rîd în cealaltă parte a mlaștinii, pregătindu-se pentru 
atac. Dar nu e mai ușor să te împaci cu grenadele de aruncătoare, pur 
și simplu, pentru că te-ai așteptat la ele. Erau aruncate cu o precizie 
supărătoare și doi WU-iști au fost sfirtecaţi în bucăţi înainte ca Micuţul 
(care sărea totdeauna primul la acţiune) să aibă șansa de a răspunde 
cu mitraliera. După asta au urmat bombele cu fosfor, care au provocat 
o panică extraordinară cînd au explodat direct în fața nenorociților 
de WU-iști, care alergau țipînd în toate direcțiile, ca oile cînd e lupul 
în mijlocul lor. 

Tragerea a continuat sporadic toată noaptea. Am avut un scurt 
răgaz de liniște dimineaţă, iar după-amiază au început lunetiștii să 
facă prăpăd printre noi. Erau siberieni care stăteau cocoțaţi în vîrful 
copacilor, ca niște ciori uriașe. Sînt sigur că fuseseră aleși cu grijă pen- 
tru treaba asta, deoarece nu iroseau nici un glonț. Dacă îţi arătai capul 
peste marginea tranșeei pentru măcar o sutime de secundă, primeai 
un glonţ direct între ochi. Erau diavoli, deghizați, siberienii ăia. Chiar 
și rușii se temeau de ei. Ei ucideau pentru simpla plăcere animalică 
de a ucide, numărîndu-și victimele în fiecare zi, păstrind cadavrele 
pentru medalii, așa cum alți oameni păstrează șase bănuți pentru a 
cumpăra cadou de ziua de naștere a bunicii. Totuși, cred că nu ne putem 
plinge. Noi îi egalam prin tirolezi, care dovedeau același zel și precizie 
în spulberarea creierelor omenești. 

Primul care a înscris întîia noastră lovitură precisă, drept răs- 
puns, a fost Legionarul. L-am văzut ducîndu-și arma la umăr, ochind cu 
grijă, trăgînd, și de pe cea mai de sus ramură a unui stejar s-a prăvălit 
un trup pe pămînt. De abia terminasem cu felicitarea Legionarului, că 
Porta i-a și urmat exemplul și un al doilea siberian a venit plonjînd din 
văzduh și a intrat în mlaștină. Pentru o clipă a apărut soarele de după 
nori și în tufișuri a strălucit un obiect de metal. Barcelona l-a apucat 
pe Porta de braț și a arătat într-acolo. 

— Uite-l... acolo în stufăriș, cu bucăţi de iarbă puse pe cap, 
timpitul. 

În agitația sa, Porta i-a smuls binoclul lui Barcelona și l-a împins 
într-o parte ca să poată vedea mai bine. Un glonţ exploziv a izbit locul 
unde stătuse. Porta n-a pierdut timpul. A aruncat binoclul. S-a ridicat 
în picioare, a tras trei cartușe unul după altul și din păpuriș s-a înălțat 
un trup. Jumătatea superioară a capului îi fusese zburată. Și-a azvârlit 
brațele în sus, a făcut un pas înainte în mil și s-a prăbușit. Peste cîteva 
minute a fost supt în adîncurile mlaștinii mișcătoare. Au mai rămas 
doar cîteva bășici cafenii, dezgustătoare, în nămol, pentru a arăta pe 
unde intrase. Zona devenea un mare cimitir. Într-o zi, poate, cînd toate 
luptele se vor termina, mlaștina își va elibera numeroasele victime și 
toate tigvele goale vor fi aruncate la suprafață ca să plutească în liniște 
pe marea de nămol. Această priveliște va merita să fie văzută. Va fi un 
monument minunat în cinstea măcelului de cinci ani. 

În timp ce Porta se mai bucura încă de triumful său, un proiectil 
bine ochit a nimicit în întregime plutonul 1 din compania a 7-a. N-a 
mai rămas din el decît o mînecă de manta care plutea prin aer. După 
ce praful s-a așezat, am descoperit cîteva fragmente de oase și bucăţi 
de metal strîmbate. WU-iștii erau într-o stare de panică, încît ni s-a 
dat ordin să-i împușcăm dacă e necesar. 

Pastorul Fischer se ghemuise într-un adăpost cu un fost poș- 
taș din Leipzig. Poștașul fusese prins furind colete poștale cu valoare 
declarată (infracțiune care atrăgea pedeapsa cu moartea), dar, probabil, 
omul avusese prieteni sus-puși de a scăpat cu viaţă și cu zece ani de 
închisoare. Fusese ademenit ca un prost în Batalionul 999 cu promisi- 
unea că, dacă se va purta frumos, va fi repus în vechea slujbă la Leipzig. 

Există oameni care cred în orice, chiar și în propaganda nazistă. Fusese 
necesar doar puţin timp la Sennelager ca să i se spulbere iluziile, dar, 
firește, nu e mai puţin adevărat că atunci era prea tirziu să mai dea 
înapoi. 

— Ei, părinte! a zis, înghiontîndu-l pe Fischer, care tremura în 
coastele-i numai piele și os. Ce-ar fi să încercăm să fugim? 

A dat din cap în direcția nimănui. Fischer a ezitat. A privit peste 
întinderile mlăștinoase, spre linia frontului rusesc. 

— După cum văd eu lucrurile, a zis poștașul, nu poate fi mai 
Tău în partea cealaltă a gardului decit în asta. Fischer a întors spre el 
o pereche de ochi albaștri, înceţoșaţi. Într-un fel oarecare păreau să 
pună la îndoială afirmaţia. Poștașul l-a apucat de braţ. Privește lucru- 
rile în felul ăsta, a zis. O să ne omoare în mod sigur dacă vor rămîne 
în continuare aici... 

Chiar în timp ce vorbea, focul s-a oprit brusc. O perdea groasă de 
liniște s-a lăsat peste mlaștină. Apoi, încet, unul cîte unul, un nou val 
de sunete slabe a început să vină tîrindu-se spre noi. Am auzit trosne- 
tele unui foc cînd un sat din apropiere a început să ardă în flăcări. Am 
auzit mugetele îndepărtate ale vitelor înspăimâîntate. Am auzit geme- 
tele răniților și strigătele muribunzilor, strigindu-și soțiile și mamele. 

Și, brusc, un nou sunet. Sunet de voci omenești ce se înălța 
într-un cîntec. Era un vechi cîntec german, Alte Kameraden—și venea 
spre noi de undeva din spatele liniilor rusești... 

— Înţelegi ce vreau să spun, a zis în șoapta poștașul, emoționat. 
Înţelegi ce vreau să spun? 

Muzica s-a stins. Am auzit piriiturile microfoanelor ascunse, 
după care a prins viață o întreagă rețea de difuzoare. 

— Armata Roșie salută Batalionul 999 și îndeosebi pe toți deți- 
nuții politici care au fost forțați, împotriva voinței lor, să lupte pentru 
un regim corupt. Vă sfătuim să faceţi tot te vă stă în putinţă să opriți 
infernala mașină de război a lui Hitler! Noi sîntem camarazii voștri și 
veţi avea tot sprijinul pe care vi-l putem da... Ascultaţi-ne, soldaţi ger- 
mani! Ascultaţi la ce vrem să vă spunem! În dimineaţa aceasta vi s-a 
spus că v-au fost reduse rațiile la jumătate, deoarece sabotorii au arun- 
cat în aer calea ferată. Asta-i o minciună! O minciună nazistă! Liniile 

voastre de aprovizionare sînt încă libere. Știm, pentru că noi sîntem 

acolo, așteptind să vă tăiem căile de comunicaţie cînd avem chef. Dar 

deocamdată nu acționăm. Am văzut trenurile venind. Am văzut ali- 
mentele descărcate... de-ajuns pentru toți și în plus. Vă întrebaţi unde 

s-au dus? Fiți atenţi la vipera din sîn, soldați germani! întrebați-l pe 

sergentul-major Bode de la Compania a 8-a ce-a făcut cu rațiile voastre... 
Întrebaţi-l unde a ascuns cele două sute de cartușe de țigări și trei de 

votcă! Și dacă refuză să vă spună, căutaţi voi înșivă în spatele camio- 
nului cu numărul WH 6651.557. Uitaţi-vă sub rezervorul de benzină și 

veți vedea ce-o să găsiți acolo. Și dacă întîimpinaţi cumva vreo dificul- 
tate, luaţi-o pe poloneza Wanda Stutnitz, o tirfă, ca să vă ducă acolo și 

să vă arate... Miine seară, generalul vostru Freiherr von Weltheim face 

petrecere la Matoryta. Strada Laskowska, Matoryta. Reţineţi adresa, 
soldați germani! Toate băuturile și ţigările sînt furnizate de sergentul 

de intendenţă Lumbe. El le-a furat de la Regimentul 4 Tancuri... 

Vocea a încetat și difuzoarele au început să urle din nou melodii 
amenințătoare de muzică marțială. Nimeni nu zicea nimic. Nimeni 
nu se mișca. Stăteam și ne uitam, cu priviri reci și indiferente, ca o 
cireada de vite care așteaptă securea măcelarului. Muzica a încetat și 
vocea aspră și guturală a unui rus care vorbea germana a început cu 
propaganda. 

— Camarazi! Camarazi germani! Ascultaţi ce vă spun! Aruncați 
armele și eliberați-vă! Aruncaţi jugul imperialismului și veniți să vă 
uniți cu frații voștri muncitori! Armata liberă a popoarelor socialiste 
așteaptă să vă primească. Mareșalul Rokossovski vă oferă un loc de 
cinste în cadrul trupelor lui. Aici veți fi tratați ca propriii noștri soldați. 
Ofițerii voștri naziști ne consideră o subspecie... ființe inferioare, lipsite 
de rațiune, care trăiesc în mlaștini și smârcuri. Noi le ridem în față! Cine, 
vă întrebăm, cine a cîștigat victorie după victorie după dezastrul de la 
Stalingrad? Mă adresez vouă, celor din Batalionul 999, care aţi fost for- 
țaţi, împotriva voinţei voastre, să luaţi armele și să vă apărați stăpînii. 
Aruncaţi-vă lanţurile și uniți-vă cu noi în lupta pentru libertate! V-au 
promis reabilitarea? Și i-aţi crezut? Aveţi încredere în ei? Le-aţi crezut 
promisiunile mincinoase? Camarazi, nu vă lăsaţi înșelați! Nu veți mai 
vedea Germania niciodată. Nici unul dintre voi. Sentințele voastre la 
moarte au fost deja semnate. Aţi fost trimiși aici ca să muriţi pentru ei. 

Aţi fost trimiși aici ca să vă omorîim noi. Dar noi nu vrem să vă omorim! 
Veniţi acum la noi, cît mai este timp, ca să evităm vărsarea de sînge 
a fraților noștri! Noi vă putem oferi speranţa unei vieți noi. Vă putem 
oferi un război de răzbunare împotriva criminalilor naziști care vă 
condamnă să muriți pentru ei... Vom lupta și vom fi victorioși! Nu ne 
vom opri pină la Berlin! Veniţi și uniți-vă cu noi în lupta noastră. Nu 
vă vom lăsa să muriți de foame, noi nu vă vom trimite la moarte într-o 
luptă dezonorantă a unui muncitor împotriva altuia... Vă așteptăm să 
veniţi la noi în seara aceasta. Între orele 19:00 şi 21:00. Vă vom asigura 
foc de acoperire și vă vom proteja în timpul trecerii. Luaţi-vă inima în 
dinți! Ridicaţi-vă împotriva celor care vă persecută și alungaţi-i! 

Vocea a strigat pînă a răgușit şi s-a oprit. În adăpostul lor, poş- 
tașul și pastorul tremurau. Poștașul a întrerupt primul tăcerea. 

— L-ai auzit, a zis în șoaptă. Ai auzit ce-a zis? Același lucru ca 
mai înainte. E clar ca lumina zilei, nu? E singurul lucru înţelept de 
făcut, să scăpăm din iadul ăsta cît mai există încă o șansă... Ce zici, 
padre? Vii cu mine? 

Încet, Fischer a dat din cap în semn de dezaprobare. 

— Nu pot, a zis. Îţi urez noroc, dar nu pot să-mi părăsesc oame- 
nii. Ei au nevoie de mine și trebuie să rămîn cu ei. 

Poștașul s-a holbat la el. 

— Eşti nebun? Cred că ai luat-o razna! La ce bun să rămii aici ca 
să ajuţi adunătura asta de nenorociţi sortiți morții? Vrei să fii martir, 
nu? Asta vrei? Vrei să fii un nenorocit de martir, ca nenorocitul ăla de 
martor al lui Iehova? 

— Hristos a murit pe cruce, a murmurat Fischer, ușor confuz. 
Voi înfrunta orice soartă mi-a rezervat Domnul. Nu voi întoarce spatele 
la ceea ce consider că-mi este datoria. 

— Datorie! a zis celălalt, dispreţuitor. Ei bine, poate fi ideea ta 
de datorie să stai aici ca o cloșcă pe ouă și să ți se zboare sfinţii creieri, 
dar, indiscutabil, nu mai este a mea! Eu am de gînd să încerc cît oferta 
mai stă în picioare. 

Fischer a întors spre el doi ochi albaștri, blinzi. 

— Dacă aș fi în locul tău, a zis încet, eu nu aș avea prea mare 
încredere în cuvîntul rușilor. Și ei au lagăre de concentrare și deținuți 
politici. Cred că nu se vor purta cu tine mai bine decit naziștii. 

Poștașul a ridicat din umeri. 

— Trebuie să risc, bătrîne. Poate n-o să reușesc, recunosc, dar cel 
puţin e mai bine decît nimic... Sper că n-o să mă împuști pe la spate 
în timp ce voi trece? 

— Eu n-aș împușca un om, a zis Fischer, grav. Dumnezeu să te 
aibă în pază. 

În toate celelalte gropi de obuze și adăposturi, WU-iștii vorbeau 
în șoaptă între ei, luînd în considerare implicaţiile ofertei rusești. 

— Aţi auzit ce-au zis? Aţi auzit ce-au zis adineauri? Paul Weiss, 
fost bancher, fost escroc, fost șarlatan. S-a întors agitat spre camara- 
dul său. De ce nu încercăm? Ce zici? De ce nu încercăm? Prefer să mor 
luptiînd pentru roșii decît pentru naziști. Să-l ia dracu' de partid și de 
blestemată de patrie! Ce-au făcut pentru cei ca tine și ca mine? Cu sigu- 
ranţă, în Germania nu va fi niciodată libertate. Nu cît o să trăiesc eu. 
Orice mișcare faci, Gestapoul e după tine, ca o haită de cîini flămînzi. 
De ce să nu încercăm și să vedem cum e lumea de cealaltă parte a gar- 
dului, pentru variaţie? 

Cu puţin înainte de ora 19:00 a început să plouă: o burniță a 
învăluit repede zona într-o ceață ușoară. Aproape imediat, a început 
barajul rusesc. Focul de artilerie, care pînă atunci fusese sporadic, a 
crescut treptat în intensitate. Proiectilele au început să sfîrtece zona 
din fața tranșeelor, iar în spatele nostru o ploaie de bombe cu napalm 
a aprins pămîntul. Acesta era, fără îndoială, modul subtil al rușilor de 
a-i încuraja pe așa-zișii dezertori, demonstrîndu-le astfel ce-i va aștepta 
dacă se vor hotărî să rămînă să lupte pentru Hitler. 

Exact la ora 19:00, tirul a încetat. Doar un proiectil mare a între- 
rupt brusc liniștea în clipa în care a explodat. Zgomotul a venit din 
spatele nostru, de undeva din apropierea satului, unde Hofmann se 
mai distra cu cele două telefoniste din Luftwaffe. 

— Să sperăm că l-a nimerit pe ticălos, a bombănit Micuţul, cu 
obișnuita lui simpatie faţă de superiori. 

De pe poziţia lor avansată, Paul Weiss și camaradul său au pri- 
vit atenţi prin ceața ce se tîra spre liniile inamice, care păreau pustii. 
Știam că sîntem spionaţi din toate direcţiile, dar nicăieri nu exista nici 
un semn de activitate. 


54 


Dezertorii 


— E-n regulă, acuma, a șuierat Weiss. Hai să pornim, înainte să 
vină grosul. E de-ajuns să mai aibă cîțiva ideea asta și locul o să fi plin, 
ca un parc de distracţii într-o duminică după-amiază... Hai, s-o ștergem! 

Camaradul său a ezitat. Înainte să poată pleca, s-au târât spre ei, 
ca să li se alăture, doi WU-iști dintr-o groapă de proiectil din apropiere. 
Weiss a plescăit din limbă nerăbdător. 

— Cum e? Vii sau nu? 

Sub privirile dubioase ale camarazilor săi, a făcut un salt îna- 
inte în țara nimănui. A aterizat într-un crater, pe burtă, și a dispărut 
din vedere. Cîteva secunde mai tîrziu, a venit sergentul Repke. S-a uitat 
la cei trei care rămăseseră și s-a încruntat. 

— Ce se-ntîmplă aici? Și-a dus binoclul la ochi și a privit bănu- 
itor prin ceaţă. Eraţi patru acum o clipă. Unde s-a dus al patrulea? 

Cei trei au schimbat priviri temătoare. 

— Nu s-a dus nicăieri, domnule sergent... 

— Am fost împreună tot timpul... 

— Doar noi trei... 

— Împreună... 

Repke i-a ignorat, glacial. Nevăzind nimic în ceaţă, și-a pus pe 
umăr pistolul-mitralieră și a plecat, fără să mai privească în urmă, ca să 
inspecteze cuibul de mitraliori. Cei trei nu și-au pierdut timpul. Repke 
avea să revină în mod sigur și ei n-aveau nici o intenție să mai stea, 
ca să fie interogați despre dispariția lui Weiss. După ce și-au aruncat 
armele, s-au repezit năvalnic în ploaie, spre nord. 

Artileria a început din nou, de pe ambele părți. Pămîntul se 
cutremura sub loviturile tunurilor grele și proiectilele explodau în 
stinga și în dreapta. Noi așteptam, nemișcați. 

— Lăsaţi-i să se distreze, a zis Bătrinul, sec. O să se potolească 
în curînd. 

Burniţa se transformase într-o ploaie torențială și sufla vîntul; 
în cîteva secunde am fost uzi pînă la piele. Colinele îndepărtate, ocu- 
pate de ruși, dispăreau treptat în ceața fumurie pe măsură de noaptea 
se lăsa. Era o seară excelentă pentru dezertori. 

Sergentul de Stat Major Wolte stătea cu Bugler și Treiber, doi 
WU-iști. Priveau fix spre liniile rusești. Bugler s-a uitat la Treiber și 
amîndoi la Wolte, încuviințind din cap unul spre celălalt. 

— Domnule sergent, a zis Bugler, pe un ton potrivit de umil, 
scuzați-mă că vă deranjez, dar știți cumva dacă o să căpătăm ceva de 
mincare azi? Nu că-mi fac probleme personal, firește. Dar îmi chiorăie 
mațele atît de tare, încât cred că pot fi auzite de la un kilometru depărtare. 

Sergentul Wolte s-a întors încet să-i privească pe cei doi. Și-a 
împins casca pe ceafă. 

— Păi, de ce mă întrebaţi? a zis. De ce nu treceţi dincolo să-i 
întrebaţi pe ruși? Ei par să știe mai multe despre asta decît știm noi. 
Aţi auzit ce-a zis, nu-i așa? Acolo puteţi avea toată mîncarea pe care o 
vreți. De ce nu treceţi la ei s-o luaţi? 

Treiber s-a dat un pas înapoi, nervos, cu colțurile gurii lăsate 
ușor în jos. Părea ca și cum Wolte îi invita în mod deschis să treacă la 
inamic, deși asta ar fi fost imposibil. Wolte era un bun nazist. El credea 
în partid și în Fiihrer. Pe Wolte nu l-ar bate niciodată gîndul să dezerteze. 

Bugler a înghițit de cîteva ori înainte de a răspunde. 

— Ne-aţi împușca, a zis, cu o voce groasă. Ne-aţi împușca în 
clipa în care am mișca. 

— Crezi? Wolte și-a lăsat din nou ochii să rătăcească spre liniile 
frontului rusesc. Cine știe ce-aș face sau nu? Aș putea chiar să vin cu 
voi. Cu cît am merge mai mulţi, cu atît ne-ar primi mai bine... Brusc, a 
întins un braţ și a arătat. Priviţi, a zis. Priviţi acolo. Încă patru camarazi 
de-ai voștri așteaptă să plece... Ce-ar fi să ne unim forțele cu ei? Dacă 
lucrurile ar merge prost și n-am reuși, i-am putea aresta pe cei patru 
și i-am aduce înapoi aici. Cine ar putea contesta faptul că nu ne-am 
dus să-i urmărim? 

Bugler părea stingherit. 

— Da, totul e foarte bine, a zis. Totul e foarte bine, dar eu nu 
cred că roșii ne-ar primi bine dacă am apărea cu un nazist după noi. 
Nu sînt proști, nu-i așa? Nu sînt niște timpiți nenorociți. Chiar dacă 
ţi-ai smulge toate fleacurile din piept, toate insignele și aiurelile alea, 
ar ști că n-ai fost de-al nostru. 

— Crezi că nu m-am gîndit deja la asta? Crezi că nu m-am asi- 
gurat deja? Wolte a zimbit; un ușor zîmbet de auto-felicitare. Am avut 
grijă să-mi fac rost de două rînduri de documente, unul pentru uzul 
obișnuit, altul pentru situaţii extreme... 

S-a lăsat o tăcere penibilă. 

— Deci s-a făcut. Bugler și-a băgat capul între umeri. Deci ai 
documente false și n-o să se afle că ești nazist. Așa, poate, ar merita să 
încercăm. Dar s-ar putea să nu merite. Vreau să spun, de unde știm noi 
că spuneau adevărul? De unde știm că au gînd să-și respecte cuvintul? 

— Nu știm, a zis Wolte. E foarte simplu. Nu știi niciodată cu 
rușii. Acum te bat prietenește pe umăr și închină paharul cu tine, apoi 
îți viră ţeava Naganului în gură. E un risc pe care trebuie să ţi-l asumi. 

— Ei bine, în cazul ăsta, a zis Bugler, nu sînt sigur că vreau să 
încerc. 

— Cu asta n-ar trebui să-mi fac prea multe griji. Wolte a lovit 
ușor cu un deget geanta de pînză ce-i atîrna pe umăr. Am cîteva bună- 
tăți aici pe care, îmi închipui, Ivan ar fi foarte încîntat să pună mîna. 
Cu astea în posesia lui, poate distruge întreaga linie de front germană 
dintr-o singură lovitură. Cred că asta ar trebui să fie de-ajuns ca să-i 
cîștig recunoștința. 

— Da, dar... 

— Dar ce? Wolte a rîs scurt. Dacă te temi de mine, ai putea să 
ai în vedere că am spus deja destul de multe pentru a fi spinzurat. E o 
probă suficientă de sinceritate. S-a oprit. Apropo, a zis, un avertisment 
înainte să pornim. Nici o vorbă despre Sennelager. N-ar avea nici un 
rost. Deoarece, dacă mă trădați, nu uitaţi că pot trăda și eu. Rușilor nu 
le plac infractorii cu nimic mai mult decît naziștilor. Dacă ar afla vre- 
odată de trecutul vostru, v-ar trimite imediat pe amindoi la minele de 
plumb. Așa că nu divulgațţi secrete. Ne-am înțeles? 

Bugler a ezitat. 

— Cred că da, a zis, supărat. 

Wolte s-a întors spre camaradul său. 

— Şi tu? 

— Sînt de acord, a zis Treiber. 

— Bine. În cazul acesta... Wolte a întins o mînă. Daţi-mi 
documentele. 

A fost o clipă de îndoială, apoi, cu teamă evidentă, i le-au dat. 
Wolte a ales două pagini albe și a mizgălit IP!2 pe ele. Din geanta de 
pînză a scos o ștampilă de cauciuc cu semnătura colonelului. A pus-o 


[2] IP: indezirabil din punct de vedere politic. (n. trad.) 

cu grijă sub literele scrise cu mîna, și apoi, ca să fie și mai sigur, a adă- 
ugat cuvîntul „Buchenwald”. Le-a restituit documentele și pe fața lui 
Bugler a înflorit un larg zimbet de ușurare în timp ce examina opera 
sergentului. 

— Minunat, a zis. Minunat. Buchenwald, ce zici? Asta mă face 
să mă simt mult mai în siguranţă. 

Wlte a aruncat ștampila. 

— Haideţi s-o luăm din loc, a zis. Acum ori niciodată. 

Trecerea prin țara nimănui a fost surprinzător de rapidă și simplă. 
Oamenii noștri și-au pus capul în piept și-au rupt-o în fugă, ca niște 
cerbi. Aproape înainte de a-și da seama, ajunseseră la prima tranșee 
rusă. S-au rostogolit înăuntru cu mîinile ridicate, fiind urmați imediat 
de mulţi alții. Părea că întreaga întindere de pămînt dintre cele două 
armate se umpluse dintr-o dată de o activitate intensă. Propaganda 
rusească făcuse o treabă bună. 

Micuţul urmărea întregul spectacol prin binoclu, ţinindu-ne 
la curent cu se ce întîmplă. 

— N-am mai văzut așa ceva. Mișună peste tot nenorocitul ăsta 
de loc... Să fiu al naibii! a adăugat, agitat. Mai merge unul! Și încă unul! 
Cred că-i acolo jumătate din nenorocita asta de armată. Se pare că nu 
pot fugi destul de repede... 

La un moment dat, Porta a încercat să deschidă focul, dar 
Bătrinul l-a oprit. 

— Lasă-i să meargă, a zis. Lasă-i pe nenorociți să meargă. Lasă-i 
să fugă dacă asta vor. O să-și dea curînd seama de greșeală. 

Din braţele Berlinului în ghearele Moscovei. M-am întrebat câți 
dintre ei aveau cea mai vagă idee înspre ce alergau. 

Pe neașteptate, a venit galopînd spre noi un maior din corpul 
de pionieri, cu fața roșie de furie fanatică. 

— Ce naiba faceți? a răcnit la Lowe. De ce nu trageţi în ei? Isuse 
scump și atotputernic, ticăloșii dezertează! 

Înainte ca Lăwe să-și poată măcar deschide gura ca să răspundă, 
maiorul se aruncase în spatele unei mitraliere și urla „Foc! Foc!” cât îl 
ținea gura, cu o voce frenetică, gîtuită. De undeva, din țara nimănui, a 
început un cor de voci în agonie și sunetele tirului nostru l-au adus 

pe colonelul Hinka la fața locului. Era cît pe-aci să se împiedice de 
maiorul nebun din spatele mitralierei care răpăia. 

— Cine-i ăsta? a zis furios. Ce face acolo? S-a întors nerăbdător 
spre șeful serviciului înzestrării artileriei. Cine-i omul ăsta? De ce nu 
mi s-a raportat despre el? 

Șeful serviciului înzestrării artileriei s-a uitat prudent la maior. 

— Nu-l cunosc, domnule colonel, a zis. N-aș putea spune cine 
este. 

— Atunci verifică-i documentele și află! a zis colonelul sec. 

Maiorul și-a părăsit locul de la mitralieră și, întristat, i-a întins 
documentele. Fără îndoială, zîimbetul glacial al lui Lowe și chicotul 
stupid al lui Porta nu contribuia la ameliorarea situaţiei. Șeful servi- 
ciului înzestrării artileriei s-a uitat repede prin documente. A comparat 
o fotografie cu alta, a examinat atent două semnături și o ștampilă cu 
aspect dubios. S-a încruntat și s-a întors spre colonel. 

— Ceva nu e în regulă cu toate astea, domnule colonel. Nu pot 
să-mi dau exact seama despre ce este vorba, dar aș vrea să mă uit mai 
atent la documentele acestea. 

— Poftim? a zis maiorul, jignit. Îndrăznești să insinuezi că docu- 
mentele acelea sînt false? 

— Şi dacă sînt? a zis colonelul, pe un ton tranșant. El nu-și face 
decît datoria. Ce poţi crede despre un străin care dă buzna peste tine, 
Dumnezeu știe de unde, și își atribuie liniștit comanda companiei 
altuia fără măcar „cu permisiunea dumneavoastră”? Treaba mi se pare 
cam bizară, ca să nu zic mai mult. Te-aș fi putut împușca pe loc dacă 
aș fi avut chef. 

Maiorului i-a pierit puțin din roșeața de ofticos. Și-a șters nervos 
gura cu dosul mîinii. Porta, incapabil ca totdeauna de a-și ține gura, 
a făcut plin de exuberanţă un salt spre colonel, ca să-i ofere valorosul 
său sfat. 

— Cel mai bine să nu riscăm, domnule colonel! Asta ne spuneau 
la Ulm. Întâi tragi şi-apoi pui întrebări, așa ne ziceau mereu. Este vorba 
de contraspionaj. Am urmat un asemenea curs. 

— Asta ce naiba vrea să însemne? Că ești ditamai expertul? a 
zis maiorul, cu răutate. Următorul lucru pe care o să încerci să mi-l 
spui e că sînt spion rus în uniformă germană! 

Porta s-a îndreptat cît era de lung și a rînjit. 

— Reichsfiihrerul însuși a zis că e mai bine să omori cinci oameni 
nevinovaţi decît să lași să-ţi scape unul vinovat. 

— Oh, pentru Dumnezeu! a zis sec maiorul. Nu poate nimeni 
să-l oprească pe cretinul ăsta cu tîmpeniile lui? 

Colonelul, care studiase documentele omului, i le-a dat înapoi. 

— Ia-le și întoarce-te la batalionul dumitale, a zis, glacial. O să 
studiez problema asta într-un moment mai favorabil. Ţi-ai depășit 
autoritatea și aștept o explicație detaliată a comportamentului dumi- 
tale. Acum pleacă. 

Maiorul dispăru chiar mai repede decît venise. Colonelul și-a 
lut binoclul și a studiat umbrele care fugeau înnebunite încoace și 
încolo în țara nimănui. 

— Foarte bine, a zis. Continuaţi tirul. 

Micuţul a ridicat, din umeri. 

— E nebun de legat, a bombănit. Să risipim bunătate de muniţie 
pe adunătura aia de tirîturi! Lăsaţi-i roșiilor, eu i-aș lăsa. O să-i lichi- 
deze ei cît de curînd. 

În mod mecanic, fără nici un entuziasm pentru misiune, am des- 
chis focul. Micuţul încărca și reîncărca aidoma unui automat, șoptindu-i 
fiecărui proiectil obișnuitele nimicuri plăcute în timp ce-l împingea 
în culasă. Micuţul se adresa fiecăruia ca și cum era un vechi și valoros 
prieten. El era cel mai bun încărcător pe care îl aveam. Era iute, precis 
și aparent neobosit. Putea să încarce ore întregi fără să-și piardă pute- 
rile. Poate nu era el prea sigur că doi plus doi fac patru, dar categoric 
știa cum să mînuiască un mortier. 

— Trei sute cincizeci de metri, zicea Bătrinul. 

— Amorsaţi, încărcaţi, foc, repeta Micuţul, ca unul care recită o 
litanie. Dă-i drumul, scumpeteo... 

Văzduhul era împroșcat cu rămășițe omenești, dar rușii deschi- 
seseră foc de acoperire pentru așa-zișii tovarăși care se grăbeau să li se 
alăture. Au început să explodeze grenade supărător de aproape în jurul 
nostru. Porta a tras o înjurătură și și-a îndesat mai mult jobenul pe cap. 

— Ruși afurisiţi, a zis. Porci de ruși afurisiți. Știţi că folosesc 
femei ca să tragă cu chestiile alea? Trebuie să aibă bicepși cît o neno- 
rocită de minge de fotbal, e tot ce pot spune. 

O oră mai tîrziu, focul de baraj a încetat de ambele părți. Doar 
cîțiva dintre dezertori reușiseră să sară din tigaia nazistă în focul comu- 
nist. Cîţiva fuseseră recapturați și arestați. Mulţi zăceau mutilați și 
muribunzi în nămolul frământat din țara nimănui. Între timp, a început 
o activitate isterică de-a lungul întregii linii, cu telefoane care sunau 
neîntrerupt și mesageri care alergau încoace și încolo cu fervoarea lor 
plină de înfumurare. Atât Securitatea cît și Poliția Secretă fuseseră infor- 
mate despre dezastru, iar noi ne-am așezat mohorîțţi în așteptarea lor. 

Un locotenent-colonel din Gestapo ședea într-un colț, cu capul 
în mîini. Uniforma îi era încă nouă și sclipitoare, dar fața părea brăz- 
dată și îmbătrînită înainte de vreme. Primise informaţia că în afară 
de doisprezece subofiţeri, care dezertaseră împreună cu contingentul 
de WU-iști, mai dezertase și un căpitan. Locotenent-colonelul inter- 
venise pe lingă Hinka să raporteze că respectivul căpitan fusese ucis 
în acţiune, dar Hinka era neînduplecat. 

— Poţi vorbi tu însuţi cu Securitatea, a zis, ceea ce, firește, era 
ultimul lucru pe care un om cu mintea întreagă putea să-l facă. 

Puțin înainte de miezul nopții, rușii au deschis focul asupra 
Statului Major al diviziei. Distanţa și direcția erau ciudat de precise. 
Depozitele de muniţie au explodat unul după altul. Rezervoarele camu- 
flate au fost lovite cu precizie calmă. Părea evident că cineva din Statul 
Major reușise să dezerteze și să furnizeze celeilalte părți informaţii 
valoroase. 

Odată cu venirea înceată a zorilor cenușii, ne-am pomenit cu o 
viînătoare de vrăjitoare a WU-iștilor care mai erau cu noi, fie de bună- 
voie, fie de nevoie. În parte, era o formă de reprimare; în parte, dorința 
de a găsi țapi ispășitori, de a demonstra loialitatea față de Fiihrer și ura 
față de dușmanii lui, doborînd cîțiva oameni fără apărare. L-am văzut 
pe pastorul Fischer atacat în mijlocul unei rugăciuni de către sergen- 
tul Linge, înfuriat, care i-a făcut o tăietură pe faţă cu marginea căștii. 
L-am văzut pe Oberwachtmeisterul Danz venind în fugă ca să se distreze 
și el. Am văzut cum l-a izbit pe pastor cu ţeava revolverului în maxi- 
lar și cum i-a apăsat faţa în noroi cu tocul cizmei. I-am văzut apoi pe 
amîndoi alergînd veseli în căutarea altor victime. Pastorul Fischer s-a 
ridicat în picioare, clătinîndu-se, cu sîngele șiroind din gura-i zdrobită. 

Putea fi mai rău. Cel puţin mai era în viață. Locotenent-colonelul al 
cărui căpitan dezertase a fost găsit cu creierii zburațţi. 

Dimineaţa, mai tîrziu, am fost înlocuiți de un regiment de infan- 
terie. Rămășițele zdrenţuite ale Batalionului 999 au fost adunate și 
trimise într-un sat din apropiere, unde au fost privite cu uimire și teamă 
de către trupele deja pe poziţie. 

— Deținuți, i-a zis un soldat vecinului său, făcînd pe informatul. 
Asta trebuie să fie. Deținuți. 

Nu le trecea prin minte că aceste schelete pe jumătate goale 
puteau fi propriii lor compatrioți; că această colecţie nenorocită de 
piele și oase fusese trimisă din Germania să moară. Fiihrerul, în atotpu- 
ternica-i înțelepciune și generoasa bunătate, nu va îngădui niciodată 
un asemenea lucru. 

Batalionul a trecut prin sat, a scăpat de soldaţii care îl priveau 
cu gurile căscate, continuîndu-și drumul încă opt kilometri. În cele din 
urmă a fost oprit și i s-a făcut o primire călduroasă de către o unitate 
de pază a Securităţii din Varșovia, cu oribilele insigne cu cap de mort 
pe căști. Au fost aliniaţi și asaltaţi în maniera prietenească, obișnuită, 
a celor din Securitate. Dacă vreunul era cîtuși de puţin în afara rîn- 
dului, primea fie o lovitură în cap, fie un glonţ în ceafă dintr-un P-38. 
Cei care se prăbușeau pe pămînt erau loviți cu picioarele, cu nepăsare, 
pînă își pierdeau cunoștința, apoi erau lăsaţi în seama cîinilor. A fost 
o mare zăpăceală, cu ţipete și răcnete, lătrături de cîini, tropăituri de 
cizme și ordine date în gura mare. Toate acestea făceau parte din pro- 
cedeul obișnuit. 

La câtva timp după ce batalionul fusese curățat de uscături în 
mod corespunzător și considerat prezentabil ca aspect, a fost predat 
unui maior însoţit de doi oameni din companiile speciale ale lui Dir- 
lewanger. Imediat, maiorul a comandat rămășițelor tremurătoare din 
999 să-și dezbrace zdrențele și să se alinieze cu fața la perete și cu miîi- 
nile la ceafă. Cine va îndrăzni să miște, i-a informat, va fi împușcat. Se 
pare că, după numărul redus rămas, îndrăzniseră mulți. 

Maiorul vorbea calm în continuare, în timp ce asasinii lui Dir- 
lewanger își vedeau de sarcina lor de plivit și săpat selectiv. A vorbit 
aproape o oră. A descris cu detalii înflăcărate diferitele pedepse la care 


62 


Dezertorii 


se puteau aștepta dacă se abăteau de la regulamente nu cu mai mult 
de lățimea unui fir de păr. I-a avertizat îndeosebi împotriva încercării 
de a-și urma foștii camarazi dincolo de linii, spre tranșeele rusești: 
familiile acelora, soții, copii, mame și taţi fuseseră arestați și ţinuţi ca 
ostatici. În cele din urmă, a anunţat că cei ce mai erau în viață puteau 
să-și îmbrace hainele și să se pregătească pentru a fi transportaţi la 
Regimentul 27 Tancuri. Acolo vor găsi nenumărate ocazii de a muri eroic. 

Acum, probabil, chiar și perspectiva de a sta în nămol pînă la 
genunchi, cu mortierele rusești fluierînd prin aer, începuse să pară o 
modalitate destul de plăcută de a-ţi petrece timpul. Supraviețuitorii 
s-au îmbrăcat, plini de recunoștință, în ceea ce mai putuseră găsi din 
îmbrăcăminte și au fost impresionați convenabil cînd au descoperit 
că-i așteptau cîteva camioane ca să-i ducă la noua lor destinație. Totuși, 
spre nefericirea lor, Regimentul 27 Tancuri era foarte departe, și unii 
dintre ei n-au mai avut norocul să ajungă acolo. Se formase un tribunal 
secret și se hotărise, oarecum arbitrar, ca un om din trei să fie condam- 
nat la moarte fără judecată. Într-acolo erau duși acum. 

Camioanele s-au oprit la locul stabilit și s-au golit jalnica încăr- 
cătură. Cu baionete și paturi de puști, oamenii au fost mînați printr-un 
culoar de soldați înarmaţi cu drugi de fier spre abator. Unii dintre ei 
n-au mai ajuns la abator. E de-a dreptul uimitor ce lovituri mortale 
pot fi date cu o vergea subțire de fier în mîinile unui expert. Firește, 
cînd ești în armată, ucizi prin orice metodă ţi se cere. Foarte curind 
ajungi expert în majoritatea metodelor de a ucide. Cei care trecuseră 
cu succes prin cele două rînduri de vergi au fost înghesuiți, ca vitele, 
în pivnițele întunecoase și pline de igrasie ale unei clădiri în ruină. 
Pămîntul de sub picioare s-a transformat repede într-un noroi viscos. 
Din tavan picura apă. Șobolanii din canalul de scurgere, îndrăzneţi din 
cauza foamei, alergau peste tot, rozînd picioarele oamenilor. Întrucât 
spaţiul nu era suficient pentru a încăpea atîtea trupuri, santinelele 
au trebuit să-și folosească bicele ca ușile să poată fi închise și zăvorîte. 

Toată ziua și toată noaptea, oamenii au fost lăsați să moară de 
foame și să se sufoce. Fiecare lupta pentru sine, nu mai rămăsese loc 
pentru sentimente. Cei mai slabi erau împinși dedesubt. Puțin după 
miezul nopții, ușile au fost deschise și au fost strigate șase nume. Puţinii 

aleși și-au făcut drum, cățărindu-se și tirîndu-se spre ieșire. Li s-o fi 
părut, probabil, că sînt grațiați. Ușile au fost închise cu forța după ei 
și cei dinăuntru au auzit rafala năprasnică a mitralierei. 

După aceea s-a lăsat liniștea și au știut ce înseamnă cînd e 
strigat numele unui om... 

Această companie de oameni epuizați era o adunătură ciudată 
de infractori. Unii fuseseră prinși ascultind posturi de radio străine, 
unii îndrăzniseră să pună la îndoială, cu voce tare, victoria finală; unii 
spuseseră ce gîndesc, într-un loc public. Alţii jefuiseră, escrocaseră și 
omoriseră. Totuși, alții se dedicaseră, într-un mod supărător, unui ideal 
de non-violență. Și acum, toți împreună își așteptau moartea într-o 
pivniţă bîntuită de șobolani. 

Au trecut zece minute. Ușile au fost deschise încă o dată și alți 
șase oameni au fost chemaţi să înfrunte focul de mitralieră. În zori, era 
cu mult mai confortabil în noroiul din pivniță. Era foarte mult loc să te 
miști și mult aer să respiri. Oamenii au început chiar să se simtă ome- 
nește, să vorbească din nou și să facă presupuneri cu privire la cine va 
urma cînd se va deschide ușa data următoare. Unul a prezentat o teorie 
că erau luați numai infractorii care purtau o dungă albastră sau roșie. 
Numaideciît, toți cei care purtau dungi verzi au scos un oftat de ușurare. 

— Da, înţeleg ideea, a zis un criminal din Leipzig. Înţeleg ce vrei 
să zici. Îi lichidează doar pe politicieni și pe trădători. Și cred că așa 
s-ar și cuveni. De ce să-i hrănească și să-i îmbrace Adolf pe cei care vor 
să-l trădeze? Să se scape de ei, zic eu, și pe noi ceilalți să ne lase în pace. 

Dungile verzi au început să devină foarte sigure de ele, pe măsură 
ce timpul trecea și nici una nu fusese strigată. Mentalitatea de închi- 
soare se reafirma. Au început să fure tot ce puteau de la cei slabi și morți. 
Unul s-a întors spre pastorul Fischer care mai atîrna neputincios de 
viață, pleznindu-l peste fața deja zdrobită și sîngerîndă. 

— De ce nu te rogi, preot ticălos? De ce nu-L rogi să coboare și 
să ne ajute? 

Din partea cealaltă a pivniţei s-a auzit un rîs acru. 

— EL, cel de-acolo de sus! Tare bine ar fi dacă ar fi împotriva 
SS-ului... 

Tirziu, după-amiază, ușile s-au deschis pentru ultima oară și 
un căpitan SS li s-a adresat din cadrul ușii. 

— Gata, ascultaţi-mă, adunătură de porci! De drept, ar trebui 
să fiți toți morți acum. Dacă ar fi după mine, v-aș scoate afară și m-aș 
descotorosi de toți. Reichsfiihrerul însuși a decis să vă mai acorde o șansă 
pentru a dovedi că sînteți demni de a fi lăsaţi să mai trăiţi. Sper că vă 
simţiţi bine și în formă, deoarece aveți un marș lung de făcut pînă la 
locul unde nu veţi mai fi ispitiți să fugiți la inamic. Veţi ști unde mer- 
geți cînd veţi ajunge acolo, nu înainte. O să mergeţi fără cizme. Armata 
bulgară mărșăluiește fără cizme, așa că de ce nu ați face-o și voi? Aceia 
dintre voi care veţi ajunge cu bine veţi fi dotați cu tot ce aveți nevoie. 
Dacă vreunul cade pe drum, va fi împușcat. Și dacă e vreunul care nu 
se simte în stare să meargă fără cizme, să iasă înainte și să spună. 

S-a făcut o liniște temătoare, apoi, din umbrele pivniței, a apărut 
încet un om. Căpitanul l-a privit cum se apropie. 

— Ei? Ce-i cu tine? 

Omul a înaintat, șchiopătînd. Piciorul drept îi era rupt și plin 
de sînge. Nu mai era nevoie de vorbe. 

— Vai, vai, ăsta nu pare prea sănătos, a zis căpitanul. Trebuia să 
fi fost îngrijit de mult timp. 

A chemat un sanitar și i-a făcut semn spre om. Brigada lui 
Dirlewanger nu avea doctori. Toate operaţiile erau făcute de sanitari 
neîndemâînatici și nepricepuțţi, fără anestezie. Considerau că asta îl 
întărea pe om. 

— Ce crezi? a murmurat căpitanul. O să poată merge? 

Sanitarul a virit un deget în carnea crudă a piciorului vătămat. 
Omul a scos un țipăt de durere și sanitarul s-a ridicat, rînjind. 

— Mi-e teamă că nu, domnule. E total inapt. 

Căpitanul a făcut o față compătimitoare. 

— Păcat, a zis, că avem o pierdere chiar înainte de-a începe. 
Totuși, dacă omul nu poate merge, nu poate merge, așa că să terminăm. 

A intrat în pivniţă o santinelă. Nenorocitul invalid a fost înge- 
nuncheat printr-o îmbrîncitură și capul i-a fost împins înainte. A 
răsunat o împușcătură. Această problemă specială a fost rezolvată. 

— Asta e, a zis căpitanul. Mai este altcineva care nu se simte 
în stare să meargă? 

Se părea, după tăcere, că toți aveau o sănătate înfloritoare. Cînd 
însă coloana șovăitoare a pornit în cele din urmă la drum, a lăsat în 
urma ei o diră lungă de sînge. 

Supraviețuitorii au fost predați Regimentului 27 Tancuri, la puţin 
timp după miezul nopţii. Au fost aruncați într-un șopron să doarmă, 
iar dimineaţa următoare au fost dotați cu arme și uniforme. Acum erau 
toți gata să moară pentru țară. 

În aceeaşi seară am pornit din nou spre front. 

Cine jură pe svastică, pe viitor trebuie să renunţe la orice 
altă loialitate. 


Himmler, discurs adresat voluntarilor iugoslavi la Zagreb, 
3 august 1941 


Maiorul din corpul de pionieri 


Două mii de polonezi fuseseră înghesuiți într-o baracă, 
la cîțiva kilometri dincolo de pădurile care mărginesc Varșovia 
în partea de nord. Satele din jur fuseseră golite de bărbați și 
femei; mai rămăseseră doar copiii. 

— Sînt printre voi care înțeleg germana? a întrebat 
Hauptsturmfiihrerul Sohr mulțimea înspăimîntată. 

Și-a tras șapca gri, cu sinistru-i cap de mort pe Cozoroc, 
în jos pe frunte ca să-i protejeze ochii de strălucirea soarelui 
de după-amiază. Un polonez bătrin s-a dus încet spre el, 
tîrşiindu-și picioarele. 

— Știu cîteva vorbe, domnule. S-ar putea să vă fiu de 
folos. 

— Bine. Spune oamenilor să se așeze pe trei rînduri. 
Spune-le să se ţină de miini și cînd dau ordinul de plecare, 
spune-le să meargă spre pădure, lăsînd cel puţin zece metri 
între fiecare rînd. 

— Și ce trebuie să le spun să facă atunci cînd vor fi în 
pădure, domnule? 

— Spune-le să... culeagă căpșuni. Fructele sînt excelente 
pe vremea asta a anului. 

Bătrînul a tradus cu fidelitate acest ordin bizar. Feţele 
îngrijorate ale oamenilor s-au destins treptat. S-au încolonat 
ascultători pe trei rînduri, ţinîndu-se de miini și rizînd. Ciudaţi 
oameni, naziștii ăștia! Să adune două mii de bărbaţi și femei 
doar ca să meargă să culeagă căpșuni în pădure! Nici unul 
dintre ei nu știa, pentru că nimeni nu găsise de cuviinţă să 
le spună că pădurea fusese plantată cu mine de luptătorii 
polonezi din Rezistență. 

Prima coloană a pornit, mînă în mînă, încă zîmbind 
ușor de ușurare. Cei cîțiva mai înceți și cei cîţiva care erau 
instinctiv neîncrezători erau împinși înainte de SS-iști 
înarmați cu puști. SS-iștii ţineau pasul cu coloana. Ei înșiși nu 
știau deocamdată nimic despre mine. Știau doarcă în urmă 
cu cîteva zile fuseseră condamnaţi la moarte și că, deodată și 
inexplicabil, fuseseră graţiaţi. Dar nu erau ei cei care trebuiau 
să judece de ce. 

Bătrînul era în centrul primei coloane. Ținea mîinile 
ambilor săi fii, unul într-o parte și celălalt în cealaltă. Pășea 
Cu grijă, așteptindu-se ca pămîntul să se deschidă în fiecare 
clipă sub picioarele lui. Îi cunoștea pe germani. Știa că merge 
la moarte. Și-a luat inima în dinți cînd au ajuns la marginea 
pădurii și, brusc, instinctiv parcă, întreaga coloană s-a oprit. 
Gărzile SS fugeau încoace și încolo în spatele tor, trăgînd cu 
puștile în aer și lovind oamenii cu picioarele. Fără nici o tragere 
de inimă, mulţimea și-a continuat încet drumul. 

De-abia au intrat doi pași printre copaci că întreaga 
zonă a și explodat în faţa lor. Fiii bătrinului au fost smulși din 
mîinile lui. Trupuri sfărîmate au fost aruncate în aer. Oamenii 
țipau, plîngeau și fugeau cuprinși de panică prin acest infern. 
Au fost multe explozii, multe țipete. Un adevărat iad. A fost 
minat la moarte al doilea rind de victime. O tînără cu o așchie 
lungă de lemn înfiptă în șold a fost aruncată cît colo. S-a tirît 
înainte pe pămîntul împroșcat de sînge, gemiînd de durere 
și cerînd îndurare. Dar îndurarea nu era ordinul zilei. A fost 
azvirlită înapoi în teroarea care bîntuia printre copaci. 

Coloana a treia s-a trezit prinsă între un cîmp de mine 
într-o parte și un șir de arme SS în cealaltă. Cîţiva au alergat 
spre puști și a fost ciuruiți cu gloanţe. Cîţiva au fugit în pădure 
și au fost făcuţi bucăți în timp ce se tîrau și se poticneau de 
trupurile ce se zvircoleau. 

Haupsturmfiihrer-ul Sohr și-a dat șapca pe ceafă în 
timp ce privea atent la masacru. Zîmbea, văzînd cum arde 
pădurea. 

— Două mii de detonatoare umane, a murmurat. Cel 
mai eficient detașament de detectare a minelor pe care am avut 
vreodată plăcerea să-l comand... 


Regimentul era din nou în mijlocul mlaștinilor. De data asta 
mlaștinile Tomarka. De fapt, o mlaștină se aseamănă foarte mult cu 
alta. Aceeași umezeală lipicioasă, aceleași nesfîrșite roiuri de ţințari. 

Ne obișnuisem acum cu ei și în perioada de liniște reușeam chiar 
să găsim compensaţii pentru faptul că eram în acel loc. Odată ce te sta- 
bileai acolo și sălbăticia locului supraviețuia șocului invaziei, ajungeai 
să-ți dai seama că de fapt locul era o rezervaţie naturală fascinantă. 

Existau rîndunele și broaște din abundență. Într-o zi, două berze au 
coborit să cerceteze mitraliera grea și de atunci și-au făcut obiceiul 
de a pescui broaște exact sub ea. Cuibul le era sus, în copacii de lîngă 
liniile noastre de front. După primele zile, păreau să se obișnuiască 
cu răpăitul continuu al mitralierelor și cu exploziile proiectilelor. Era 
uimitor cît de repede se împăca viaţa animalelor cu distrugerea cauzată 
de oameni și mașinării. Au acceptat cu ușurință aceasta ca pe un nou 
model de viaţă zilnică. Era o familie de iepuri care ne vizita în fiecare 
dimineață, cerșind resturi de mîncare. Le aruncam bucăţi de varză pe 
care le înfulecau cu lăcomie în ciuda activităţii ce se desfășura în jur. 
După aceea, fugeau spre liniile rusești, unde, fără îndoială, li se dădea 
a doua masă. 

Pînă la sfîrșitul șederii noastre acolo, am adunat o adevărată 
menajerie. Pe lingă berze și iepuri, mai era o familie de vulpi care venea 
în fiecare seară, după asfinţit, să curețe locul de resturi de mîncare. Pe 
unul dintre pui l-am botezat Toscha. Era o ființă minunată, complet 
albă de la cap la coadă. Într-o zi, Micuţul a făcut greșeala de a încerca 
să-l prindă. S-a ales cu o mușcătură urită la picior și de atunci a trebuit 
să se mulțumească să-l privească de la distanță. Dincolo de postul de 
transmisiuni se găsea vizuina unor bursuci. Deschideam cutii cu lapte 
condensat și le lăsam la intrare pentru a-i ispiti să iasă afară. Astea 
erau micile distracții ale mlaștinilor. 

Cît despre ruși, îi vedeam mult mai puţin decît pe animale, dar 
ştiam foarte bine unde erau. În fiecare noapte, fără greș, între orele 
19:00 și 21:00, deschideam focul cu mortierele. Și în fiecare noapte, 
de îndată ce încetam, ne trimiteau răspunsul lor. Era, într-adevăr, un 
procedeu manierat și previzibil. Nu era necesar pentru nimeni să se 
sinucidă dacă lua măsurile cuvenite. Doar idioții neinstruiți din 999 
intrau în buclucuri. Ei insistau să poarte căștile de oțel, doar pentru că 
fuseseră dotați cu ele. Așa cum străluceau în atmosfera umedă a smîr- 
curilor, ofereau inamicului o țintă prea ușoară ca să nu o nimerească. 

Într-o noapte, Porta și cu mine stăteam de gardă lîngă postul 
de mitralieră avansat. Liniştea apăsătoare ni se părea de-a dreptul 
oprimantă și, poate, nu eram atît de recunoscători, cît ar fi trebuit, 
necunoscutei păsări care din cînd în cînd ne cînta o serenadă din mij- 
locul mlaștinilor. Avea o voce ciudat de răgușită și stridentă. Cînta cu 

perseverenţă două note urmate de un tril care, după o vreme, a început 
să mă calce pe nervi. 
— Pasăre afurisită, am zis. Ca un afurisit de măgar care sughiţă. 

În cele din urmă, au apărut Micuţul și Gregor să ne schimbe, dar 
am rămas cu ei să le ţinem companie. Urma să ne întoarcem în gardă 
după două ore și nu merita să ne ducem și să ne întoarcem. Porta și-a 
scos zarurile și o bucată de postav verde și ne-am așezat să jucăm. Erau 
zaruri frumoase. Fildeș, cu numerele lucrate în aur. Fuseseră luate de 
Porta de la Cazinoul din Nisa. Am întins postavul pe o ladă de muniţie 
și după fiecare aruncare a zarurilor, fie Micuţul, fie Gregor se duceau, 
pînă la parapet și aruncau o privire dincolo să vadă ce făceau rușii. Ca 
de obicei, nu făceau absolut nimic. După toate probabilitățile, jucau 
cărți. Pasărea din mlaștini continua să zbiere, altfel noaptea era liniștită. 

Timpul trecea încet. Eram foarte atenţi la cel mai mic zgomot 
și chiar minunatele zaruri de fildeș nu reușeau să ne rețină atenţia. 
Gregor își rodea mereu unghiile și scuipa bucăţile. De fiecare dată cînd 
pasărea din mlaștini își deschidea ciocul să cînte, el se scutura tulbu- 
rat și zicea: „Pentru numele lui Dumnezeu!” După o vreme, chiar și 
Porta și-a pierdut interesul față de joc. A început să umble încoace și 
încolo prin întuneric, pe lingă mitralieră. Era necesară o schimbare, dar 
aceasta nu venea. În cele din urmă, în disperare, a dansat, cîntîndu-și 
din flaut și, deodată, mlaștina s-a trezit la viață prin cîntecul păsări- 
lor. Am ascultat, fermecaţi. Poate ascultau și rușii, dar n-au făcut nici 
o încercare de a deschide focul. 

Și apoi, cu totul pe neașteptate, Micuţul și-a dus un deget la 
gură și cu mîna i-a făcut un semn prevenitor lui Porta. Eu însumi n-am 
auzit nimic, în afară de ciripitul ameţitor al păsărilor, dar Micuţul avea 
un instinct de animal pentru sesizarea pericolului și toți trei au tăcut 
plini de respect în timp ce el asculta. În cele din urmă, am auzit uruit 
de avioane în depărtare. Poarta și-a dus flautul înapoi la gură. 

— Stuka, a zis, disprețuitor. 

Micuţul s-a încruntat. 

— Crezi? 

Înainte ca Porta să poată răspunde, cerul întunecat a fost brusc 
sfișiat de o explozie de lumină orbitoare. Era albă ca ziua și noi stăteam 
expuși în mijlocul ei. 

— Stuka pe naiba! a strigat Gregor și s-a aruncat să se adăpos- 
tească sub parapetul tranșeei, noi ceilalți căzind claie peste grămadă 
deasupra lui. 

Undeva în spatele nostru, bateriile antiaeriene au deschis focul. 
Huruitul avioanelor s-a intensificat pînă a ajuns un vuiet vibrant de 
motoare. Le-am văzut trecînd pe deasupra noastră, val după val. La 
naiba cu Porta și Stuka lui: erau bombardiere rusești. 

S-a dus liniștea nopții. S-a terminat cu zbieretul păsării-măgar, 
cu trilul care ne zgîriase pe creier. Mlaștinile s-au trezit la viaţă sub 
o grindină de bombe, fiind transformate într-un cuptor, într-o mare 
de flăcări. 

— Ieșiți naibii de-aici! a strigat Porta, și am ieșit. 

Aerul era plin de fragmente zburătoare. Întreg plutonul 3, treizeci 
și doi de oameni, a fost ucis dintr-o singură lovitură. Peste tot alergau și 
strigau oameni. Adăposturile și tranșeele, posturile de comandă, depo- 
zitele de muniţie și carburanţi erau distruse de bombele inamice. Nici 
nu trecea bine un val de avioane pe deasupra noastră că la numai cîteva 
secunde apărea altul. N-a fost nici o întrerupere, nici o clipă de răgaz. 
Puteai doar să fugi de la un adăpost la altul, într-o încercare deșartă de 
a ajunge undeva. Exact unde, numai Dumnezeu ştia. Întreaga linie a 
frontului era făcută ferfeniță. Zăpăceală era totală. Am aflat după aceea 
că întregul efectiv al celei de-a patra flote a Forţelor Aeriene Sovietice 
fusese trimis împotriva noastră. Șapte sute de bombardiere atacaseră 
în noaptea aceea. Oriunde te uitai, nu vedeai decît distrugeri. Morți 
zăcînd în grămezi; nebuni țopăind ca iepurii; răniți ţipînd; oameni 
speriaţi tupilindu-se; ofițeri strigînd ordine care nu erau executate, 
pentru că nu mai rămăsese aproape nimeni să le asculte. 

După cele șapte sute de bombardiere, a urmat artileria grea ca 
să desăvirșească dezastrul. Puteam doar să ne ghemuim în cele cîteva 
tranșee rămase și să sperăm că vom scăpa cu bine. Pagubele provocate 
de bombardament determinaseră o surpare masivă și apa din mlaștini 
începuse să se stringă acolo. Mirosul de sulf era insuportabil. Stăteam 
ghemuiţi în nămol și tușeam pînă cînd maţele păreau să ni se ridice 
în gât. 

Cînd, în cele din urmă, barajul de foc a încetat, ne-am tirît afară 
ca niște stafii dintr-o altă lume și, furioși, am adunat puţinul care ne 

mai rămăsese. Copacii erau răsuciţi și carbonizați în forme grotești. În 
apropiere se găsea un tanc Panther, despicat cu precizie în două. Toţi 
cei cinci ocupanți erau morți. Unul fusese despicat în două odată cu 
tancul. O grupă de WU-iști, mînată de un sergent, căuta ofițerii morți 
cărora, la urma urmelor, trebuia să li se facă o înmormântare decentă. 

Ne-au acordat doar un scurt răgaz înainte de a se năpusti din 
nou asupra noastră. Au trimis spre noi, peste mlaștini, o ceață galbenă, 
deasă și Dumnezeu să-i ajute pe proștii care își aruncaseră măștile con- 
tra gazelor. Ceaţa galbenă conţinea o substanţă chimică ce-ţi pătrundea 
direct în plămâni și nici un om nu putea supraviețui fără vreo formă de 
protecţie. Sergentul Linge a încercat aceasta, dar a fost atît de îngrozi- 
tor să-i vedem suferințele, încît în cele din urmă a trebuit să-l scăpăm 
de chinuri. Din ziua aceea, oamenii nu s-au mai despărțit de măști. În 
spatele valului de otravă ce se rotea ca un virtej, auzeam sunete clare 
de activitate a inamicului, pe care ne era greu să le identificăm. Eu aș 
fi zis că era vorba de mișcări de trupe, dar geniștii aruncaseră de mult 
în aer singurul pod care făcea legătura între mlaștini și o altă cale 
de trecere nu exista. În cele din urmă, postul de observaţie avansat a 
trimis informaţia că zgomotele pe care le auzeam erau o concentrare 
de tancuri. 

— Tancuri? a zis Lowe, neîncrezător. Ce naiba își închipuie că 
vor face cu tancuri? Nu vor reuși niciodată să le treacă peste mlaștini. 

După o jumătate de oră, ceața s-a dispersat și, într-adevăr, tan- 
curile înaintau zgomotos dinspre poziţiile inamice pe partea cealaltă a 
mlaștinii. Tunurile grele au fost pregătite pentru tragere și deja prima 
ploaie de grenade venea peste noi. 

Încet, în timp ce priveam cu ochi neîncrezători, tancurile au 
coborit spre noi, și pe urmele lor, rînduri strînse de infanterie. Mai 
încolo, în propriul nostru sector, WU-iștii care mai rămăseseră, complet 
demoralizaţi, se smiorcăiau fără să-și ascundă spaima. Cei mai mulți 
dintre ei vedeau prima oară tancuri în acțiune și uriașele creaturi verzi 
li se păreau monștri primitivi gata să se cufunde în nămol. Ni s-a trimis 
în sprijin o grupă de aruncătoare de flăcări, iar la două sute de metri a 
fost instalată în grabă o baterie antitanc. A fost însă distrusă înainte 
să poată deschide focul, de unul dintre tancurile T-34 care înaintau. 

— Sînt nebuni! a strigat Lowe, și era un strigăt clar de disperare. 
Acționează ca niște nebuni timpiți, n-o să reușească niciodată să treacă. 

Primul dintre monștri și-a plecat nasul în jos și a intrat impetuos 
în mlaștină. De-o parte și de alta s-au ridicat stropi mari de nămol și, 
spre uimirea noastră, tancul s-a îndreptat și a început hotărît drumul 
spre noi. Părea un vas supraîncărcat ce navighează greoi pe o mare 
agitată. Rula și înainta anevoie, cu apa acoperindu-i șenilele, și totuși 
continua să vină. 

— Cum naiba...? Barcelona s-a întors stupefiat cu fața spre noi. 
Podul a fost aruncat în aer! Nu există nici un drum încoace! 
Legionarul a ridicat din umeri. 
— Evident, a zis, s-au apucat și au construit un altul. 

Probabil, îl avuseseră deja pregătit: un pod plutitor, pe care-l 
aruncaseră peste mlaștini în timpul infernului cauzat de bombarda- 
mentul aerian. Prin binoclu puteai distinge firele de sirmă strălucitoare 
cu care îl priponiseră în jurul trunchiurilor de copaci. Îi costase, probabil, 
viețile multor oameni, dar rușii, ca și naziștii, nu puseseră niciodată 
mare preţ pe viaţa oamenilor. În definitiv, omenirea era de departe cea 
mai ieftină formă de materie primă. 

Pe măsură ce cavalcada înainta, se pierdeau mai multe vieți. 
Cîteva tancuri au alunecat de pe podul plutitor. Se balansau o clipă, 
la marginea dezastrului, apoi piereau în apele negre din care ieșeau 
bulbuci. În toată mlaştina, brotacii săreau, orăcăindu-și protestul împo- 
triva acestei tulburări a liniștii lor. Viîntul a adus spre noi, pe urmele 
ceţii galbene otrăvitoare, un miros urît de ulei. 

Lowe văzuse suficient. A făcut semn cu mîna detașamentului 
antitanc să înainteze și aceștia au pornit în pas alergător, urmaţi de 
cîțiva WU-iști care cărau lăzi cu grenade, gîfiind. 

Poziţiile avansate au fost eliminate după tipicul clasic de tan- 
cul T-34 aflat în capul coloanei, înainte ca aceștia să poată trage mai 
mult de cîteva lovituri jalnice; pur și simplu, tancul greu a frămîntat 
oamenii, reducîndu-i la o masă amorfă, roșie, apoi și-a continuat senin 
drumul, cu fragmente de oase și carne de om atîrniîndu-i încă de șenile. 
Totuși, a fost distrus înainte de a mai putea provoca pierderi și strigăte 
de bucurie s-au înălțat. Încă două tancuri au fost distruse rapid unul 

după altul, dar monștrii huruiau mereu prin mlaștină, apărînd din 
nămol ca niște hipopotami. 

Am simţit că tremur fără să vreau și Porta m-a înghiontit cu 
cotul în coaste. 

— De ce tremuri? Ai tremur paralitic galopant? 

În timpul acesta, sosiseră geniștii cu un stoc de mine T pe care 
l-au descărcat lingă noi. Tancurile erau doar la vreo douăzeci de metri. 
Le simțeam suflul fierbinte, iar pămîntul moale se ridica sub picioarele 
noastre. Lowe a răcnit la noi să ne pregătim pentru acțiune. Fiecare 
om avea propria-i ţintă, dar trebuia să ținem seamă și de valurile de 
infanteriști care veneau spre noi. Am înșfăcat o mină și m-am lăsat pe 
vine, gata să sar. Omul ăsta trebuia admirat. Oricare ţi-ar fi fost păre- 
rea despre ofițeri în general, locotenentul Lowe era totdeauna acolo, 
totdeauna cu tine în toiul luptei. Era curajos și stăpîn pe sine, ceea ce 
impunea respect. Cît despre mine, mă apăsam tremurînd pe pămînt și 
nu încercam cîtuși de puţin să fac pe eroul. Mai curînd sau mai tîrziu, 
aveam să fiu forțat să ies din siguranţa iluzorie a ascunzătorii mele și 
împins afară să mă lupt cu cincizeci de tone de fier și oțel inamic. Pină 
la venirea acelui moment, preferam să mă fac cît mai mic posibil. Nu 
aveam idei false despre propria-mi vitejie. 

Coloșii s-au năpustit asupra noastră. Grenadele din tunurile 
lor au trecut pe deasupra capetelor noastre, căzind pe coline și făcînd 
prăpăd printre trupele de rezervă. În timp ce noi stăteam culcaţi în 
gropi superficial săpate în pămînt, artileria inamică de dincolo de 
mlaștini își descoperise ţinta și proiectilele explodau în jurul nostru. 
Familiarele rămășițe umane au început curînd să umple pămîntul. 
Materia din mlaștină era aruncată în sus. Plantele și animalele erau 
împrăștiate peste tot. 

Lîngă mine, Barcelona mi-a atras brusc atenţia și a arătat dispe- 
rat cu mîna spre liniile rusești. Prudent, mi-am ridicat capul. Coloane 
întregi de infanteriști îmbrăcaţi în verde ieșeau din tranșee și mergeau 
pe apă! Am fost atît de surprins, încît momentan am uitat pericolul 
de a fi spulberat în bucăţi și m-am îndreptat ca o săgeată să văd mai 
bine. La o cercetare mai atentă mi-am dat seama că nu mergeau, ci 
mai degrabă patinau, cu rachete legate de picioare. În urma lor venea 

o formaţie de sănii motorizate, echipate cu mitraliere. Tot timpul cât 
fusesem soldat, nu văzusem așa ceva. 

— Ce cretin ne-a spus că rușii nu știu să lupte? am întrebat, 
lăsîndu-mă înapoi în ascunzișul meu superficial. 

— Adolf, a răspuns Barcelona, cu amărăciune. El a zis-o. Nenea 
Adolf care habar n-are, pentru că n-a fost niciodată aici, la afurisita de 
măcelăreală. 

Locotenentul Lowe vorbea rapid la telefonul de campanie. 

— Atacă în forță... sînt cel puţin o divizie. Nu voi putea să ţin 
poziția prea mult. Am nevoie de întăriri. Am... 

Telefonul a început să păcăne plingăreţ. Am văzut degetele lui 
Lowe strîneîndu-se pe receptor. 

— Vă spun, nu pot să ţin poziția dacă nu-mi trimiteţi ceva întăriri. 
Am nevoie de ajutor, pentru Dumnezeu! Aruncă împotriva noastră tot 
ce au... eu nu sînt făcător de minuni! Ce naiba să facem? Să așteptăm 
să fim măcelăriți? Asta n-o să oprească înaintarea. Probabil, nici măcar 
n-o va întîrzia. Am nevoie de oameni! Am nevoie de mai mulți oameni 
și am nevoie de ei imediat! 

Telefonul a păcănit din nou, mai tare și mai agresiv decât înainte. 
Am auzit sunet de șuierături. Lowe s-a încruntat brusc și s-a posomorit. 

— Foarte bine, a zis, furios. Dacă astea sînt ordinele. 

A trîntit aparatul de pămînt, iar Porta s-a întors și a făcut cu 
ochiul în direcția mea. 

— Cum ai arăta cu un șir de medalii pe piept? Se pare că asta 
va fi marea ta șansă, în sfîrşit... moartea sau gloria, asta ne mai lipsea! 

Lowe a stat o clipă, cu ochii lui albaștri întredeschiși, privind 
la tancurile care înaintau. Fuseseră forțați să facă o haltă temporară, 
ca să dea infanteriștilor șansa de a le ajunge. Nu-i nici o distracţie 
într-un tanc cînd trebuie să fii însoțit de infanteriști. Lowe a schițat 
un zîmbet aspru. 

— Plutonul 2, gata de luptă! Pregătiți-vă pentru acţiune! 

Doar cu doi ani în urmă, lansarea unui atac de către oameni 
împotriva tancurilor fusese considerată un act de eroism apropiat de 
nebunie. O faptă de un curaj extraordinar care merita o decorație. De 
atunci, devenise o banalitate. Cîtuși de puţin sinucidere, ci un lucru 
firesc. 

Lowe și Bătrînul au intrat primii în acțiune. Fiecare ţinea în 
mină o mină T. Bătrinul a aruncat-o pe-a lui sub burta unui tanc. Lowe 
a plasat-o pe-a lui la baza turelei altuia. S-au produs două explozii 
simultane. Amîndoi s-au aruncat într-o parte. Lowe a aterizat într-o 
groapă de proiectil, unde stătea ghemuit Kleiner, cu braţele în jurul 
picioarelor și genunchii vîrîți sub bărbie. Fața îi era cenușie de frică și 
era clar că nu avea nici o intenţie să participe în vreun fel de acțiune. 
Lowe s-a uitat în jur pînă a dat cu ochii de o bazooka abandonată, ai 
cărei servanţi zăceau morți alături. L-a înghiontit pe Kleiner în coaste 
ca să-i atragă atenţia. 

— Fugi, a zis, şi adu bazooka aia de-acolo. 

Kleiner nu l-a băgat în seamă. Oarecum nerăbdător, Lowe a 
repetat ordinul, dar omul a început doar să se smiorcăie. Lowe l-a pri- 
vit cu un amestec de nedumerire și dezgust. În momentul acela s-a 
rostogolit spre ei Micuţul, sărind în groapa de proiectil și împroșcînd 
nămol negru. Și-a dat seama de situație dintr-o privire și metodele lui 
de-a a rezolva au fost mai dure și, probabil, mai eficiente decît cele pe 
care Lowe își putea permite să le folosească. 

— Du-te și adu blestemata aia de bazooka! a strigat. 

L-a înșfăcat pe Kleiner, care tremura, de ceafă și l-a scos afară 
cu lovituri de cizmă. A sărit apoi după el și i-a tras un pumn în față. A 
fost o lovitură care i-ar fi făcut pe cei mai mulți oameni să-și piardă 
cunoștința, dar, surprinzător, pe Kleiner l-a ajutat să-și vină în fire. S-a 
tîrît pînă la armă, a luat-o și s-a întors repede cu ea la locotenent. Un 
T-34 făcea prăpăd doar la vreo douăzeci de metri depărtare. Foarte calm, 
Lowe a ridicat bazooka la umăr. Grenada a zburat șuieriînd spre țintă. 
Tancul ne observase și și-a îndreptat imediat mitralierele spre locote- 
nent, care a avut doar timp să se arunce înapoi în groapa de proiectil, 
înainte ca gloanţele să înceapă să zboare. 

Noi am așteptat. S-a auzit o explozie puternică și o limbă roșie 
de foc s-a înălțat spre cer din turela tancului. Lîngă mine, Micuţul mi-a 
dat o lovitură cu virful cizmei. 

— Dă-i drumul, puștiule! 

Într-un fel oarecare, fără să ştiu, făcusem rost de două mine și 

țineam cîte una în fiecare mînă. Bătrînul mi-a făcut un semn încurajator 

din cap și m-a bătut ușor pe umăr. Mi s-a părut că nu am o altă alter- 
nativă decît să ies și să fac pe eroul. M-am tîrît pînă sus și am privit 
înnebunit în jur. Drept înaintea mea, se profila amenințător silueta 
masivă a unui T 34. Dumnezeu știe de unde apăruse. Ţeava lungă a 
tunului era deasupra capului meu, îndreptată spre cer, ca un deget 
osos. Fără să-mi îngădui timp de gindire, am azvirlit o mină direct 
sub turelă, m-am aruncat într-o parte și m-am rostogolit, cît eram de 
lung, în noroi. 

Suflul exploziei m-a aruncat în aer și m-a adus din nou pe 
pămînt, la o distanţă de vreo treizeci de metri. Un alt tanc era aproape 
deasupra mea. Îngrozit, am azvirlit cealaltă mină spre el, am sărit din 
calea lui și mi-am acoperit capul cu mîinile. Nu s-a întîmplat nimic: 
uitasem s-o amorsez. Tancul și-a continuat drumul, iar eu a trebuit 
să stau și să privesc neputincios cum a distrus ultimul nostru tun 
antitanc. Aveam doar pușca automată și cîteva grenade și nu ataci un 
T-34 cu așa ceva. 

Pentru o clipă m-am refugiat într-o groapă de proiectil plină 
de apă mocirloasă. Pe suprafața apei pluteau pete de ulei, iar într-o 
parte, într-o baltă de sînge întunecat, zăcea un corp mutilat. Aerul din 
jur era plin de fum negru și miros de cordită, care te făcea să tușești 
pînă vomitai. Deodată, din senin, l-am văzut pe Micuţul ridicîndu-se în 
mijlocul tancurilor. S-a aruncat spre cel mai apropiat, a sărit pe turelă 
și a început, ca un nebun, să bată cu pumnii în capac. A apărut un cap 
cu cască de piele. Micuţul l-a împins imediat în jos, a vîrit o grenadă 
după el, a închis capacul și s-a aruncat la pămînt. S-a auzit o explozie 
înfundată și uriașul tanc s-a cutremurat, apoi s-a oprit. L-am văzut pe 
Micuţul ridicîndu-se și pornind în goană cu două mine T în miini. Fața 
îi era brăzdată de ulei și sînge și s-a strimbat cu o plăcere animalică, 
arătindu-și dinţii albi ascuţiţi, cînd a azvârlit prima mină sub șenilele 
unui tanc care înainta. A fost aruncat înapoi de șocul exploziei, iar a 
doua mină i-a zburat din mînă și s-a rostogolit departe de el. Micuţul 
a plonjat într-un șanț. Era clar că un T-34 îl observase, căci imediat și-a 
schimbat cursul și s-a îndreptat spre el. Așa cum stăteam în groapa 
de proiectil plină de noroi, am văzut cum tancul a prins între șenile 
mina scăpată de Micuţul din mînă și explozia care a urmat l-a sfărimat 

ca pe-o găoace de ou. Părţile laterale s-au surpat, capacul s-a deschis. 
Un singur om a fost aruncat afară. A aterizat în șanț lingă Micuţul și 
amindoi au rămas o clipă uitîndu-se unul la altul cu gurile căscate. 

Micuţul și-a revenit primul. Și-a virît PM-ul în coastele omului 
și l-a îmbrîncit în genunchi. Cred că rusul se gîndea că-i venise ultimul 
moment. Armata Roșie nu lua prizonieri și nu era nici un motiv ca ger- 
manii să se poarte altfel. Și-a ridicat nervos brațele deasupra capului și 
din groapa mea i-am auzit asigurările bilbîite și pline de groază că nu-i 
comunist, că nu-i stalinist, că luptă fiindcă e forțat și că n-are nimic cu 
germanii, că-i iubește, că germanii sînt prietenii lui, că germanii sînt... 

— Bine, bine, taci din gură, a miîrîit Micuţul. Toţi sîntem la fel, 
amice. Tu nu ești comunist, eu nu sînt nazist, ei îi iubesc pe ruși, tu 
îi iubești pe friți... așa că de ce să nu ne unim și să fim prieteni? Și-a 
virit cu îndemînare o mină în buzunarul omului și i-a luat pistolul. I-a 
făcut semn cu el spre fundul tranșeei. așază-te jos. Ia să mai aruncăm 
O privire ca să fim absolut siguri. 

Omul s-a lăsat ascultător în genunchi și Micuţul l-a pipăit peste 
tot, din creștet pină-n tălpi, cu o mînă de expert. A aruncat cu dezgust 
un pumnal pentru luptă corp-la-corp. Un Nagan a fost reținut drept 
trofeu. Micuţul l-a bătut pe om prietenește pe umăr: „Bun. Așa mai 
merge. Ridică-te.” 

Au rămas cîteva momente unul lîngă altul în șanț, ascultind 
la zgomotele luptei ce vuia deasupra lor. Rusul părea ușor nedumerit 
de atitudinea Micuţului. Un T-34 a trecut pe lîngă ei, atît de aproape, 
încât era cît pe-aci să-i atingă și amindoi s-au aruncat instinctiv jos, la 
adăpost. Cînd au reapărut, după cîteva minute, păreau a fi în cele mai 
prietenoase relaţii. Rusul zimbea și gesticula, iar Micuţul renunțase 
la gesturile amenințătoare cu arma. Deodată, rusul și-a deschis ranița 
de unde a scos un coltuc de pîine, carne și un bidon, apoi amindoi, în 
șanț, au început să ridă, mestecînd și schimbînd vorbe de duh. Așa 
cum stăteam ghemuit în groapa cu noroi și mă uitam la ei, a început 
să-mi lase gura apă. O clipă m-am gîndit să mă tirăsc pînă la ei, dar 
era o activitate prea intensă în fișia de pămînt care ne despărțea, așa 
că am rămas unde eram și mi-am potolit chinurile foamei rozindu-mi 
cîteva unghii. 

Micuţul și noul său amic au terminat mîncarea și băutura și-au 
început să-și arate unul altuia fotografii. Ale rusului erau, probabil, 
ale iubitei sau ale mamei. Ale Micuţului erau, fără îndoială, obscene. 

Obosit în cele din urmă de-atita stat pe vine în noroi, am înce- 
put să mă ridic cu prudență. Grenadele zburau în toate direcțiile, iar 
artileria noastră determinase distanţa și executa neîntrerupt un foc 
de baraj concentrat. Am văzut echipajul unui tanc sărind ca niște torţe 
umane din tancul care ardea, aruncându-se la pămînt și urlînd. În apro- 
piere zăcea un colonel rus cu ambele picioare smulse. Striga mereu și 
zadarnic după brancardieri. Am văzut apoi un tanc de-al lui trecînd 
drept peste el și făcîndu-l un potpuriu de carne tocată și oase sfărimate. 
Același tanc se îndrepta spre șanțul în care se adăposteau Micuţul și 
rusul. Am strigat la ei să iasă afară și Micuţul a înșfăcat PM-ul și într-o 
clipă a fost sus, exact în calea tancului. Rusul a rămas unde era, alb la 
faţă și, evident, îngrozit. Micuţul a strigat la el să sară într-o parte, el 
însă a dat doar din cap în semn de negaţie și s-a ghemuit pe fundul 
șanțului. Cred că era prima oară cînd se întîlnea cu un tanc la nivelul 
pămîntului, ca să zic așa. Făcea greșeala elementară de a-și imagina că 
este mai în siguranţă într-un șanț decît în aer liber. Micuţul, evident 
nevrînd să-l părăsească, i-a întins o mînă de care să se agațe, dar era 
prea tîrziu. Tancul era aproape deasupra lui cînd s-a aruncat într-o 
parte, în timp ce acesta a trecut la numai cîțiva centimetri de el. Rusul 
și-a dat imediat seama de pericol: tancul mergea drept peste șanț și-l 
prindea sub el. Era prea tîrziu cînd s-a aruncat pe parapet și a încer- 
cat să se tîrască afară. Îşi pierduse casca de piele și părul îi flutura în 
vînt, ochii îi erau larg deschiși de groază, braţele întinse spre monstrul 
care se apropia. Probabil, camarazii lui nu-l vedeau. Și chiar dacă l-ar 
fi văzut, mă îndoiesc că l-ar mai fi putut evita. Au trecut direct peste 
el, zdrobindu-l sub șenile și continuiîndu-și drumul fără să știe absolut 
nimic. Ținta lor era tunul antitanc german, undeva în spatele liniilor 
inamice. Li se spusese să distrugă totul, cu orice preț, și nu-și puteau 
îngădui să piardă vremea, făcîndu-și drum în mod delicat printre morții 
și zăpăciții presărați în calea lor. 

Micuţul s-a ridicat în picioare în mijlocul schijelor care zburau, 
agitîndu-și pumnul și înjurînd tancul care se îndepărta. Am strigat la 

el de la cei cincizeci de metri care ne despărțeau. S-a întors și a venit 
spre mine. Mi-am dat seama că era într-o stare sufletească periculoasă, 
nemaipăsîndu-i de propria-i siguranţa și gata să tragă asupra oricui 
mișca. Așa cum mergea, sfidător, cu proiectilele explodîndu-i în față 
și în spate, a călcat pe braţul întins al unui căpitan german, care zăcea 
pe pămînt cu o gaură de mărimea unui grepfrut în burtă. Acesta s-a 
agăţat neputincios de picioarele Micuţului, iar Micuţul, confundin- 
du-l cu un rus, s-a întors și și-a descărcat arma drept în capul omului. 
Și-a dat seama prea tîrziu de ceea ce făcuse. S-a oprit o clipă, cu falca 
atîrnîndu-i moale, apoi a ridicat din umeri a fatalitate și și-a continuat 
drumul spre mine. Probabil, omul ar fi murit oricum și Dumnezeu știe 
ce s-ar fi întîmplat cu el dacă ar fi căzut în mîna rușilor. Și, ce să-i faci, 
ăsta era războiul. Nu putea fi loc pentru regrete. 

Micuţul a aterizat lingă mine în groapă, împroșcîndu-mă cu 
noroi negru, puturos. 

— Ce-ai păţit la cizmă? a întrebat. 

M-am uitat jos la picioare și atunci am văzut pentru prima oară 
că cizma dreaptă era ferfeniță. Probabil, mi-o distrusese prima explozie. 
Nu o observasem înainte, dar acum, după ce mi se atrăsese atenţia, am 
simțit cum mă copleșește un val de autocompătimire. Brusc, mi-am 
dat seama cu exactitate cât de mult sufeream. Înfrigurat, ud, flămînd, 
rănit la piciorul drept și fără o cizmă care să-l protejeze... 

— Sîngerează, am zis și vocea îmi era stridentă din cauza groazei. 
Uită-te la el, sîngerează! Piciorul meu sîngerează... Am smuls resturile 
de cizmă și am scos cu grijă bucăţile de șosetă virite în carne. Nu pot 
merge așa, am zis. Cum pot să merg desculț pe un asemenea teren? 
Cum pot să... 

Micuţțul și-a apropiat fața de a mea, gata de ceartă. 

— Termină cu văicăreala asta nenorocita! a mirâit. Încetează 
naibii, altfel pun centura pe tine. 

Ședeam în noroi, smiorcăindu-mă și legănîndu-mi piciorul 
rănit în miîini. Micuţul mi-a aruncat o privire plină de ură și dezgust. 
Pe neașteptate, a sărit afară din groapă și a luat-o la fugă; am crezut ca 
mă părăsește, dar s-a întors după cîteva secunde. 

— Na, a zis. Probează-le să vezi dacă ţi se potrivesc. A aruncat 
spre mine o pereche de cizme. Cizme cum nu văzusem pînă atunci. 

Pielea era de culoarea lămi.ii, moale, flexibilă și erau aproape noi-nouţe. 
M-am uitat la ele cu uimire și sfială. Le-am luat de la un ofițer rus mort, 
a zis Micuţul, nepăsător. Cred că or să-ți vină bine. 

Am aruncat cizma complet uzată care-mi rămăsese și mi-am 
vîrît picioarele în perechea cea nouă. Un zîmbet de încîntare infantilă 
s-a așternut pe fața mea. Mi-am privit vîrfurile cizmelor în extaz. Parcă 
purtai în picioare papuci din puf de lebădă. E uimitor cînd te gîndești 
Că, doar cu cîțiva ani în urmă, în zilele fericite ale începutului, luptam 
împotriva unei armate în zdrenţe; și acum eram noi așa, uniformele 
noastre erau zdrențuite și, ca să se echipeze cu o pereche de cizme ca 
lumea, ostașul german trebuia să recurgă la jefuirea unui ofițer rus 
mort. Negreșit, sfîrșitul războiului era aproape. 

A urmat o revenire bruscă a tancurilor și a infanteriei inamice. 
Micuţul și cu mine ne-am lăsat mai jos în groapa de proiectil, fiind 
forțați uneori să stăm întinși minute întregi și să ne ţinem respiraţia, 
cu capul sub apa murdară. 

Ne-am putut reîntoarce în liniile noastre doar seara tirziu. Ata- 
cul rușilor eșuase, dar costase scump ambele părți. Pământul era presărat 
cu morți și muribunzi și muștele de mlaștină verzi se îmbuibau deja 
cu carne și sînge de om. Muștele și șobolanii sînt singurele ființe care 
se înmulțesc și prosperă în vreme de război. 

Ședeam și ne uitam la ele, deloc impresionați de o priveliște pe 
care o văzusem mult prea des înainte. Porta a dat din mînă în mînă o 
cană mare de piatră, plină cu un lichid cu aspect respingător. Barce- 
lona a gustat primul și imediat a căzut pe spate, gîfiind și apucîndu-se 
disperat cu degetele de gât. L-am privit cu interes, întrebîndu-mă dacă 
își va reveni. Porta băuse deja din belșug din amestec, dar se știa foarte 
bine că Porta avea un stomac de fier și un sistem digestiv care putea 
ataca și distruge chiar și acidul prusic sau cianura, ca și cum ar fi felii 
de pîine cu unt. 

— Fir-ar a naibii de băutură! a zis Barcelona, respirînd greu, cu 
lacrimile curgîndu-i pe obraji. Ce naiba este? Pișatul împuțţit și scîrbos 
al vreunuia? 

Porta a zimbit, furios. 

— E din cartofi, a zis. Cartofi putrezi. Asta-i tot. 

A dus cana la gură și a tras o înghițitură lungă. Barcelona și-a 
descheiat gulerul și a început să-și maseze gâtul. 

— Probabil, cadavre în putrefacție, a zis, acru. 

— Mai mult decît probabil, a încuviințat Porta, ștergindu-și gura 
cu o mînă mulțumită. Mai vrea careva o înghițitură? 

În timpul nopţii au sosit întăriturile. Era o brigadă de pușcași 
SS, avînd drept petlițe la guler steagul britanic. I-am studiat cu o curi- 
ozitate nedisimulată și, cînd i-am auzit vorbind englezește între ei, nu 
ne-a venit să ne credem urechilor. Soldați britanici în SS? Se împăcaseră 
în cele din urmă Churchill și Hitler? Formasem o nouă alianță? Ca să 
prezinte, poate, un front unit împotriva rușilor? 

— Faci glume proaste! Un Oberscharfiihrer britanic cu o claie de 
păr roșu s-a întors și a scuipat disprețuitor. Imbecilii ăia nenorociți 
din Londra încă mai cred că pot colabora cu comuniștii și câştiga. Încă 
mai cred că totul merge perfect. A scuipat din nou. O să-și dea seama 
de adevăr cînd va fi prea târziu. 

Am ascultat uimiți accentul său. Un englez sadea în uniformă SS... 

— Aveţi ceva împotrivă? a zis, glacial. 

— Absolut nimic, l-a asigurat Legionarul. Nouă ne este indiferent 
dacă ești frate bun cu regele Angliei sau un mongol cu fundul galben. 
Ne-ar interesa, pur și simplu, a zis, să aflăm ce v-a adus aici. 

Omul s-a încruntat. 

— Noi sîntem voluntari. Toţi sîntem voluntari. 

Era limpede că nu avea chef să vorbească despre asta, dar un 
Unterscharfiihrer mititel de lingă el a vorbit destul de prompt. 

— Au venit în lagăre ca să recruteze oameni. Eu eram în Stalag 
VIII. Am fost capturat după Dunkerque. 

— Şi te-ai înscris voluntar? am zis, neîncrezător. 

— Păi... Omul a ridicat din umeri. Credeam că după cum mer- 
geau lucrurile nu greșesc. Mi s-a părut că ar fi mai bine decit să stau 
pe fund și să nu fac nimic tot restul războiului. 

Ne-a privit sfidătotr, iar Legionarul a clătinat din cap, mai mult 
cu milă decît cu reproș. 

— Ce-o să faceți după aceea? a întrebat. 

Omul a ezitat. 

— După aceea? 

— Exact, a zis Legionarul. După aceea... Cînd se va termina răz- 
boiul. Cînd se va termina cu împușcatul și va începe altceva... Cînd vor 
căuta criminalii de război și trădătorii, colaboraționiștii și speculanții 
la bursa neagră... Ce se va întîmpla atunci? 

Omul și-a lins buzele. Ceilalți au privit nervoși în altă direcţie. 
Doar Oberscharfiihrerul cu părul roșu părea să aibă răspunsul. 

— Nu se va întîmpla nimic, a zis, tăios. Vor avea nevoie de toți 
oamenii apți de luptă. Doar că nu vor mai fi împotriva naziștilor, ci a 
comuniștilor... Cel mai rău ce-ar putea să ni se întimple ar fi un an sau 
doi de pîrnaie. După aceea, cred, se vor năpusti cu toată forța asupra 
rușilor și n-or să fie în stare să ne elibereze destul de repede. 

Bătriînul a ridicat dintr-o sprînceană. 

— Vorbește un optimist, a murmurat. Dacă pun rușii mîna pe 
voi mai întîi? 

— Şi ce dacă o să se întîmple? Ce-o să fie dacă o să le spunem 
că friții ne-au forțat să luptăm pentru ei? Cine o să știe că nu-i așa? 

Bătrînul a zîmbit cam trist. Era aproape incredibil că după cinci 
ani de război mai putea fi cineva atît de naiv. 

— O să aflaţi, a zis. O să aflați... 

Odată cu apropierea zorilor, ne-am ridicat armele și ne-am luat 
rămas bun de la voluntarii britanici, întorcîndu-ne din nou la poziţiile 
din tranșee. Bătrinul a ciulit o ureche în direcţia liniilor rusești și și-a 
lăsat în jos colțurile gurii. 

— O să avem necazuri. Acolo se pune ceva la cale. 

Ne-am oprit și am ascultat zgomotele de activitate din tranșeele 
rusești și ne-am dat seama că Bătrînul avea dreptate. Simțea totdeauna 
cînd se apropia furtuna. Era ceva ce simţea în oase și noi acceptam ce 
ne spunea, fără discuţie. 

— N-osă fie imediat, a zis. Haideţi să scoatem căștile și să facem 
vreo două jocuri. 

Porta a scos un pachet, iar noi ne-am așezat jos. Lenzing, comu- 
nistul, era cu noi. Reușise să supraviețuiască iadului prin care trecuse, 
începînd de la Sennelager, și se întărise considerabil. Nu era încă un 
soldat, dar era un bărbat. Nu-l mai puteai lua drept un băiat de șai- 
sprezece ani. Acum era încărcător la mitraliera lui Porta. 

— Deci, a zis Bătrînul în timp ce ne oferea ţigări, ai fost student 
la medicină, nu-i așa? 

Lenzing a încuviințat, înclinîndu-și capul. Porta s-a aplecat îna- 
inte, curios ca totdeauna să afle detalii. 

— Ai ajuns vreodată să tai oameni și să umbli înlăuntrul lor? 
a întrebat. 

Lenzing a zimbit ușor. 

— Nu, n-am ajuns pînă acolo. M-au arestat înainte să-mi ter- 
min studiile. 

— Mare prost, a zis Gregor, laconic. Ăsta-i necazul cu voi, stu- 
denții. Totdeauna aveţi ceva de spus cu afurisita aia de gură, ba de una, 
ba de alta. Ce rost are? Hîî? Ce rost are? De ce nu puteți să tăceţi și să 
vă vedeţi de treabă ca noi, ceilalți? 

Lenzing a ridicat indiferent din umeri. 

— Probabil ai dreptate, a zis. 

— Nu vorbi dacă nu ţi se vorbește, a zis Porta, care era un bun 
vorbitor. Asta-i sfatul meu, amice. 

— Da, dar nu e numai asta, a zis Micuţul, serios. Mai e ceva. Dacă 
vrei să-ți ţii capul pe umeri, trebuie să înveți cum să te porți. Nu-i doar 
o chestiune de a zice tot timpul da, domnule, și nu, domnule. Înţelegi 
ce vreau să spun? Și-a ciocănit ușor capul cu un deget. Orice faci, a zis, 
nu-i lăsa să creadă că ai acolo altceva decît rumeguș vechi. Să mă iau 
pe mine, de exemplu. Și-a ridicat cele două cărți și a adunat pe degete 
valoarea punctelor. Să mă iau pe mine, a zis. Cum crezi că m-am descur- 
cat în tot acest timp? 

— Habar n-am, a răspuns Lenzing. 

— Nu? a zis Micuţul. Ei bine, ascultă, o să-ţi spun. Fac pe prostul, 
înţelegi? Mă prefac că sînt tîmpit... Că nu știu ce se petrece. Pricepi? 

— Da, a zis Lenzing, foarte solemn. 

Micuţul a cerut oa treia carte și a mai făcut o adunare pe degete. 
I-a zimbit mulțumit de sine lui Lenzing. 

— Știi ce? a zis. Un biciclist acrobat i-a spus odată unui ofițer 
de-al meu că sînt doar la un pas de a fi timpit de-a binelea. Că n-am 
nici un pic de creier... Ei bine, ţie ca student, care înveţi să ajungi doctor, 
nu ţi-ar cădea bine dacă ţi s-ar spune că ești tîmpit. Încerci să le arăţi 
că ești altfel. Umbli și vorbești în gura mare. Te bagi singur în bucluc. 

Eu, a zis Micuţul, prietenos, am jucat cum au vrut ei. Și de atunci joc 
mereu așa. Întreabă-i pe cei care mă cunosc. Toţi o să spună același 
lucru. Și rezultatul este, a zis Micuţul punînd jos o carte cîștigătoare, 
că nimeni nu mă deranjează. Zic și fac ce-mi place și nimeni nu mă 
bagă în seamă, fiindcă mă socotesc tîmpit. 

— Totul e foarte bine, a zis Porta. Dar pentru unii dintre noi nu 
e atît de ușor. Unii dintre noi n-au marele tău avantaj natural. 

— Adică cum? a zis Micuţul, părînd interesat. 

— Să aibă o gaură mare și urîtă în locul unde se presupune că 
este creierul, a zis Porta. 

A doua zi, a început din nou ploaia. Venea în rafale și nu era chip 
să scapi de ea. Armele au început să ruginească, obiectele din piele să 
se întărească, cizmele să se uzeze și să se rupă. Chiar și pielea noastră 
începuse să se zbircească și să pară îmbibată cu apă. Colac peste pupăză, 
a venit ordin că trebuie să schimbăm poziţiile. Blestemâînd și înjurînd, 
ne-am adunat echipamentul și am pornit în șir indian, înotînd prin 
noroiul clisos în urma locotenentului Lowe. Curelele de la raniță, tari 
ca fierul, ne intrau în carne. Picioarele goale în cizmele mustind de 
apă au început să facă răni și băşici. În capul coloanei, Lăwe purta o 
haină căptușită cu blană, pe care o luase de pe cadavrul unui maior 
rus. Mai avea încă pe ea tresele inamice. Nimănui însă nu-i mai păsa 
de detalii minore. 

Micuţul căra pe umeri trepiedul mitralierei și mergea cu pași 
ușori prin noroiul lipicios. În spatele lui, Helmuth se chinuia cu patru 
lăzi de muniţie. Așa cum mergea, înjura pe toată lumea, fără deosebire. 
Ploaia, noroiul, rușii; pe Himmler, Hitler, Goering, Goebbels; pe afu- 
risiții de britanici, pe afurisiții de yankei; ploaia, noroiul, pe ruși; pe 
Himmler, Hitler... 

— Ce dată e? a întrebat Heide, deodată. 

Surprins, Helmuth a făcut o pauză scurtă în pomelnicul lui de 
ură; apoi a început din nou: 

— Ruși afurisiți. Ticăloși timpiți și nenorociți. Ticăloși idioţi și 
nenorociți. Ticăloși nenorociți... 

— Am întrebat ce dată e? a zbierat Haide. 

— Doi septembrie, a răspuns Helmuth. Ruși ticăloși și afurisiți. 
Yankei ticăloși și afurisiţi. Ticăloși afurisiți... 

— De ce? am întrebat, tăindu-i calea. Ce naiba contează dacă e 
doi septembrie sau doi din oricare altă nenorocită de lună? 

— Contează foarte mult, a zis Heide, glacial. Păcat că nu bagi 
mai mult în seamă ce are de zis Fiihrerul. 

Helmuth s-a oprit brusc în mijlocul psalmodiei sale de înjurături: 

— De ce? Ce are de zis? 
— Că războiul se va termina doar în trei luni, ne-a informat 
Heide. Fiihrerul a promis că toate trupele vor fi acasă pînă la Crăciun. 

S-au auzit risete puternice din toate părțile. 

— Dacă asta se dovedește a fi adevărat, a rînjit Porta, atunci 
daravela mea e hering afumat. 

O liniște mohorîtă cobora treptat asupra noastră, pe măsură ce 
ne continuam marșul și ploaia cădea neîntrerupt. Chiar și Helmuth 
a rămas fără epitete, iar graiul lui Porta s-a ofilit. Noile mele cizme 
galbene erau pline de noroi și hainele se lipeau de mine. Din cînd 
în cînd, pămîntul se cutremura sub picioarele noastre cînd explodau 
proiectile în depărtare. Nimeni nu părea să știe unde mergeam sau de 
ce mergeam acolo. Părerea generală era că mărșăluiam, pur și simplu, 
de dragul de-a mărșălui, deoarece nu puteau găsi o cale mai bună de 
a ne folosi. 

Am ajuns la un teren mlăștinos prin care am trecut, intrînd 
în apa mocirloasă pînă la genunchi. După ce-ţi intrau picioarele în 
nămol, îţi era greu să le mai ridici. Oamenii oftau și gifiiau, ridicîn- 
du-și picioarele sus, în timp ce mlaștina bolborosea, se lipea de tine 
și te sugea cu toată puterea. Cred că semănam mai mult cu o trupă de 
elefanți dresați decît cu un regiment de soldați în marș. 

Din cînd în cînd, Lowe era, slavă Domnului, prea epuizat ca să 
mai meargă și ne așezam pe ranițe, pe pămîntul ud, privind absenţi 
la ploaie, cu minţile goale și feţele lipsite de orice expresie. Era posibil 
să ajungi la un stadiu în care gîndirea însăși însemna prea mult efort. 
Căci mergeam mult timp cu ochii închiși. Sfatul acesta mi-l dăduse 
Legionarul. Înaintai în mod automat, pas cu pas, ca un cal de povară, 
urmînd omul dinaintea ta. Dacă el se oprea, te opreai și tu. Dacă el 
intra într-un cîmp de mine, intrai și tu. Era un risc pe care ţi-l asumai. 
Dacă din cînd în cînd nu reușeai să tragi un pui de somn în timpul 
marșului, puteai ajunge în situaţia de a nu dormi zile în șir. 

Locotenentul Stegel mergea pe la jumătatea coloanei, clătin- 
du-se ca un om beat, alunecînd, poticnindu-se și legănîndu-se încoace și 
încolo. În ultimele patru zile făcuse temperatură mare, dar nu-i permi- 
seseră să raporteze că e bolnav. Nu fusese destul de mult timp pe front 
ca să i se îngăduie luxul unui pat de spital. În orice caz, nu-l credeau 
că are febră. Era evident chiar și pentru cel mai pornit observator că 
Stegel suferea într-adevăr, dar era nevoie să se întindă jos și să moară 
înainte de a putea spera să convingă autorităţile. 

Brusc, am auzit o bufnitură și, deschizîndu-mi ochii, am văzut 
că locotenentul căzuse în noroi, pierzindu-și casca și pușca. Un sergent 
a fugit să-l ridice. A fost săltat în picioare, mormăind și incoerent, dar 
chiar și cu cîte un om de o parte și de alta, ca să-l susțină, și scutit de 
povara raniței, părea îndoielnic că va mai putea merge mult. 

Bătrinul mergea tăcut și resemnat alături de Legionar, în capul 
plutonului 2. În ciuda ploii, Legionarul avea înfiptă între buze nelip- 
sita-i țigară. 

Deodată, de undeva de sus, am auzit zumzet de motoare. Ne-am 
ridicat capetele și am privit spre cer, dar picla întuneca totul, nu era 
decît o ceață cenușie și teroarea care pîndea în spatele ei. Zumzetul 
motoarelor a crescut pînă la un huruit, pînă la un vuiet asurzitor și acum 
puteam vedea forme fantomatice, negre, mișcîndu-se deasupra piclei. 

— Nori de furtună? a murmurat Fischer, în felul său preoţesc vag. 

— Pe naiba, nori de furtună! a strigat Heide și s-a aruncat în 
cel mai apropiat șanț. 

Micuţul i-a dat un brînci pastorului Fischer de l-a făcut să zboare. 
Barcelona și cu mine l-am urmat pe Heide în șanț. Cîteva secunde mai 
târziu, cînd au căzut primele bombe, pămîntul a început să se despice. 
L-am auzit pe Lowe strigind tuturor să se adăpostească. Am văzut o 
limbă lungă de flăcări deschizind pămîntul cu o brazdă adîncă. Mi-am 
lipit strîns fața de pămîntul ud, cu mîinile peste urechi ca să înăbuș 
zgomotul exploziilor. Bombele erau aruncate asupra unui sat, la un 
kilometru depărtare. Satul nu se mai vedea deloc, iar drumul pe care 
venisem nu mai era acum decît un morman de moloz. 

Lowe s-a ridicat prudent în picioare și ne-a făcut semn cu mîna 
să-l urmăm. Am pornit din nou în șir în urma lui, făcîndu-ne drum 

peste grămezile de moloz și ocolind craterele. Morţii și răniții au fost 
lăsați unde căzuseră. 

— Asta da război, a zis Legionarul, ridicînd din umeri. A aprins 
o altă ţigară și și-a lipit-o de buze. Așa mai merge, a zis. 

Rușii aveau un sistem prin care, la sfîrșitul fiecărei acțiuni, 
trimiteau o mulțime de cărți poștale cu un singur cuvint—,Dispă- 
rut”—tipărit pe ele. Nici un soldat din Armata Roșie nu era declarat 
mort sau capturat. Doar dispărut. La urma urmei, războiul continua. 
Nu se făcea să submineze moralul. 

În sfîrşit, noaptea ne-a acoperit cu un scut negru protector și 
am început să ne simțim oarecum mai în siguranță. Ploaia continua 
să cadă. Locotenentul Lowe a oprit coloana răzleţită și, deși țepeni și 
cu picioarele umflate, am început să ne îngropăm la teren în marginea 
unei păduri. Din fericire, pămîntul era moale şi nu ne-a fost greu. În 
timp ce săpam, Gregor a început să-l dăscălească din nou pe Lenzing 
despre valoarea tăcerii în orice împrejurare și a neîncrederii în tot ceea 
ce-ţi spun autoritățile. Subiectul părea să-l obsedeze. 

— Toate minciunile astea, a zis, disprețuitor, în timp ce arunca 
o lopată de pămînt peste umăr. Toate minciunile astea pe care ţi le 
toarnă că Rusia este statul ideal. Comunismul și celelalte. Muncitori, 
uniți-vă și hai să fim toți tovarăși și așa mai departe. Totul nu-i decît o 
gogoriță. O aiureală. S-a oprit din săpat și s-a apăsat cu o mînă în sco- 
bitura spatelui. Crezi că ţi-ar fi mai bine în Rusia decît în Germania? 
Las-o baltă, amice! Uită tot ce ţi-au spus. Naziști, comuniști, fasciști, 
ce naiba? Toţi sînt la fel, fir-ar să fie, cînd stai să te gîndești bine. 

— Să înţeleg, a zis Lenzing, prudent, că, deși nu sînteți comunist, 
nu vă place actualul regim din Germania? 

— Nu-mi place nici un afurisit de regim, a zis Gregor, izbind vio- 
lent cu cazmaua în pămînt. Tot ceea ce cer e să fiu lăsat în pace să-mi 
văd de munca mea. Întimplător, acum e nenorocitul ăsta de război, aşa 
că, după părerea mea, toţi trebuie să ne unim forțele și să facem tot 
ce ne stă în putinţă pentru a-l termina cît mai curînd posibil. Nu-mi 
pasă cît negru sub unghie care cîștigă, atita timp cît mă pot întoarce 
în civilie și relua firul vieții de unde l-am lăsat. Asta-i tot ce cer. 

— Cu ce vă ocupați înainte să înceapă războiul? a întrebat 
Lenzing. 

— Eu? a zis Gregor. Eram șofer pe un camion. Lucram la o firmă 
care făcea transporturi de mobilă. Și n-o duceam rău. Bacșișurile pe 
care ni le dădeau unii bogătani, doar pentru că săltam în spate cîteva 
piese de mobilier... erau ridicol de mari. 

— Asta air fi trebuit să vă îngrijoreze, a zis Lenzing. 

— AT fi trebuit, a fost de acord Gregor. 

A urmat o pauză. 

— Nuv-a deranjat niciodată, a zis Lenzing, după puţin timp, că 
trebuia să faceți munca aceea? Să cărați mobilă pentru oameni care-și 
putea permite să nu facă nimic și să vă dea bacșișuri mari pentru ceea 
ce faceţi? 

— De ce să mă fii deranjat? a zis Gregor. Dacă ei vor să-și arunce 
banii, cine sînt eu să mă pling? 

— Dar nu credeți că-i nedrept, a persistat Lenzing, ca vreo cîțiva 
oameni să aibă bani pe care să-i risipească, în timp ce alţii sînt fără 
cămin și mor de foame? 

Gregor a ridicat din umeri. 

— Așa stau lucrurile, nu? Așa-i lumea, amice. Unii au, unii nu. 

— Şi nuvi se pare că e nedrept? N-aţi prefera să vedeți un sistem 
în care bogăţia să fie distribuită mai echitabil? 

— Fir-ar al naibii să fie, a zis Gregor. Cine vrea o lume în care să 
fim toţi egali? Fiecare om pentru sine, asta zic eu. 

Lenzing a dat încet din cap în semn de dezaprobare. Gregor 
făcea parte din categoria celor cărora li se spălase creierul chiar îna- 
inte de naștere și, evident, nu avea sens să încerci să îl convertești. 
Gregor tocmai își deschidea gura ca să facă vreo remarcă provocatoare 
cu privire la socialism și strugurii acri cînd Bătrînul a venit alergiînd 
și a pus capăt discuţiei. 

— E nevoie de voi acolo, în spate. I-a dat un ghiont lui Gregor. 
Grăbește-te, e un pic de agitaţie. 

— Cînd nu este? Gregor și-a aruncat cazmaua jos și a pornit cu 
Bătrînul. De data asta ce mai e? 

— Recunoaștere în spatele liniilor inamice... și să nu începi să 
mi te văicărești, n-a fost ideea mea! 

Au sărit jos într-un adăpost, unde Porta stătea întins cît era de 
lung pe un pat de campanie. Ochii lui Gregor s-au deschis larg, acuzator. 

— De unde ai făcut rost de ăsta? 

— L-am găsit, a răspuns Porta, simplu. 

Într-adevăr, omul era un geniu în felul lui. Tipul de om care ar 
da întimplător peste o ladă de șampanie în mijlocul deșertului Ari- 
zona. Tipul de om care găsea paturi de campanie rătăcite unde nu se 
aștepta nimeni. 

Bătrînul i-a împins picioarele la o parte și s-a așezat lîngă el, 
cu un aer obosit. 

— Bun. Asta este. Porta, Micuţul, Legionarul, Gregor și Sven, veţi 
veni toți cu mine. De îndată ce am... 

— Să mori, nu altceva! Porta s-a ridicat brusc în capul oaselor. 
Toţi cred că noi sîntem singurii soldați nenorociți care luptă în războ- 
iul ăsta nenorocit! 

A tras furios un șut unei căști, iar noi ceilalți ne-am solidarizat 
cu el într-un cor îndurerat. 

— Da, de ce noi? Totdeauna nenorociţii de noi! 

— De ce nu pot merge și alți fraieri, pentru variaţie? 

— De ce nu găsesc pe altcineva să le facă treaba lor murdară? 

Bătriînul a ridicat o mînă și ne-a redus la tăcere. 

— Vaietele și afurisitele de bocete nu ne fac mai ușoară situ- 
aţia, a zis. Ordinele sînt ordine și voi știți asta la fel de bine ca mine. 
Unde-i Micuţul? 

— S-a întors acasă, a miîrîit Porta. A zis că războiul nu-l mai 
amuză. A luat primul tren spre Berlin și m-a rugat să vă spun la reve- 
dere din partea lui. 

Bătrînul s-a încruntat. Furios, a făcut o mișcare bruscă spre 
mine cu capul. 

— Sven, du-te și găsește-l... și să nu pierzi toată afurisita de 
noapte cu asta! 

Am dat peste Micuţul jucînd zaruri cu trei soldați din compa- 
nia a 4-a. Era limpede că într-un moment al jocului se încăieraseră; 
unul dintre soldaţi avea un ochi vînăt, iar altul își îngrijea o mînă cu 
o contuzie serioasă. Micuţul însuși a reacționat foarte nefavorabil la 
vestea pe care i-am adus-o. S-a întors cu mine la adăpost, strigînd tot 
drumul, sfidind total ordinul pentru liniște. 

— Ascultă aici, a răcnit de îndată ce a ajuns faţă în față cu 

Bătrînul, eu nu pot să umblu pe vremea asta din noapte în spatele 
liniilor inamice! Nu mă simt bine. Sînt bolnav, se pare că nu-ţi dai 
seama. Mă doare spatele. Nu mă ţin bine pe picioare. Parcă am rume- 
guș în cap. Mă dor oasele. Cred că am făcut gripă. 

— Nu-mi pasă nici dacă ai luat oporție de blenoragie galopantă, 
a izbucnit Bătrînul. Ţi s-au dat ordine și-o să te simți al naibii de bine 
ca să le execuțţi, chiar dacă va trebui să te tîrăști în patru labe! S-a întors 
spre noi ceilalţi. Așa. Încetaţi vorba și fiţi atenţi. Astea sînt parolele: 
picioare de lemn și o pereche de cizme de pislă. 

— Picioare de lemn și o pereche de cizme de pîslă? am întrebat. 

Bătrînul s-a uitat sever la mine. 

— Asta am zis, nu-i așa? Ce-i cu tine? Ai surzit? 

A luat o ladă cu grenade și a început să le împartă. Posomo- 
Tți, le-am virît în buzunare și ne-am pregătit să pornim în misiunea 
nedorită. 

— Nu vreau să mai aud nici o vorbă din partea vreunuia! a șuie- 
rat Bătrînul. 

Tăcuţi, fără tragere de inimă, supăraţi, am ieșit unul după altul 
în întuneric, în urma lui. Se lăsase o ceață joasă, lipicioasă, care se 
înfășura în jurul picioarelor, asigurîndu-ne protecţia de care aveam 
nevoie. Ne-am ghemuit în iarba udă, ascultînd și forțindu-ne ochii pînă 
ne-am acomodat cu întunericul. De undeva din față am auzit zgomote 
înfundate și ne-am dat seama că liniile inamice nu puteau fi departe. 
Bătrînul s-a întors și ne-a șoptit: 

— Mergem înainte. Țineţi-vă cît mai jos posibil și nu deschideţi 
focul dacă nu vă spun eu. 

Am pornit din nou prin ceață și prin iarba înaltă. Brusc, din apro- 
piere s-a auzit sunetul alarmant de metal pe metal. Suficient să bage 
în sperieți șase soldaţi prudenți care se tirau prin întuneric. Bătrînul 
s-a lăsat în genunchi în iarbă, iar noi l-am urmat. Am stat o vreme așa, 
fără să ne mișcăm sau să vorbim, apoi Bătrînul i-a șoptit Legionarului 
și mesajul a fost transmis înapoi la ceilalți. Lîngă un pilon, la numai 
cîțiva metri în dreapta noastră, se găsea camuflat un post de mitrali- 
eră inamic. Fără îndoială, dincolo de el se găsea prima dintre tranșeele 
rusești. După cîteva momente de liniște, Bătrînul s-a ridicat prudent 
în picioare și ne-a făcut semn cu mîna. 

— Ce naiba urmărește? a șuierat Gregor, furios. Am aflat unde 
sînt afurisiţii de ruși. Ce mai vrea? 
— Naiba știe, am zis. 

Dezamăgiţi, am mers înainte pe urmele Bătrinului. Chiar și 
Legionarul, totdeauna indiferent față de pericolul personal și necazuri, 
a început să pună la îndoială înțelepciunea de a merge mai departe. 

— Fii cuminte, a zis insistent. Am auzit ca și tine care au fost 
ordinele. Am făcut ceea ce am fost trimiși să facem. N-are rost să ne 
forțăm norocul. 

— Asta eu decid, a zis Bătrînul, furios. Atita timp cît eu comand 
aici, faceți ce zic eu. S-a înţeles? 

Legionarul a ridicat din umeri. 

— Bine, bine. Nu-i nevoie să te înfurii. M-am gîndit doar... 

— Ei bine, nu te gîndi, l-a sfătuit Bătrinul. Așteaptă pînă ne 
întoarcem. Atunci o să ai timp berechet să depui o plingere. 

Cuibul mitraliorilor era acum în urma noastră. Ne-am furișat 
prin iarba înaltă, și am intrat în pădure, unde crengile trosneau și poc- 
neau, iar ramurile care atîrnau ne treceau peste feţe, ca niște degete 
osoase. Încă o dată, uniformele îmbibate de apă ni se lipeau de trupuri. 
Încă o dată, făceam răni la picioarele goale în cizmele pline de apă. Tre- 
murînd și temători, am înaintat prin lăstăriș. După cîte știam, întreaga 
pădure putea fi plină de ruși, dar cînd Bătrînului îi intra o idee în cap, 
nu puteai să i-o scoţi, așa că nu puteam face altceva decât să-l urmăm 
și să ne rugăm să se simtă mulțumit înainte de a fi ajuns prea departe. 

Brusc, s-a oprit. Noi ne-am îngrămădit în spatele lui. Tăcut, ne-a 
făcut semn să intrăm în umbra copacilor și pentru o clipă minunată 
am crezut că ne vom întoarce, dar n-am avut un asemenea noroc. Dădu- 
sem peste linia de front a rușilor și următorul pas era să o trecem și să 
vedem ce era dincolo. 

— Bătrînul începe să o ia razna, mi-a șuierat Gregor în ureche. 

Dincolo de parapet, am auzit murmurul vocilor, zăngănitul 
armelor, pași. Sub picioarele lui Porta a trosnit o creangă. În întunericul 
nopţii s-a auzit o bubuitură de armă. În mod automat ne-am pregătit 
pentru luptă. Deasupra parapetului a apărut imediat un cap. Am auzit 
voci vorbind repede rusește. Bătrînul a zvicnit din cap. 

— Să mergem. 

S-a lăsat în patru labe și, spre groaza noastră, a început să se 
tîrască direct spre tranșeele inamice. Chiar și Legionarul părea puţin 
surprins. A ezitat o clipă, apoi l-am văzut pe Bătrîn îndreptindu-se 
spre linii, într-un punct unde era posibil, printr-un noroc improbabil, 
să reușim să trecem fără să fim văzuți. Legionarul și-a desfăcut mîinile 
într-un gest de resemnare. A pornit pe urma Bătrînului, iar noi n-am 
avut altă posibilitate decît să-l urmăm. 

Uimitor, am fost norocoși. Chiar cînd un iepure a ieșit țișnind 
dintr-un tufiș, alergînd direct printre picioarele lui Gregor și trintin- 
du-l la pămînt, nimeni n-a venit să cerceteze. Am traversat cu bine 
linia frontului și tocmai începeam să respir mai ușurat, cînd Micuţul, 
care mergea alături de mine, a tras una dintre cele mai puternice, mai 
îndrăznețe și mai nerușinate bășini din toate timpurile. Bătrinul s-a 
întors spre el cu o furie rece. 

— Mai trage una și o să... 

Fără să-l aștepte să-și termine amenințarea, Micuţul a mai tras 
imediat una. A bubuit în noapte ca un obuz. Instinctiv, ne-am aruncat 
la pămînt și ne-am rostogolit în tufișuri. Chiar și Micuţul părea oare- 
cum îngrozit. 

În cele din urmă, ne-am ridicat și am mers înainte prudenți, dar 
n-am făcut mai mult de cîțiva pași cînd Bătrinul ne-a oprit din nou. 
Undeva în față se auzea sunet de voci. Ne-am strecurat în tăcere să 
cercetăm. Nimerisem peste o mitralieră solitară, păzită de doi soldați 
ruși beţi care împărțeau o sticlă de votcă. Am stat o vreme, ascultîndu-i 
ce vorbesc. Unul era categoric mai beat decît celălalt. Îmbrățișa mitra- 
liera cu ambele braţe și printre înghițiturile de votcă izbucneau tare 
frinturi de cîntec despre Volga. Camaradul său părea pe bună dreptate 
nervos. Se uita mereu peste umăr spre pădure și din cînd în cînd zicea 

„Ssst, ssst!”, apoi vîra sticla de votcă în gura omului ca să-l facă să tacă. 
În cele din urmă, cînd sticla a fost golită, a intrat în panică şi l-a ame- 
nințat că-l pocnește, dacă nu tace. Cu o demnitate de bețiv, omul și-a 
pus pușca pe umăr și s-a ridicat în picioare, clătinîndu-se. 

— O să fac o plimbare, a zis. 

S-a cățărat pe parapet și a venit în direcția noastră, cîntînd 
și legănîndu-se. Furios, camaradul lui a azvârlit sticla de votcă după 
el. Era cât pe-aci să-l nimerească pe Gregor, după care a aterizat cu o 

bufnitură la picioarele lui Porta. Bătrînul l-a bătut ușor pe Micuţul pe 
umăr și i-a făcut semn din cap. Micuţul i-a răspuns prin același semn. 
S-a strecurat prin întuneric ca să se ocupe de hoinarul beat. Legionarul 
și-a tras cuțitul din cizmă și a dispărut în direcția mitralierei. 

Cîteva minute mai tîrziu, camuflam două cadavre sub o grămadă 
de frunze ude. Unul fusese strangulat cu un cablu subțire de sîrmă; 
celălalt avea un cuțit în coaste. Le-am luat armele și le-am ascuns. 
Avea să treacă ceva timp înainte ca tovarășii lor să descopere că dis- 
păruseră și primul lor gînd avea să fie, după toate probabilitățile, că 
dezertaseră. Primul nostru gînd, fără nici o umbră de îndoială, a fost 
să ne întoarcem în grabă la postul din liniile noastre. Gregor s-a întors 
chiar să plece, fără să-l aștepte pe Bătrin să dea ordinul și s-a ales cu 
urlete pentru rîvna lui. 

— Ne întoarcem cînd spun eu, a zis Bătriînul, glacial, și nu înainte. 
— Niciodată în ritmul în care mergi tu, a bombănit Porta, pe 
un ton de revoltă. 

Bătrinul l-a ignorat. Totdeauna, cel mai bine era să-l ignori pe 
Porta. El își avea legea lui, dar cu toate astea era un soldat excelent 
și Bătrinul nu a fost primul care a descoperit că merită să-i suporţi 
veșnica obrăznicie și lipsa de disciplină, pentru a-l avea alături într-o 
situație critică. 

Ne-am continuat drumul mai adînc în pădure. Intenţia măr- 
turisită a Bătrînului era să descoperim ce se afla în partea opusă, dar 
acum începeam să privim întreaga expediție cu un ochi vizibil cinic. 
Mi-l închipuiam ducîndu-ne în marș tot drumul, pînă la Moscova, doar 
ca să aruncăm o privire la Kremlin. 

În cele din urmă, copacii au început să se rărească şi ne-am dat 
seama că, probabil, ne apropiem de cîmp deschis. Am ajuns la margi- 
nea pădurii și acolo, răspîndită în fața noastră, ca un covor pestriţ, se 
găsea ceea ce părea să fie întreaga Armată Roșie. Un șuvoi continuu de 
oameni și vehicule venea și pleca. Nu era ceea ce personal aș fi numit 
un spectacol care să-ţi încălzească inima, dar se părea că Bătrinului 
îi dăduse fiori. 

— Bine, bine, a murmutrat, frecîndu-și gînditor bărbia cu o mînă. 
Minunat... Acum ne putem întoarce. 

Toţi, în afară de Legionar și Bătrinul însuși, ne-am întors imediat 
și-am luat-o la fugă. Micuţul și Porta au intrat în pădure galopînd, cu 
Gregor și cu mine doar la cîțiva pași în urma lor. Pe neașteptate, i-am 
ajuns cînd erau ispitiți să se oprească din goana lor ca să cerceteze trei 
cadavre dintr-o groapă de proiectil. Trei ofițeri morţi, doi ruși și unul 
german. Micuţul și Porta au schimbat priviri. 

— Nu poate fi rău, a zis Porta. 

Au sărit împreună în groapă și-au început să percheziționeze 
cu lăcomie cadavrele în căutare de bani și suveniruri. Porta umbla prin 
buzunare în timp ce Micuţul le deschidea gura ca să caute dinți de aur. 
Le dezbrăcaseră aproape la piele cînd au apărut Bătrinul și Legionarul. 
Legionarul a privit indiferent, dar Bătrinul, ca de obicei, aproape și-a 
ieșit din minți. 

— Marș de-acolo, imediat! Lăsaţi cadavrele alea în pace! V-am 
mai spus că nu tolerez un astfel de lucru, e dezgustător, sînteţi ca două 
jivine! Fir-ar să fie, sînteţi mai răi decît animalele sălbatice! 

— Bine, bine, a zis Porta, împăciuitor. Stăpinește-te. O să faci 
hernie dac-o ţii mereu așa. 

— Ce-i cu zarva asta? a întrebat Micuţul, ca și cum Bătrînul 
n-ar fi fost acolo. Sînt absolut sigur că dacă nu le-am lua noi, le-ar lua 
altcineva. 

Cu un răcnet de furie, Bătrinul a sărit în groapă lîngă ei. În clipa 
aceea, cerul întunecat de deasupra noastră a fost brusc luminat de o 
rachetă, iar noi ne-am aruncat instinctiv să ne adăpostim. 

— Sînt pe noi, a zis Legionarul, furios. Acum 0 s-avem ceva 
distracție. 

Undeva, o mitralieră a deschis focul. O ploaie de rachete a sfîr- 
tecat cerul, transformînd noaptea în zi. 

— Împrăștiați-vă! 

N-a mai fost nevoie de un al doilea ordin. Am luat-o la goană 
prin pădure și am fugit cît ne-au ținut puterile, căzînd prin tufișuri, 
străbătînd greoi pămîntul mlăștinos, cu hainele făcute ferfeniță de 
spioni și rugi. Ne-am reunit în cele din urmă într-un cuib de mitralieră 
părăsită. Lipsea doar Gregor. 

— Unde naiba este? a întrebat Bătriînul, furios. Unde naiba o fi 
ajuns? L-a văzut careva? 

Nici unul nu-l văzusem. 

— Mă duc eu să-l caut, a zis Porta. 

Bătrinul a întins imediat o mînă spre el. 

— Îi interzic să te mişti de-aici! E un ordin. 

— Lasă-te de fleacuri! a miîriit Porta, descotorosindu-se de el. 

A dispărut printre copaci, pe drumul pe care venisem. L-am 
auzit strigînd în timp ce alerga. 

— Gregor? Unde naiba ești, nebun afurisit? 

Numaideciît, bubuitul tunurilor rusești a început din nou. Pe 
deasupra noastră zburau obuze trasoare și rachete. Bătrinul a ezitat 
doar un moment, apoi a înjurat în șoaptă și a sărit afară, pe urmele lui 
Porta. Imediat, am ieșit și noi. Fusesem prea mult împreună în cursul 
războiului ca să-l lăsăm pe Gregor pe mîna rușilor. 

În întuneric au apărut forme amenințătoare. Porta a aruncat 
cîteva grenade și a continuat să fugă. Noi ceilalți ne-am ţinut după el. 
L-am descoperit pe Gregor ghemuit într-o vizuină de vulpe și l-am tras 
afară plini de indignare. 

— Ce naiba crezi că faci? a întrebat Bătrinul. Stai acolo și trin- 
dăvești liniștit, ca un pui de găină în cuib, în timp ce noi ne învîrtim 
căutiîndu-te, cu nouă milioane de ruși după noi... 

— N-a fost vina mea, a zis Gregor, ursuz. Toţi au fost pe urma 
mea. Nu mă pot bate singur cu toată Armata Roșie, nu? 

— Asta te-ar fi așteptat, a zis furios Bătrinul, dacă te lăsam acolo 
să putrezești. 

Restul călătoriei am făcut-o fără incidente. Micuţul ne-a infor- 
mat că, după părerea lui Heide, care știa totdeauna ce era de știut și 
foarte multe în plus, urma să fim trimiși în curînd la Varșovia. 

— Sînt o sută de mii de parașutiști britanici, așa a zis Heide... 
o sută de mii de parașutiști britanici și tot orașul e înțesat cu soldați 
polonezi... vom fi acolo de Anul Nou, așa a zis Heide. 

— Oh, da! a rînjit Porta. Credeam că plecăm toţi în Germania 
ca să fim acolo de Crăciun. 

Ne-a trebuit mai bine de o oră ca să ajungem la o relativă sigu- 
ranță în liniile noastre. Bătrînul s-a dus să-și întocmească raportul, în 
timp ce noi ne-am prăbușit pe saltele ca să tragem un pui de somn. Pînă 

la urmă n-am dormit nici un pic. Abia am închis ochii că a și apărut 
Bătrînul și ne-a scuturat să ne trezim. 

— Îmi pare rău, băieți. Încă n-au terminat cu noi. Și-a desfăcut 
mîinile într-un gest de scuză. Geniștii vor încerca să rupă liniile ina- 
mice și noi sîntem trimiși să-i sprijinim. 

Patul de campanie aproape s-a prăbușit din cauza șocului. O 
clipă am fost toți prea uluiţi ca să putem vorbi. 

Bătrînul a zimbit cu un aer obosit. 

— Îmi dau foarte bine seama că nu mă bucur de mare popula- 
ritate în acest moment, dar n-am ce face. A ridicat din umeri. La urma 
urmei, e război. 

— Pleacă de-aici! a zis Porta plin de sarcasm. Cine ţi-a spus asta? 

Gregor s-a ridicat în capul oaselor și s-a uitat jalnic în jur, cu 
ochii umflaţi de somn. 

— Dece să ne trimită pe noi? a zis nemulțumit. De ce să trimită 
pe oricare dintre noi? De ce nu pot curăța afurisitul de loc cu napalm? 

— Pentru că stăm prost cu muniţia, a zis Bătrînul, tăios. Îmi 
pară rău, dar asta-i situația. Nu pot face nimic. N-are nici un sens să 
vă uitaţi așa la mine, nu eu am pornit războiul ăsta nenorocit... 

Supăraţi, am ieșit unul după altul din tranșee și ne-am încolo- 
nat în urma locotenentului Lowe. Duceam cu noi doar sacul necesar 
pentru asalt. Cînd lucrai cu pionierii, lucrai rapid: nu te încărcai cu 
echipamente inutil. Se părea că în această împrejurare urma să nu 
ni se dea nici măcar sprijinul de tancuri obișnuit. Războiul devenea 
într-adevăr cumplit. 

I-am găsit pe pionieri, cinci companii constituite într-un 
batalion, gata de plecare și înarmaţi cu grenade ofensive, grenade de 
mînă cu coadă, armament de infanterie și cîteva bombe cu napalm 
de provenienţă rusească. O companie era înarmată cu aruncătoare 
de flăcări. Aveau o reputaţie proastă, pionerii ăștia. I-am găsit ciudați, 
tăcuţi, necomunicativi, gata să credem toate poveștile despre cruzimea 
lor gratuită, atît față de dușman cît și față de ei înșiși. Ne-au ignorat 
total din momentul în care am sosit și, cînd Porta a întrebat dacă are 
careva vreo țigară să-i dea, un ofiţer i-a întins un pachet fără o vorbă 
și fără măcar să privească în direcţia lui. 

— Ce-i cu el? a întrebat Gregor, nervos. S-a întors spre un caporal 
cu fața aspră care-și curăța dinții cu unghia. Ce-i cu voi? V-aţi pierdut 
afurisita de limbă? 

O întrebare destul de justificată, te-ai fi gîndit, dar nu se știe 
pentru ce motiv caporalul s-a considerat jignit. În câteva secunde, au 
fost unul la gâtul celuilalt și din clipa aceea n-a mai fost decît o ches- 
tiune de timp pînă să intervină și alții. Micuţul era tocmai pe punctul 
de a-l sugruma pe un soldat îngrozit cînd o voce furioasă ne-a chemat 
la ordine, iar noi ne-am întors, cu părere de rău, să vedem cine ne strica 
distracţia. 

Era vechiul nostru prieten, maiorul, care avusese incidentul cu 
colonelul Hinka. Stătea cu picioarele desfăcute, cu mîinile în șolduri, 
privindu-ne cu un ochi rece, gînditor, de parcă eram o adunătură de 
specimene pentru laboratorul de cercetări. În spatele lui, cu faţa lipsită 
de orice expresie, stătea locotenentul Lowe. 

— Eu v-aș sfătui, a zis maiorul, sec, să vă păstraţi toată puterea 
ca să ucideţi dușmanul mai degrabă decît pe voi înșivă. Vă pot asigura 
că n-o să fie o excursie școlară de duminică. Ochii i-au rătăcit peste noi 
și brusc s-au oprit pe Porta. Prietenul meu caporalul vorbăreţ! a mur- 
murat. Înaintează un pas ca să te văd. Noi doi trebuie să ne cunoaștem 
mai bine... 

Porta a ieșit în faţă, cu un aer războinic. Maiorul s-a holbat o 
clipă la jobenul galben pe care Porta ţinea să-l poarte oriunde mergeam. 
Îl avea de la începutul războiului și ofițerii înţelepţi se învăţaseră să-l 
suporte. 

— Ia-ţi oroarea aceea de pe cap! a izbucnit maiorul. Ce naiba 
crezi să-i aici? Bal mascat? 

— Mă tem că nu știu, domnule maior. Porta și-a scos jobenul 
și l-a ţinut respectuos în fața lui, ca un antreprenor de pompe funebre. 
N-am fost niciodată la bal, să trăiţi. 

— Nu fi impertinent, caporal! De cît timp ești în armată? 

— De mult timp, domnule maior. De mult prea mult timp. 

Maiorul s-a încruntat brusc. 

— Fii mai precis, caporal! 

— Da, să trăiţi. Porta și-a înţepenit picioarele și a pocnit din 
călcâie. Îmi daţi voie să-mi consult documentele militare? 

Maiorul a scos un sunet de nerăbdare din gât. L-am văzut pe 
locotenentul Lowe transformînd în grabă un zimbet larg într-un căs- 
cat înăbușit. 

— Eşti cretin, caporale? 

— Da, să trăiţi. Porta și-a înclinat capul în semn de scuză. Am 
fost examinat o dată de un psihiatru militar în Potsdam, să trăiţi. După 
părerea sa autorizată, zicea că sînt debil mintal din naștere. Zicea că, 
după părerea sa, sînt incurabil. Zicea că n-ar trebui să fiu lăsat liber 
cu alți oameni. Zicea că... 

— Oh, pentru Dumnezeu, caporale, încetează! 

Maiorul a renunţat la lupta inegală. S-a întors pe călcîie și s-a 
îndepărtat ţanţoș, urmat de locotenentul Lowe care se lupta din nou 
cu un căscat. Porta a zîmbit, gînditor. Și-a pus la loc jobenul și i-a făcut 
cu ochiul lui Lenzing care îl urmărise oarecum admirativ, împotriva 
propriei voințe. 

— Așa trebuie procedat, a zis. Îi înnebunești de-a binelea dacă 
o ţii așa destul de mult timp... 

Avenit ordinul pentru acțiune și pionerii și-au strîns centurile 
și s-au pregătit de plecare. Maiorul, ocupat cu trimiterea oamenilor la 
moarte aproape sigură, ședea în siguranţă într-un adăpost și mesteca 
un trabuc baban. Artileria rusească răsuna puternic și viguros în com- 
paraţie cu rafalele slabe și sporadice ale armelor noastre decalibrate. 

Am urmărit cum prima dintre cele cinci companii a fost tri- 
misă în luptă ca să fie măcelărită. Era comandată de un locotenent 
care avea ochii cenușii, adinciţi în orbite, ai unui nonagenar, așezați 
pe fața netedă a unui tînăr. 

I-am urmărit cum au ieșit din tranșee și au alergat direct în 
gura armelor inamice. 

— Sinucidere prostească, a zis Barcelona, care stătea lingă mine. 

— Crimă idioată, am zis, gîndindu-mă la maiorul din adăpost, 
care-și fuma trabucul baban. 

Au fost făcuți bucățele înainte să fi înaintat mai mult de două 
sute de metri. Doar un mic grup, condus de un sergent, a reușit să ajungă 
la obiectiv. Rece și calm, cu o indiferență aparentă față de grindina de 
foc din jurul lor, și-au aruncat grenadele în liniile inamice și au fugit 
să se adăpostească. 

După ce s-a așezat praful, nu s-a mai văzut nici un semn de la 
sergent și oamenii lui. Doar o fișie lată de pămînt pustiită și ici-colo 
un trup fără cap, fără braţe și picioare, o grămadă de metal răsucit, o 
grămadă de carne carbonizată. Pentru maior n-a fost suficient. A che- 
mat a doua companie, comandată de locotenentul Kelz, și a trimis-o 
pe urmele primei. Aceștia au urmat aceeași cale, alergînd prin același 
fum și aceleași gloanţe, prin același infern, ca să fie uciși de ruși, căl- 
cînd în picioare mădularele împrăștiate ale camarazilor lor morți. Au 
supraviețuit doar cîțiva. Cîţiva oameni risipiţi au realizat o pătrundere 
în liniile inamice și au intrat în tranșee să lupte. 

Maiorul și-a mestecat trabucul pînă l-a făcut zdrenţe și, cuprins 
de nebunie, a chemat compania următoare. Ofițerul comandant era 
tînăr, nou și entuziast. Proaspăt ieșit din școala de la Gross Born, nerăb- 
dător și pregătit să moară pentru o cauză pierdută. Și-a ridicat braţul 
deasupra capului și a intrat galopînd în arenă, urlind la oamenii lui 
să-l urmeze. Aceștia l-au urmat ca niște animale bine dresate. Prima 
rafală l-a lovit pe tînărul ofițer în stomac. A doua i-a retezat picioarele 
de la glezne. A continuat să fugă încă vreo cîțiva metri pe cioturile însîn- 
gerate, agitîndu-și încă braţele și strigînd ca să-și încurajeze oamenii. 
Fără îndoială, cînd a murit a avut vedenii cu Sfinta Cruce de Fier... 

Atacul a fost respins. Au fost trimiși în luptă cei cu aruncătoa- 
rele de flăcări, dar, înainte să ajungă la jumătatea drumului, dinspre 
liniile rusești au începui să se reverse valuri de fosfor în întimpinarea 
lor. Se învirteau cu hainele în flăcări, se zvircoleau pe pămînt, ca șerpii, 
iar carnea le cădea de pe oase. Doar șase s-au întors din acest infern. 
Unul era locotenentul care îi condusese. 

— Îmi pare rău, domnule maior. Stătea abătut înaintea maio- 
rului, cu fața înnegrită de fum și uniforma arsă, cu părul și sprincenele 
pîrlite. Îmi pare rău, dar nu e posibil să trecem. 

— Nu e posibil? Nu e posibil? Ce naiba vrei să spui, nu e posi- 
bil? Maiorul și-a smuls rămășițele trabucului din gură și le-a strivit 
sub talpă. Pe Dumnezeu, vei fi împușcat pentru asta! Lașitate în fața 
inamicului! Ești o rușine pentru armata germană! 

— Îmi pară rău, domnule maior. Noi am făcut maximum de efort. 

— Maximum de efort? Asta numești tu maximum de efort? Asta-i 
o rușine nemaipomenită! 

— În acest caz, permiteţi-mi... 

Arăsunat o bubuitură și locotenentul s-a prăbușit la picioarele 
maiorului. Revolverul i-a căzut din mînă și s-a rostogolit pe pămînt. 
Maiorul a scos un zgomot de exasperare. S-a uitat sever la cei cîțiva ofi- 
țeri care mai rămăseseră și privirea i s-a oprit pe cel mai tînăr dintre ei. 

— Dietel! Locotenent Dietel! 

— La ordin! 

— Du-te și arată-le nenorociţilor ălora de ruși că armata germană 
mai este încă o forță de care trebuie să țină seama! Arată-mi, pentru 
Dumnezeu, că mai am cel puţin un ofițer pe care să mă pot bizui că 
duce la bun sfîrșit un ordin! 

Dietel nu era din substanţa din care sînt făcuți proștii cutezători. 
El n-avea nici un chef să-și sacrifice viața într-o misiune fără speranţă. 
Dar ordinul era ordin, chiar cînd era o trimitere la moarte sigură și nu 
avea o altă soluție decit să asculte. S-a dus tăcut la ușă. Maiorul l-a 
bătut părintește pe umăr cu o mînă binevoitoare. 

— Arată-le din ce sîntem plămădijţi, băiatul meu! Nu trebuie să 
ne temem de lepădături! 

Locotenentul Dietel și oamenii lui au pornit în ultima lor călă- 
torie, acoperiţi de focul mitralierei noastre. Înainte să fi parcurs măcar 
un sfert de drum, au dat de necaz. Imediat, maiorul l-a acuzat pe Dietel 
că e un prost și un laș care va fi împușcat pe loc dacă va îndrăzni să se 
întoarcă viu. S-a întors furios spre un alt ofițer. 

— E în regulă, Plean, totul depinde de tine! Du-te acolo, descurcă 
lucrurile pe care le-au încurcat porcii ăia smiorcăiți. 

Locotenentul Plean a ezitat doar o secundă, apoi brusc s-a repe- 
zit înainte în haos, răcnindu-le oamenilor lui să se ţină de el. L-am 
văzut înaintînd prin fum și flăcări. Proiectilele explodau la picioarele 
lui, gloanţele îi șuierau pe lîngă cap, dar el era încă acolo, în mijlocul 
învălmășelii, luptînd ca un demon, strigînd la o grămadă de cadavre 
să se ridice și să umble, trăgînd după un sergent care a încercat să fugă, 
apropiindu-se din ce în ce mai mult de linia de front rusească. 

Aruncătoarele de flăcări ale inamicului au fost distruse. L-am 
văzut pe locotenentul Dietel făcut fărîme. L-am văzut pe locotenentul 
Plein și un grup de soldați cum au ajuns la prima tranșee și s-au angajat 
într-o luptă corp-la-corp sălbatică. Siberienii erau ca roboții, instruiți 

să ucidă sau să fie uciși. Luptau cu o hotărîre rece, fără nici o emoție, 
impasibili și indiferenți față de viață sau moarte. Plein și soldații lui 
făceau ultima sforțare. Păreau beți de bucuria ameţitoare a măcelului. 
Cadavrele au început să se stringă grămadă unul peste altul, de ger- 
mani și ruși laolaltă. Oameni cu gâtul tăiat, oameni cu burţile sfirtecate, 
oameni cu capul atîrnînd de umeri printr-un tendon. 

Cînd s-a terminat măcelul și micul grup a fost lichidat, siberienii 
și-au șters calmi cuţitele de sînge și și-au reocupat poziţiile. Un singur 
supraviețuitor a revenit în liniile germane și a căzut mort la picioarele 
maiorului, chiar cînd și-a deschis gura să raporteze. 

— Timpiţi! a zbierat maiorul. Tîmpiţi și lași! Nimic altceva decit 
timpiți incompetențţi și lași! 

S-a năpustit la telefonul de campanie, unde l-am auzit zbierind 
și plingîndu-se că batalionul lui a fost format din tîmpiţi lași și că va 
avea nevoie de un sprijin de artilerie mult mai puternic decît primise 
pînă acum, dacă urma să încerce să realizeze o pătrundere. S-a tocmit 
ca o babă dintr-o piaţă orientală pentru numărul de mortiere de care 
va avea nevoie, înainte de a consimțţi să lanseze un alt atac. 

— Zece? Ai zis zece? Nu fi ridicol, omule! Asta numești sprijin? 
Nu l-ar afecta nici pe un purice... Ridică la douăzeci, așa aș putea lua 
lucrurile în considerare... Am zis douăzeci și-atunci aș putea lua lucru- 
rile în considerare... Bine, e în regulă, cincisprezece atunci. Dacă asta-i 
tot ce puteţi face. Să zicem cincisprezece și Dumnezeu să vă ajute dacă 
ne lăsați baltă! 

A azvârlit cît colo receptorul și a adunat ce mai rămăsese din 
batalion pentru atacul final. Prima grenadă a pornit și obișnuitele frag- 
mente de oameni și armament au început să fie împroșcate în aer, în 
partea cealaltă a cimpului de luptă. 

Maiorul număra cu un braţ ridicat. Cînd a ajuns la cincisprezece, 
și-a lăsat brusc brațul în jos și a țișnit în încăierare. A alunecat și a căzut, 
s-a ridicat cu greu în picioare, a fluturat un braț deasupra capului și a 
continuat să alerge, cu ceea ce mai rămăsese din pionieri în urma lui. 

De data aceasta atacul a reușit. Rușii s-au retras sub presiunea 
atacului. Au fost aruncate grenade de mînă în tranșeele de comu- 
nicaţie și în adăposturi. Au fost virite explozive în gurile tunurilor. 

Puștile-mitraliere au lătrat, oamenii s-au decapitat unul pe altul cu 
tîrnăcoape și lopeţi și s-au străpuns cu baioneta. Maiorul a fost găsit 
cu un trabuc proaspăt în gură, zăcînd pe spate alături de un ofițer rus. 
Amândoi erau morți. Ei nu erau decît doi dintre cei o mie care muriseră 
în ziua aceea. 

Înainte să putem consolida poziţia greu câștigată, siberienii 
au lansat un nou atac. Din senin, au năvălit puzderie asupra noastră. 
Oameni cu ochi mici oblici, îndesaţi și laţi în umeri, cu picioare scurte 
și braţe lungi, strigînd, cu voci răgușite, cuvinte de laudă despre Stalin. 
Ne-am luptat cu ei în tranșee și afară din tranșee, alunecînd și căl- 
cînd în sîngele și maţele morților, dar siberienii erau încăpăținați și 
de neclintit și încet, dar sigur, ne-au respins pe calea pe care venisem. 

Peste tot în jurul meu oamenii se poticneau, cădeau și plingeau 
fugind. S-a rostogolit spre mine o grenadă și era cît pe-aci să calc pe ea. 
Am sărit într-o parte ca un cal speriat, am înșfăcat-o și am azvârlit-o în 
mijlocul unui grup de siberieni care veneau spre mine. Unda de șoc a 
exploziei m-a aruncat într-o parte și am aterizat într-un crater, direct 
deasupra unui om proaspăt ucis, care zăcea chircit într-o băltoacă de 
sînge, cu capul atiîrnînd moale și cu conţinutul burții sfirtecate revăr- 
sat peste picioarele mele. Am scos un țipăt de groază și m-am tirît 
afară. Am început să fug înnebunit de panică, dar se părea că siberie- 
nii sînt peste tot în jurul nostru, trăgind din toate direcţiile deodată și 
nu vedeam nici o cale de-a scăpa. Și-atunci, brusc, l-am zărit pe Porta 
retrăgîndu-se și trăgînd rafală după rafală de la șold. Am luat-o spre el, 
sărind în gropi de proiectil și alunecînd în băltoace de sînge și ulei, în 
graba mea să-l ajung. M-am simţit mai liniștit în clipa în care am fost 
cu el. Porta era imun la gloanţe. Porta era indestructibil. Era imposibil 
să-ți imaginezi un glonţ inamic găsindu-și ţinta în trupul acela tare și 
uscățiv. Atât timp cît eram adăpostit în spatele lui, eram în siguranţă. 

Ne-am continuat fuga impetuoasă, retrăgîndu-ne Dumnezeu 
știa unde. La un moment dat l-am întîlnit pe pastorul Fischer, care 
rătăcea pe cîmp, cu o gaură într-o parte a pieptului prin care se vedea 
plămînul. Unul dintre camarazii săi WU-iști l-a tîrît peste sfărimături, 
spre noi. 

— Nu te neliniști, bătrîne, o să te ducem înapoi cu bine. O să 
avem grijă să te vindeci. N-o să te lăsăm să mori... 

Într-un fel oarecare, pentru acest om părea deosebit de impor- 
tant ca pastorul Fischer să nu moară. Poate, într-un fel, acesta devenise 
un talisman. Un simbol al speranţei. Dacă el putea supraviețui, atunci, 
cu siguranță, puteau și ceilalți. Atâta timp cât Fischer trăia, însemna că 
Dumnezeu nu-i abandonase întru totul. 

A venit în fugă un brancardier, dar, cînd a văzut că Fischer era 
WU-ist, s-a întors și s-a dus să caute pe cineva mai demn de ajutorul lui. 
Morfină era puțină și nu putea fi risipită pe oameni ca pastorul Fischer. 

— Lăsaţi-mă să mor, a zis bătrinul. Lăsaţi-mă aici și lăsați-mă 
să mor. Eu nu sînt important. 

Colegul pastorului i-a așezat brațul după umăr și a început să-l 
tîrască cu greu spre iluzoria siguranţă a unei gropi de proiectil. 

— N-o să mori. N-o să te las să mori. O să te duc înapoi, o să te 
bag în spital. O să am grijă să-ţi dea tratamentul cuvenit, dacă acesta 
va fi ultimul lucru pe care îl voi mai face vreodată... Nu te mai tiîngui, 
bătriîne! Pentru Dumnezeu, nu te mai tîngui! Eu fac tot ce-mi stă în 
putinţă, ce pot să fac mai mult? 

Au căzut împreună în groapa de proiectil. Pastorul Fischer stătea 
întins cu capul în poala camaradului său, iar sîngele păta pămîntul. 
Undeva, în apropiere, a explodat un proiectil. În spatele lor, în pădure, 
o mitralieră a început să tragă. 

— Ei, cum te simți, bătrine? Spune-mi ceva. Spune-mi ceva! 
Spune orice vrei, dar vorbește-mi, pentru numele lui Dumnezeu! Nu 
mă lăsa singur aici! 

Fața pastorului era scofilcită și pămîntie. Buzele i se învinețeau. 
A mai explodat un proiectil, ceva mai aproape decît cel dinainte. 

— Acum n-o să mai dureze mult, bătrine. Te-a mai lăsat durerea? 

Poate că da. Poate îl mai lăsase durerea. Pastorul Fischer tăcea 
acum. Ochii îi erau închiși și gura îi atîrna deschisă. Singele părea că 
nu mai curge atît de repede cum cursese. 

— De ce nu te rogi, bătrine? De ce nu te rogi pentru noi, hăă? 
Nu poate fi dăunător... 

Nu mai putea fi dăunător. Ar fi putut fi chiar folositor. Dar tim- 
pul pentru rugăciune venise și trecuse. Pastorul Fischer murise în cele 
din urmă. 

Arma politică cea mai bună este arma teroarei. Cruzimea 
impune respect. Oamenii n-au decît să ne urască dacă vor. 
Noi nu le cerem dragoste; doar teamă... 


Himmler, discurs adresat ofițerilor SS la Harkov, 
19 aprilie 1943 

Nicolai Kaminsky fusese profesor la Briansk, în Ucraina. 
Mama sa era poloneză, tatăl său german, iar el era un nazist de 
o loialitate înverșunată. În timpul iernii lui 1941-42 a pornit cu 
o mînă de fanatici ca și el, să lupte împotriva partizanilor. Avea 
treizeci și cinci de ani și cruzimea lui devenise proverbială. Era 
autodidact în arta uciderii lente și cunoscut a fi inventat mai 
multe torturi decît inventaseră chinezii. 

Himmler a auzit de el prin Obergruppenfiihrerul Berger 
și imediat i-a trezit interesul. A dispus să fie adus la Berlin, 
nutrind un respect crescînd pentru capacitatea acestuia de a 
pricinui suferinţe semenilor săi. Începînd din momentul acela, 
ucrainenii au dobîndit în ochii Reichsfiihrerului un statut 
aproape egal cu germanii. 

Cariera lui Kaminsky a fost meteorică. În ciuda 
handicapului inițial de a nu aparţine rasei superioare germane, 
a devenit totuși SS Brigadefiihrer și general de divizie în armata 
SS în mai puţin de trei luni. Puterile lui erau atît de mari, încît 
nici ofiţerii de cel mai înalt grad din armată nu îndrăzneau să 
vorbească pe faţă împotriva lui. 

Spre sfirşitul lui 1942, generalului Kaminshky i-a venit 
ideea de a crea o republică germană în provincia Lokot, care 
pe vremea aceea era plină de partizani și luptători de gherilă. 
Brigada lui era formată din șase mii de oameni, cei mai mulți 
dezertori din Armata Rusă. Era compusă din opt batalioane de 
infanterie, un batalion de tancuri, două plutoane de artilerie, 
un pluton de cazaci și o companie de pionieri. În mai puţin de 
doi ani, Kaminsky și cei șase mii ai lui i-au uimit pe cei care-i 
criticau, curățînd provincia Lokot de toți cei care-i tulburau 
liniștea și anexînd-o Germaniei. 

În primăvara lui 1943, Himmler a dispus transferarea 
brigăzii în regiunea Lemberg, din Polonia, unde Kaminsky s-a 
depășit pe sine însuși, răspîndind moarte și distrugînd totul pe 
unde mergea. Numele lui a devenit sinonim cu ura și teroarea; 

„dar noi nu le cerem dragoste; doar teamă...” 

— Sergent Beier! Sergent Beier! 

Jucam pașnic cărți cînd am auzit strigătul. Porta a ridicat o 
sprînceană spre Bătrînul, care-și fuma calm pipa urit mirositoare și 
își studia mîna. 

— Mai iau una, a zis. Micuţul i-a dat o carte. Un zimbet ușor de 
satisfacție a luminat fața Bătrinului. Nu pot pierde, a zis și și-a lăsat 
mîna pe lada de muniții care ne servea de masă. 

Micuţul s-a încruntat și i-a aruncat a cincea carte. 

— Sergent Beier! Strigătul s-a auzit din nou. L-a văzut careva 
de-aici pe sergentul Beier? 

Mi-am strîns cărțile și m-am prefăcut că le arunc. 

— Cred că te strigă cineva, am zis. Am avut o vagă speranţă că 
nu mai puteam continua jocul. Primisem un as și mi se urcase la cap. 
Pusesem la bătaie întreaga mea soldă pe anul următor, pe un decat, și 
m-am ales cu o mînă de gunoi. Un tip de la plutonul antitanc, am zis, 
întorcîndu-mi capul ca să văd. 

A observat că mă uit la el și s-a apropiat imediat. 

— Sergent Beier? a zis. Ochii i-au poposit o clipă pe fiecare din- 
tre noi, apoi s-au oprit asupra Bătrinului. Tu ești sergentul Beier? a 
întrebat. Te caut de treizeci de minute. Unde naiba ai fost? 

— Exact aici, tot timpul, a murmurat Bătrînul. Ce-i cu panica 
asta? 

— Trebuie să-ți aduni plutonul și să vii cu mine. Locotenent-co- 
lonelul Schmeltz e deja pe drum cu grupul de asalt și voi trebuie să 
mergeţi cu ei. Sînt în partea cealaltă a rîului. O să vă arăt eu drumul. 

— Du-te de-a dura și lasă-ne în pace, a zis Porta, fără să-și ia 
ochii de la cărți. Avem lucruri mai bune de făcut... dă-mi una și... 

Plin de amabilitate, Micuţul a dat pe față un șase. Bătrinul s-a 
uitat cu regret la levata lui de cinci cărți, indecis între chemarea datoriei 
și ispita unei mari sume de bani. Eu însumi eram în aceeași situație, dar 
în cazul meu alegerea era oarecum mai ușor de făcut. Mi-am aruncat 
jos cărțile, am înșfăcat pușca și am sărit grabnic în picioare, răsturnînd 
din întîmplare lada de muniții. Micuţul s-a uitat la mine cu acreală. 

— Unii dintre noi sînt foarte dornici să plece ca să fie uciși, a zis. 

— Ciîtuși de puţin, am răspuns. Mi-am îndesat șapca pe cap și 

mi-am strîns centura cu încă o gaură. Nu-mi place însă ideea de a face 
un locotenent-colonel să aștepte. 

— Ţi-e prieten? a zis zeflemitor. Micuţul, care știa foarte bine 
că ședeam acolo cu o mînă de gunoi și mă rugam să scap. 

Wolf, vechiul amic al lui Porta, a apărut să ne vadă cum plecăm. 

— Complimentele mele lui Scaraoţchi, a zis. După cum se pare, 
o să vă întîlniţi cu el înaintea mea... 

Am avut un sentiment neplăcut că, probabil, așa va fi. Cu toată 
grija mea exprimată de a nu-l face pe locotenent-colonelul Schmeltz 
să ne aștepte, era ceva deosebit în legătură cu această misiune ce-mi 
displăcea în mod instinctiv. 

Călăuza ne-a trecut în grabă podul printr-un foc puternic de 
artilerie. În cealaltă parte a rîului pămîntul se înălța brusc și nu după 
mult timp ne-am pomenit în șir indian, străduindu-ne să urcăm o 
pantă îngustă ce părea aproape verticală. 

— Vorbea despre blestematul de Scaraoțchi, a bombănit Micu- 
țul, în timp ce suflam, gîfiiam și cădeam la tot pasul. În felul în care 
mergem, O să-l întîlnim mai degrabă pe afurisitul de Sfintul Petru. 

Călăuza și-a întors capul să-l privească. 

— S-ar putea să ai dreptate, a zis. S-ar putea foarte bine să ai 
dreptate. 

Bătrînul s-a oprit o clipă să-și tragă sufletul. 

— Ce este asta de fapt? a întrebat. 

— Ce este? Călăuza s-a oprit de asemenea. Și-a pus mîinile în 
șolduri și a zimbit ironic. Bine că întrebi! E o misiune nenorocită de 
sinucidere, asta este. Dacă vreţi să-mi ascultați sfatul, plecaţi naibii 
de-aici cît mai repede, înainte de-a veni rușii și a vă tăia retragerea. 
A făcut semn cu degetul mare înapoi spre pod. Cît timp crezi că o să 
mai stea acolo? 

Bătrînul s-a încruntat. 

— Tu ce ai de gînd? 

— Eu? Omul a rîs. Nici o grijă, o șterg înapoi după ce vă duc pe 
voi acolo! Nu stau să văd baia de sînge! 

Am ajuns în cele din urmă în virf și ne-am prezentat la locote- 
nent-colonelul care arăta ca rămas de la potop. Miinile pline de vene 

îi tremurau, ochii îi erau triști și cu pungi. Fără îndoială, războiul nu 
era ceea ce fusese în tinerețea lui. 

Căpitanul regimentului pe care îl schimbam a predat colone- 
lului poziţia, plin de recunoștință. 

— Poteca asta de-aici, a zis, arătînd cu mîna spre panta pe care 
tocmai ne trudisem, e singurul drum pe care rușii îl pot folosi pentru 
a întreprinde un atac. Nu există o altă cale în sus sau în jos. După 
cum puteţi vedea, poate fi ușor apărată cu două mitraliere. De obicei, 
noaptea nu avem probleme, e riscant, dar în timpul zilei... S-a oprit și 
a ridicat din umeri. Ei bine, oricum, veţi reuși s-o mai menţineţi cîteva 
ore. Asta-i tot ce trebuie. Doar cîteva ore, așa a zis generalul... Rezistați 
pînă veţi vedea semnalul de retragere și atunci fugiți cît vă ţin picioa- 
rele. Vom trage trei rachete. Trei rachete verzi. În clipa în care le vedeți, 
dați ordinul de retragere și vă întoarceți la pod în pas alergător, înainte 
de a fi aruncat în aer. Peste rîu nu există altă trecere, așa că nu riscaţi 
să vă tăiaţi singuri retragerea. 

Ne-am ocupat pozițiile așa cum ni s-a indicat de către călăuză. 
Sus pe stînci, unde ne găseam acum, firește, erau făcute parapete și 
fante de observare. Căpitanul și oamenii lui au plecat. Peste tot în jurul 
nostru se găseau lăzi cu muniții, coșuri cu grenade pentru mortiere, 
grămezi de mine și grenade de mînă. 

Micuţul țopăia printre ele ca un copil emoționat, servindu-ne 
din fiecare cu cîte una. 

— Deci aici le ascundeau! A luat cîteva grenade și a început să 
facă jonglerii cu ele. N-am mai văzut așa ceva din 1937! 

— Dumnezeu știe ce-i cu toate astea aici, a zis Barcelona, care 
era tăcut și supărat de cînd sosisem. O să avem toate șansele să le folo- 
sim. A făcut un semn cu mîna în josul coastei. Nu sîntem decit niște 
cloști cocoțate aici pe grămada asta nenorocită de pietre. Și un orb cu 
pușcoace ne-ar putea nimeri. 

— De ce naiba nu-i acorzi o șansă fundului ăla al tău și nu înce- 
tezi cu afurisita asta de văicăreală? a zis Porta. Cel puţin am scăpat de 
blestematele alea de tranșee. 

— Prefer să stau într-o tranșee decît cocoțat aici pentru tragere 
de instrucţie, a replicat Barcelona. 

Porta l-a ignorat. S-a așezat confortabil într-un cerc de stînci, 
și-a scos covorașul de postav verde și l-a întins pe pămînt. 

— Are careva chef de joc? 

I s-au alăturat Legionarul și Bătrînul. Eu am luat o talangă care 
zăcea pe jos și am scuturat-o cu titlu de experiență. Zgomotul pe care 
l-a făcut i-a expediat pe toţi să-și caute adăpost, cu mîinile puse pe 
urechi. Trebuie să recunosc, eu însumi am fost puţin deconcertat. 

— Mai fă asta o dată, a zis Barcelona cu vocea întretăiată, cînd 
ultimele ecouri ale dangătului s-au stins în munţi, și-o să te trezești 
cu cizma mea drept în afurisitul ăla de fund al tău! 

Am pus talanga cu grijă pe un petic de iarbă. 

— De unde să știu că o să facă un zgomot atît de afurisit? am 
zis. Doar nu sînt o vacă pierdută, nu? 

Am stat și m-am gîndit în timp ce ceilalți și-au reluat jocul de 
cărţi întrerupt. Din cînd în cînd, colonelul venea să ne vadă. În ciuda 
anilor pe care îi avea în urma lui, acum era trimis prima oară pe linia 
frontului și se vedea limpede că era mort de frică. 

Micuţul încă își mai tîra după el sclavul, pe fostul gestapovist 
Adam Lutz. Acum, omul nu mai era decît o umbră palidă a grăsanului 
de altădată, dar, printr-o minune oarecare, supravieţuise fără măcar 
o zgârietură. 

— Cred că asta o să fie marea ta șansă, l-a informat cu blîndețe 
Micuţul. Cînd o să sune retragerea și noi vom începe să plecăm, o să 
te las aici să acoperi cu foc trecerea și să împuști cît mai mulți ruși. Ai 
înţeles? Rămii și tragi ca nebunul pînă termini muniţia. O să-ți dea o 
medalie pentru asta. 

Lutz și-a lins nervos buzele. Porta i-a zîmbit răutăcios. 

— Nu-ţi fă griji, amice. O să intri în analele istoriei. O să faci 
faimos acest regiment. Va veni o vreme cînd toți vor citi despre tine 
în cărțile cu poze. „...fostul gestapovist Lutz, care s-a aruncat neînfri- 
cat în mijlocul hoardei năvălitoare. Deși piciorul sting i-a fost retezat 
de un proiectil rusesc, el l-a luat și l-a învârtit în jurul capului ca pe o 
măciucă... A reușit să ucidă șase sute de soldați siberieni înainte de a 
primi lovitura mortală, dar virîndu-și capul sub braţ, a continuat să 
lupte vitejește cît timp i-a mai bătut inima...” Isuse Dumnezeule, a 

zis Porta, ștergîndu-și lacrimile, nu este înduioșător? Să te gîndești că 
patria mai poate încă produce asemenea eroi! 

— Apropo de eroi, a zis Gregor, mă întreb ce s-o fi întîmplat cu 
bătrînul Weltheim? 

— Weltheim? 

Ne-am uitat el, nedumeriți. Cine era Weltheim? 

— Numele îmi sună parcă puţin cunoscut, a recunoscut 
Legionarul. 

Nu ne-am dat seama despre cine vorbea pînă nu ne-a ajutat 
Gregor să ne amintim: Walter, baron von Weltheim, comandantul 
nostru de divizie, care ne inspectase pentru scurt timp în noroiul și 
mlaștinile de la Matoryta și după aceea plecase cu pianul de concert 
și două camioane încărcate de efecte personale, iar de atunci nu-l mai 
văzusem și nu mai auzisem de el. Legionarul a ridicat din umeri. 

— O fi sănătos și teafăr în vreun adăpost blindat cu aur, fără 
îndoială. Bînd gin și gîndindu-se cum ar putea da ordinul pentru încă 
o retragere strategică, reușind totuși să o facă să sune ca o victorie. 

— L-a și dat, probabil, a zis Barcelona, posomorât. Probabil toată 
blestemata de armată s-a retras pînă acum. Noi sîntem bieţii fraieri 
lăsaţi în urmă ca un gest de adio. Plasaţi aici, pe o grămadă de stînci 
nenorocite la dracu-n praznic, așteptînd să fim măcelăriți. 

— Toţi plingăcioșii ca tine, a zis Micuţul, merită al naibii să fie 
măcelăriți. De ce nu rămii în urmă cu Lutz să cîștigi o medalie? 

Colonelul umbla neliniștit încoace și încolo, așteptind semna- 
lul celor trei grenade verzi care nu venea, dar puţin timp după miezul 
nopții orizontul a izbucnit brusc în flăcări și pămîntul stîncos a huruit 
și s-a cutremurat sub picioarele noastre, cînd rușii au deschis focul cu 
artileria grea. 

— Ce naiba se întîmplă? a strigat Schmeltz, înșfăcîndu-și bino- 
clul. Cine naiba trage în cine? 

— Rușii, domnule. Calm și sigur ca totdeauna, Barcelona și-a 
luat locul lîngă colonel. Se pregătesc de atac în timp ce trupele se retrag. 
Ar fi nebuni să n-o facă. E marea lor șansă. 

A privit calm la orizontul plin de fum, apoi și-a lăsat binoclul 
în jos. 

— Ce ne facem? Trebuia să tragă rachetele. Noi urma să stăm aici 
pînă vedeam rachetele... Și-a trecut o mînă peste frunte. Ce sugerezi să 
facem, sergent? Probabil, tu ai mai multă... hm... experienţă decît mine 
cu asemenea... hm... teren. Eşti pe-aici de mai mult timp. Spune-mi ce 
crezi că ar trebui să facem? 

— Să le lăsăm naibii de rachete și să plecăm de-aici, a bombă- 
nit Porta. 

Bătrînul a ridicat o sprînceană prevenitoare. S-a întors spre 
colonelul care tremura. 

— Cred că, probabil, ar trebui să coborim și să vedem ce se întîm- 
plă, domnule colonel. Să vedem dacă podul mai e acolo. Nu cred că 
facem un lucru bun rămînînd aici și, într-adevăr, nu... 

Bubuitul unei explozii a sfîşiat brusc întunericul, întrerupiînd 
propoziția Bătrinului. Toţi am fugit la parapet să ne uităm. Pe toată 
lungimea orizontului se ridicau spre cer gheizere de flăcări. 

M-am uitat la faţa colonelului. Era cenușie și solzoasă, iar buza 
de jos îi tremura. 

— Cred că asta e, a zis Bătrînul. Cred că am amînat lucrurile 
prea mult, domnule colonel. 

— Prostii! Colonelul s-a îndreptat. Prostii, sergent! N-ar arunca 
podul în aer fără să dea mai întîi un semnal. A gesticulat nervos cu o 
mână albă ca hiîrtia. la acești trei oameni și coboară acolo să vezi ce s-a 
întîmplat. Eu te voi urma cu restul companiei. 

— Foarte bine, domnule colonel. Bătrînul s-a întors spre noi. 
Sven, Micuţul, Porta... Și-a pus pușca în bandulieră și a făcut semn din 
cap în direcția rîului. Haideţi. 

— Iarăşi noi? am zis. 

— Fir-ar a naibii, a bombănit Porta. 

Bătriînul s-a întors spre el, furios. 

— Vrei să-ţi închizi afurisita aia de gură și să faci ce ţi se spune? 

Porta și-a trîntit protestatar jobenul galben pe cap și a pornit 
în urma Bătrînului, folosindu-și arma ca baston. Micuţul a alunecat 
și a căzut pe panta abruptă de stînci, iar mitraliera i-a luat-o înainte; 
zăngănind şi făcînd un zgomot ca o bubuitură de tunet. Înjurăturile 
Micuţului au urmat-o îndeaproape. 

— Pentru Dumnezeu! a exclamat Bătriînul, furios. 

Barcelona s-a aplecat peste parapet și a strigat la noi. 

— De ce nu luați un megafon ca să le spuneți că veniți? 

Restul companiei ne-a prins din urmă destul de curînd. Se părea 
că hotăriseră singuri că așteptaseră destul de mult timp și în conse- 
cinţă și-au pus armele pe umăr și-au pornit, lăsîndu-l pe colonel să-i 
urmeze sau nu, după cum îi era voia. Era evident că omul era absolut 
nepotrivit pentru a comanda. 

— Minte de capră bătrînă, a bombănit Porta. Ar fi trebuit pus 
la saramură de mulți ani. 

Noaptea era caldă și apăsătoare și am transpirat coboriînd pe 
aceeași potecă îngustă, pe care urcasem doar cu cîteva ore mai devreme. 
Era plin de ţînțari, care se ridicau din mlaștinile de jos. Simțeam miro- 
sul familiar, ud și greu emanat de mil și știam că undeva, acolo jos, se 
găsea, inamicul. 

Departe, înaintea noastră, Micuţul a tras pe neașteptate două 
focuri de avertizare și am presupus că-i simțise pe ruși. Colonelul a stri- 
gat un ordin vag și isteric, dar oamenii urmaseră deja ceea ce devenise 
instinct și săreau la o parte din potecă, ocupîndu-și poziţiile, instalind 
mitralierele și mortierele. 

L-am văzut pe Lutz ghemuit după un bloc de stîncă. Tremura 
atît de tare, încît îi auzeam dinţii clănțănind. 

— Uită-te la el, a zis batjocoritor Barcelona, care își recîștigase 
obișnuita-i bună dispoziţie acum, cînd sosise timpul de acțiune. E ca 
o budincă de orez nenorocită! 

Gregor s-a tîrît pînă la el și i-a vîrît ameninţător revolverul în 
coaste. 

— Ţine minte, a zis. O singură mișcare greșită și ajungi în cer, 
amice... aici nu dăm prea mult pe gestapoviști. 

Din josul potecii a răsunat o serie de împușcături, apoi brusc a 
apărut Bătriînul. S-a uitat în jur după colonel și, după ce l-a descoperit 
într-un șanț, s-a dus calm să-i raporteze. 

— Ruși peste tot, domnule colonel. Nu avem nici o șansă să 
trecem printre ei. Am reușit să lichidăm o grupă, dar întreaga zonă e 
împînzită de ei... Cred că lucrul cel mai bun pe care-l putem face e să 
stăm liniștiți și să așteptăm, ca să vedem ce au de gînd. 

Înainte să poată răspunde colonelul, cerul de deasupra noastră 
a fost brusc inundat de o lumină puternică. Plin de bucurie, colonelul 
a sărit în picioare. 

— Semnalul... 

— Nu, domnule colonel, Bătrinul l-a împiedicat să se ridice, 
apăsîndu-l în jos tocmai la timp pentru a evita o altă rachetă care a 
explodat deasupra noastră. E inamicul, încearcă să ne localizeze. 

N-a mișcat nimeni. Am rămas unde eram, ascunși printre stînci, 
în timp ce rachetele zburau pe deasupra noastră parcă de-o veșnicie. 
Gregor își ținea revolverul înfipt în coastele lui Lutz. Bătrinul se ţinea 
respectuos de colonel, în siguranța oferită de șanț. Cea mai mică miș- 
care ne-ar fi putut trăda prezenţa. 

Ultima rachetă s-a înălțat în întuneric, a descris un arc deasu- 
pra noastră, inundiîndu-ne cu lumină, apoi încet, foarte încet, a căzut 
dincolo de rîu și s-a stins. 

— Gata. Bătrinul l-a ajutat pe colonel să iasă din șanț, apoi a 
început să-și umple pipa cu tutun. Cred că ar trebui să ne pregătim 
pentru acțiune, domnule colonel... 

Cei mai mulţi dintre noi erau deja ocupați. Heide și Legionarul 
puneau mine T de-a lungul potecii înguste. Porta pregătea cocteiluri 
Molotov. Gregor și Barcelona camuflau mortierul sub ramuri de copaci. 
A fost așezat la distanţă de drum și îndreptat în direcţia din care tre- 
buiau să vină rușii. Micuţul ședea pe o stincă, fixînd fericit grenade pe 
calupuri de dinamită. Ca arme, acestea erau foarte periculoase pentru 
cine le mînuia, dar făceau un zgomot grozav, ceea ce pentru Micuţul 
era suficient. Nu părea deloc îngrijorat de perspectiva de a rămîne fără 
cap său de a-i fi smulse braţele din încheieturi. Nimeni nu voia să se 
apropie de el. 

Colonelul trecea agitat de la un grup la altul, dînd o serie de 
ordine, contradictorii, toate fiind discret contramandate sau corectate 
de Bătrînul, care venea după el. Cînd a ajuns la Micuţul, care stătea 
cocoţat pe stîncă, jucîndu-se cu lada cu grenade, s-a întors îngrozit 
spre Bătriînul. 

— Sergent, caporalul ăsta știe ce face? E debil mintal? Își dă 
seama că poate sări în aer? 

— Nici o teamă, domnule colonel. Nervos, Bătrînul l-a îndepărtat 
pe colonel de Micuţul și de jucăriile lui mortale. Asta-i distracţia lui. 
— Distracţie? a zis colonelul. Tipul e cretin? 

Bătrînul a fost scutit de efortul de a răspunde. De undeva de jos, 
o mitralieră a deschis focul și auzeam cum cad în josul coastei bucăţi 
de stîncă sfărimată. 

— Asta e, a zis Bătrînul, calm. Au pornit. 

Heide a apărut brusc, tîrindu-se pe pantă în sus. Și-a dus un 
deget la buze și a arătat tăcut în josul potecii, spre cîteva tufișuri. Am 
privit toți într-acolo prin semiintuneric. Bătrînul a ridicat din sprincene. 

— Ce este? La ce trebuie să ne uităm? Doar cîteva tufișuri 
nenorocite... 

— Tufișuri nenorocite care nu erau acolo acum o jumătate de 
oră, a zis Heide. 

Bătrinul a privit din nou. 

— Ești sigur? 
— Al naibii de sigur. În partea aceea nu erau decît stînci. 

Colonelul a pocnit din limbă nerăbdător. 

— Fleacuri! Ce-i cu oamenii tăi, sergent? Toţi sînt sub limita 
normală? 

Bătrinul s-a încruntat. 

— Sergentul Heide este unul dintre cei mai buni soldaţi din 
întregul regiment, domnule colonel. 

Era întrutotul adevărat. Era el, poate, un netrebnic și un tică- 
los și pe deasupra nazist, dar, orice s-ar spune, nu se putea nega că 
era un soldat destoinic. În ciuda încrederii sale fanatice în partid, el 
urma să sfîrșească, după douăzeci de ani de la terminarea războiului, 
ca locotenent-colonel în armata rusă. Nu e rău pentru un copil din 
mahalalele Berlinului. 

Colonelul a privit cu aroganță la Heide. 

— Încerci să ne spui că o întreagă plantație de arbori a răsărit 
pe neașteptate, din senin? 

— Tufișuri, domnule colonel, a zis Heide. Sînt tufișuri. 

— Tufișuri sau copaci, sergent! Ce importanţă are? Ai auzit vre- 
odată de un tufiș care crește cu viteza de doi metri pe oră? 

— Nu, domnule colonel, n-am auzit, a zis Heide. Aș fi mult mai 
fericit dacă aș fi auzit. 

Brusc, Bătrînul a inspirat profund. Toate privirile s-au concen- 
trat asupra tufişurilor de jos. În timp ce priveam, două au ieșit din 
rădăcini și-au început să umble. Au înaintat tîrîș cîțiva metri, apoi 
s-au oprit. O altă pereche le-a urmat, apoi o alta și o alta. Lutz a scos 
un țipăt de spaimă și Gregor i-a acoperit gura cu mîna. Micuţul a luat 
una din armele confecționate de el. Colonelul a rămas cu gura căscată. 

— Cînd dau semnalul..., a zis Bătriînul. 

A ridicat o mînă. Toţi l-am urmărit ca ereţii. Brațul a căzut și 
o sută treizeci și șase de grenade de mînă au fost azvirlite cu putere. 
Tufișurile umblătoare au început să ţipe de durere. Printre stînci s-au 
văzut fugind siluete întunecate. Zgomotul exploziilor s-a stins și praful 
s-a așezat peste un haos de carne sfișiată și membre retezate. Legio- 
narul s-a dus să examineze rămășițele. 

— Mongoli, a zis, cînd s-a întors. Ticăloși urîţi la chip. Oricum, 
se pare că i-am băgat în sperieți. 

— Nu te neliniști, o să revină, a zis Bătriînul, încruntat. 

Ne-am așezat iarăși jos, așteptind nervoși următoarea încer- 
care. Colonelul părea incapabil să stea locului, umbla încoace și încolo, 
rozîndu-și unghiile. Porta încerca să joace zaruri pe întuneric, mîna 
dreaptă împotriva stîngii, iar Barcelona s-a adîncit în obișnuita-i stare 
de indispoziție. 

— O marcă pe zi, zicea. O marcă pe o nenorocită de zi. Intri în 
armată ca să ți se zboare creierii și asta-i tot ce primești... și mai am 
încă douăzeci de ani de făcut. Isuse Dumnezeule Atotputernic, cred că 
am fost nebun. Cred că mi-am ieșit din minţi. Cred că... 

A încetat brusc cînd Micuţul s-a repezit la mitralieră și a început 
să tragă nebunește în întuneric. Bătrînul a lansat o rachetă. La lumină 
am văzut ce auziseră urechile fine ale Micuțului. Ghemotoace de iarbă 
urcau încet pe coasta dealului... 

Erau doar la vreo treizeci de pași depărtare și, cînd Micuţul a 
deschis focul cu mitraliera, au renunţat la încercarea de camuflaj și 
au urcat pe potecă, în fugă, spre noi. Erau mongoli. Le-am putut vedea 
ochii oblici și pomeţii proeminenți. Soldaţi ciudaţi ai armatei ruse, care 
de-abia puteau rosti un cuvînt rusesc. 

— Trageţi cum puteți! a strigat Bătrinul. 

Colonelul debita în gura mare obișnuitele-i inepții, care, din feri- 
cire, erau înăbușite de zgomotul armelor. Sergentul Koblin și caporalul 
Lutz, fără mănuși de oţel, băgau grenadă după grenadă în mortier, fără 
să pară că-și dau seama că au arsuri și bășici pe mîini. Heide înșfăcase 
un aruncător de flăcări și trăgea rafale scurte și precise în mijlocul 
mongolilor care înaintau. Iarba era arsă și poteca plină de sînge, dar 
de îndată ce cădea un om, un altul sărea să-i ia locul. 

În spatele mongolilor a apărut o linie de infanteriști ruși pe care 
îi vinam ca pe muște. Nimic nu este mai ucigător decît să ataci pe o 
pantă liberă. Nu aveau nici o formă de acoperire, nici un fel de protecție 
și totuși continuau să vină, val după val, spre măcel. M-am întrebat de 
ce inamicul se străduia atît de mult să ne elimine, o companie singură, 
abandonată și uitată în fuga generală a armatei germane. 

— Trageţi în jos! a strigat Bătrînul. Reper trei sute. 

A fost un masacru. În asemenea condiţii nici nu putea fi altfel. 
Nici măcar importanța numerică n-a putut compensa poziția noas- 
tră superioară, în partea de sus a potecii înguste. Cînd pericolul a fost 
aproape, pur și simplu am activat minele care fuseseră plantate cu 
grijă, de Heide și de Legionar. Explozia care a urmat ne-a făcut să ne 
clătinăm pe picioare. Au apărut crăpături mari în potecă și o alunecare 
de stînci și pietriș a antrenat pe coastă în jos jumătate din forțele ina- 
mice. Cealaltă jumătate fie a fugit, fie a fost lăsată în urmă să moară. 
Ne-am năpustit după ei pe coastă în jos, cu Micuţul în frunte, trăgiînd 
în tot ce mișca și strigînd ca nebunii. 

Un ofițer inamic, cu steaua roșie strălucind pe căciulă, a ieșit 
brusc de după niște stânci şi și-a ridicat mâinile deasupra capului. În 
fiecare mînă avea cîte o mină S, dar înainte de a le putea arunca s-a 
auzit o bubuitură și fața i s-a făcut fărime ca o sticlă spartă. Porta a ris 
sardonic și și-a lăsat arma în jos. Așa cum era, fără ochi și față, ofițerul 
a mai încercat să se tîrască spre noi. Micuţul a scos un strigăt triumfă- 
tor și și-a înfipt baioneta în el, ţintuindu-l la pămînt. Se părea că toată 
lumea înnebunise. Ucideam din sminteală, ucideam din plăcerea de 
a ucide, înotînd ca animalele într-o baie de sînge. 

Încet, pe coasta dealului s-a lăsat liniștea. Duşmanul plecase 
și nu mai era nimic de ucis. Urma doar să scăpăm de morţi și de răniți. 

Am auzit gemetele muribunzilor cînd ne-am întors pe platoul stîncos, 
iar Heide a luat o canistră de benzină, i-a desfăcut capacul și a arun- 
cat-o în josul pantei spre ei. 

— Ce faci? a ţipat colonelul, care pînă atunci nu participase la 
nici una din activitățile nopţii. Ce naiba faci? Vrei să aprinzi un rug 
funerar? 

Heide a înclinat din cap. 

— Părea calea cea mai simplă, domnule colonel. 

— Calea cea mai simplă? Cum adică cea mai simplă cale? 

— Să curățăm locul, domnule. 

— Să curățăm locul? Colonelul aproape își ieșise din minţi de 
indignare. Sint oameni răniți acolo, sergent. 

Aproape imperceptibil, Heide a ridicat din umeri. 

— Îi aud, a zis. 

— Îţi interzic să ucizi vreunul din oamenii aceia! a izbucnit 
colonelul. Pentru Dumnezeu, dacă trebuie să purtăm un război, să 
încercăm măcar să-l purtăm cum se cuvine! 

— Cum doriți, domnule colonel, a zis Heide, cu o indiferență 
arogantă. 

A fost, de asemenea, bine că ofițerul nu i-a văzut pe Micuţul și 
pe Porta furișîndu-se în întuneric, cu cleștele într-o mînă și cu sacul 
din piele de căprioară în cealaltă, ca să ia plombele și dinţii de aur. 
Bătrînul încercase de multe ori în trecut să pună capăt josnicelor lor 
incursiuni după terminarea luptelor. Acum a ridicat doar din umeri 
și i-a lăsat să plece. 

— O să vină o vreme, a zis, cînd lăcomia lor o să-i coste scump. 

Nu de data asta, oricum. S-au întors cu o mică mină de aur, 
plingîndu-se cu amărăciune că totdeauna dușmanii au gurile cele mai 
valoroase, și nu germanii. 

— Cu o marcă pe zi, a zis Barcelona, acru, nu e deloc surprin- 
zător, nu? 

Colonelul a venit iar agitat. Încerca să organizeze un grup pen- 
tru înmormîntare. Ne-am uitat la el cu indiferenţă. Era posibil ca un 
nou atac să înceapă în orice clipă. Oare, într-adevăr, aștepta de la noi 
să coborîm pe coasta dealului și să începem să săpăm gropi în stîncă? 

— Sergent, ce se întîmplă cu oamenii tăi? Colonelul s-a întors 
furios spre Bătrînul. Toţi au venit dintr-o casă de nebuni? N-ai nici o 
putere asupra lor? N-ai nici... 

Micuţul a ridicat o mînă și a cerut liniște. Colonelul l-a săgetat 
cu privirea. Cum era posibil ca acest cretin de caporal să îndrăznească 
să întrerupă un locotenent-colonel în mijlocul unei propoziții? 

— Sergent, a zis pe un ton amenințător, dacă nu se termină cu 
această impertinenţă, voi fi obligat să... 

— Nu puteţi să tăceți? a zis Micuţul. Aud tancuri. 

— Tancuri? a țipat colonelul. S-a repezit la parapet și s-a aplecat 
peste el. Ai zis tancuri? 

Am ascultat cu toții. Ca de obicei, Micuţul a avut dreptate. N-a 
trecut mult timp înainte ca și noi să auzim scrișnetul șenilelor și să 
simțim coasta tremurînd ușor la apropierea lor. Colonelul și-a apăsat 
dosul palmei pe gură. 

— Sîntem pierduţi, a zis. Dacă trimit tancuri împotriva noastră, 
sîntem pierduţi. 

— Probabil, eram oricum, a zis Barcelona, prozaic. Cu tancuri 
sau fără tancuri, n-aveam prea mari șanse. Și-a virît pipa în gură și-a 
supt ovreme din ea. Al naibii să fiu dacă înţeleg de ce-și fac atîta bătaie 
de cap cu noi. Ce-or fi vrind cu nenorocita asta de stîncă? 

— Nu ţi-a trecut prin minte, a zis Legionarul, calm, că vor nea- 
părat să ne distrugă, deoarece cred că sîntem SS-işti? În care caz—şi-a 
trecut un deget de-a curmezișul gîtului— Dumnezeu să ne ajute. 

A urmat o pauză. 

— De ce? a zis Lenzing. 

Toţi ne-am întors să-l privim. 

— De ce? a zis Gregor, de parcă nu-i venea să-și creadă urechilor. 

— De ce să ne ajute Dumnezeu? a întrebat Lenzing. 

Legionarul i-a pus un braț părintesc după umeri. 

— Pentru că, copile dragă, dacă vom cădea în mîinile lor, ne vor 
ucide lent și chinuitor, de aceea. În mod sigur nu vor lua prizonieri. Nici 
măcar nu vor fi suficient de îndurători să ne tragă un glonţ în ceafă. O 
să te lege și-o să te tortureze pînă ajungi în pragul morții și așa o să te 
țină cât au ei chef... 

Colonelul s-a întors de la parapet. 

— Ce naiba trebuie să facem? a întrebat, puţin iritat. 

Bătrînul își mesteca gînditor coada pipei. 

— Nu putem să ne luptăm cu ei, a zis. O mînă de oameni nu 
se pot măsura cu o armată de tancuri, asta-i sigur. Și, categoric, sfatul 
meu este să nu ne predăm, decît dacă vreţi să fim sugrumați și lăsați 
să putrezim. Colonelul a înghițit, tulburat, iar Bătrînul și-a scos pipa 
din gură și s-a uitat încruntat la ea. Încercaţi și-o să vedeţi dacă nu 
mă credeţi, domnule colonel. Ticăloșii ăia mărunți cu ochii oblici nu 
sînt ca oamenii obișnuiți. Ei nu te omoară pur și simplu, ci te sfîrtecă 
bucată cu bucată, rizînd în timpul acesta. Am văzut cîteva rezultate 
ale muncii lor. Nu e o priveliște foarte plăcută. 

— Atunci care ţi-ar fi sfatul? a zis colonelul. Sinucidere în masă? 

— Sfatul meu este să ne retragem, a zis Bătrînul. Rămînem și 
luptăm pînă ni se termină muniţia, apoi ne retragem. 

— Și pe ce drum sugerezi să o luăm? a întrebat colonelul plin 
de sarcasm. Direct pe coastă în jos, în braţele rușilor? 

— Mă gîndeam, a murmurat Bătrinul, să găsim o altă cale... 

— Nu există o altă cale! Știi la fel de bine ca mine. Dacă ar fi 
existat un alt drum, l-am fi urmat, fără îndoială, de mult. Încearcă să 
vorbești cu judecată, sergent! E clar că nu putem cobori pe unde am 
urcat și, întrucît este singură rută, mi se pare de-a dreptul absurd să 
vorbim de retragere. 

— Scuzaţi-mă, domnule colonel, dar mai există una. 

Bătriînul a arătat cu coada pipei spre partea opusă a parapetului, 
dincolo de poteca pe care venisem și pe care acum înaintau tancurile 
rusești. Colonelul a rămas cu gura căscată. 

— Dar asta-i nebunie! Nebunie curată. E un povirniș aproape 
vertical! Am putea foarte bine încerca să zburăm în lună și să terminăm! 

— Da, firește, dacă dumneavoastră credeți așa, domnule colonel... 

— Eh, Bătrinule! 

Micuţul a apărut brusc, clătinîndu-se printre stinci. Ţinea strins 
o sticlă la piept și era nesigur pe picioare. S-a prăbușit plin de afecțiune, 
cu un braţ după umerii Bătrinului și a rămas atîrnat așa, clătinîndu-se, 
sughițind și încercînd să vire sticlă în gura Bătrînului. Colonelul l-a 
privit cu groază și dispreț. 

— Sergent Beier, omul acesta e beat? 

— Cred că da, domnule colonel. 

Colonelul s-a aplecat înainte pentru a se convinge. Izbit de 
duhoarea de alcool a unei rîgâieli, a făcut un pas grăbit înapoi. 

— E dezgustătotr, sergent Beier! E o rușine! Oamenii tăi sînt ca 
porcii! Mai rău ca porcii! Sînt inferiori animalelor! Nu sînt demni să 
fie în armata germană! 

— O marcă pe zi, a zis Micuţul, amintindu-și brusc de Barce- 
lona și de păsul lui. O nenorocită de marcă pe zi. A dus sticla la gură 
și a băut serios. Nu merită, a zis. Nimeni nu și-ar putea permite dinți 
de aur cu o marcă pe zi. 

Colonelul a scos un zgomot de nemulțumire înăbușită. 

— Îi voi face raport acestui om, a zis. Dacă vom scăpa vreodată 
vii din această încurcătură, imi voi face din asta o datorie. 

S-a întors brusc pe călcîie și s-a dus spre marginea îndepărtată 
a parapetului, ca să studieze povîrnișul vertical care urma să fie calea 
noastră de scăpare. Kuls, unul dintre brancardieri, s-a apropiat nervos 
de Bătrinul. 

— Ești nebun, a zis cu o voce răgușită. Ești smintit de-a binelea. 
N-o să ajungem niciodată întregi jos pe coasta aceea. Dacă ar fi după 
mine, eu aș ridica steagul alb chiar acum, înainte să ajungă la noi... 

— Din fericire, a zis Bătriînul, furios, nu prea poţi face ce vrei tu. 

— O să regreți asta, a ameninţat Kuls. 

— O s-o regreţi și tu, a replicat Bătrinul, dacă o să încerci să 
negociezi cu adunătura aceea de nebuni stăpîniți de mania uciderii. 
Nu fi atît de prost, omule! O să te sfirtece în bucăţi într-o clipă. 

S-a dus la colonel și s-a oprit grav lingă el. 
— Ei, domnule colonel? Pot să vă întreb ce hotărîre aţi luat? 
Colonelul a ridicat din umeri. El știa, cum știam și noi ceilalți, că 
decizia fusese deja luată. Dacă Bătrinul a zis că vom merge pe povîrniș, 
atunci mergeam pe povirniș. Era foarte simplu. 

— Vom ţine poziţia cît vom putea. Colonelul s-a întors cu spatele 
spre parapet și a început să se tragă agitat de bărbie. Cît putem, sergent. 
Reţine. Cît putem. Nu trebuie să fie o retragere rușinoasă. 

— Firește că nu, domnule colonel. 

Bătrînul și-a lăsat respectuos capul în jos. A fost trasă o rachetă și 
la lumina ei am văzut un șir lung de T-34 urcînd panta spre noi. Pini mari 
erau rupți ca niște crengi și aruncați cu dispreţ într-o parte. Bolovani 
uriași și blocuri de stîncă erau dislocate și prăvălite zgomotos în vale. 
Fiecare tanc era acoperit de infanteriști care atîrnau de el, ţinîndu-se 
cu mîinile și picioarele, ca niște ciorchini uriași de struguri omenești. 

Vederea inamicului părea să-l fi trezit brusc pe Micuţul. Nu 
se mai clătina și nu mai sughița. L-am văzut foarte sigur pe picioare, 
coborînd pe potecă spre tancurile care urcau, cu mine T și grenade 
aruncate pe umăr. 

Lenzing se ținea de Bătrinul, ca un căţeluș, și părea că nu voia 
să-l scape din ochi. 

— Credeţi că o să ieșim vii din asta? a zis cu un aer de bravadă 
nepăsătoare care n-a înșelat pe nimeni. 

— S-ar putea, a zis Bătrînul, sugîndu-și calm pipa. S-ar putea... 
Păstrează-ți doar capul și încearcă să nu intri în panică. După ce vom 
lichida primele tancuri, nu uita, mai sînt infanteriștii cu care trebuie 
să ne răfuim. Încearcă să le ţii piept cît poţi mai mult. Și fără ideologie, 
da? Ticăloșii și ucigașii ăia de jos nu-ţi sînt frați de sînge, cum nu-mi 
este mie Himmler. Așa că trage să ucizi și, ține minte, sau tu sau ei, altă 
soluție nu există... Dă-mi lada aia de grenade și fii băiat bun. 

— Mi-e teamă, a zis Lenzing. 

Bătrînul a zimbit. 

— Cui nu-i este? Teama nu e ceva de care să-ţi fie rușine. N-o 
lăsa însă să te domine, asta-i tot. 

Primele tancuri, cu tunurile îndreptate spre noi, erau la o dis- 
tanţă la care puteau fi lovite. Primul a derapat de mai multe ori pe poteca 
îngustă și părea pe punctul de a se prăbuși în prăpastie, dar șenilele 
rezistau și de fiecare dată cînd era la un pas de dezastru, se redresa. 

I-am așteptat în cuibul de rezistenţă. Bătrinul își băgase pipa 
în buzunar și mesteca giînditor un cocoloș de tutun. Firavul Lenzing 
era încă după el, stringîndu-și pumnii și încruntîndu-se îngrozitor 
din cauza efortului pe care-l făcea ca să-și stăpînească nervii. Cînd îl 
vedeam, simțeam că aproape mi se face și mie rău de frică. 

Într-o crăpătură în stîncă, Porta era ocupat să deschidă o cutie 

de carne cu înscrisul „Made in USA” pe etichetă. Porta se îndopa tot- 
deauna înaintea unei bătălii. Pretindea că e o reacție nervoasă. Potrivit 
celor mai bune sfaturi medicale, un om nu trebuie să intre în luptă 
cu stomacul plin. Se pare că nu e prea sănătos dacă ai maţele sfișiate, 
există pericolul de a face peritonită. Porta însă declara că el preferă o 
moarte rapidă cu o mîncare bună în burtă, decît o moarte lentă înfo- 
metat. L-am urmărit cum scotea, cu vîrful baionetei, bucăţi de carne 
roz. A terminat prima cutie și imediat a atacat alta. N-am putut să-mi 
dau seama ce era, dar după felul în care înfuleca părea că-i place. 

Primul tanc se tîra încet spre noi. Deodată, din senin, a apărut 
Micuţul. A ţîșnit înainte, a virît o mină magnetică sub pîntecele tan- 
cului, apoi s-a aruncat înapoi în ascunzătoare. Explozia a fost aproape 
instantanee și, chiar în timp ce praful și rămășițele se așezau pe pămînt, 
al doilea T-34 venea, croindu-și drum printre fiare și oameni, frămâîntați 
laolaltă sub șenilele lui. A căzut asupra lui o ploaie de grenade și infan- 
teriștii agățaţi de el au fost loviți. Au alunecat de pe laturile tancului 
tocmai la timp ca să întîmpine al treilea monstru, care i-a frămîntat 
sub el înainte de a avea șansa să se elibereze de sîngele și oasele celor 
care muriseră înainte. L-am auzit pe Lenzing recăpătindu-și respira- 
ţia și m-am uitat la el. Sentimentele n-o să-i folosească la nimic. Să-și 
păstreze toată mila pentru sine: probabil, nu peste mult timp va avea 
nevoie de ea. 

Legionarul a coborit în goană pe potecă, spre tancul din capul 
coloanei. A azvirlit o bombă cu napalm în turelă, apoi s-a aruncat într-o 
parte, rostogolindu-se în spatele unei grămezi de cadavre rusești, ca 
să se apere de suflu. Din vehiculul distrus s-a înălțat spre cer o flacără 
albastră, lungă. Trapa s-a deschis și a apărut un om, dar, înainte să poată 
sări, a fost făcut fărime împreună cu tovarășii care erau prinși înăuntru. 

Brusc, din cel de-al treilea tanc a explodat un proiectil undeva 
în spatele nostru. M-am întors să văd ce stricăciuni făcuse și-am desco- 
perit o groapă mare în pămînt, unde cu o secundă mai înainte fuseseră 
sergentul Litwa și oamenii lui. Întreaga grupă fusese lichidată. În crater 
era o grămadă de rămășițe omenești care făceau să ţi se ridice maţele 
în gură numai la vederea lor. 

M-am întors grăbit la locul meu. 

L-am văzut pe Micuţul reapărînd cu două mine în mina dreaptă. 
A sărit pe tanc și a bătut în capac cu mînerul revolverului. Capacul a fost 
deschis cu prudenţă și un chip a privit atent afară. Micuţul l-a împins 
imediat în jos. A vîrît minele după el, a trîntit capacul la loc și s-a arun- 
cat în spatele vehiculului, cu o mișcare rapidă cîștigată prin exerciții. 

Bătrînul și-a ridicat braţul deasupra capului și a strigat la noi 
să-l urmăm. Ne-am înșirat după el, în josul coastei, cu baionete și arun- 
cătoare de flăcări. Infanteriștii ruși erau într-o stare de confuzie, dar 
erau susținuți de jos cu foc de mortiere grele. L-am văzut pe sergentul 
Blaske fugind înainte și aruncîndu-se peste trupul unui mongol rănit. 
S-a împiedicat și a căzut și, înainte să se poată ridica în picioare, rănitul 
trăsese cuiul unei grenade și amindoi au zburat în văzduh. 

Jos în vale, pămîntul se cutremura de bubuiturile artileriei. 
Probabil, de-a lungul rîului erau lupte grele. Mă întrebam dacă podul 
fusese aruncat în aer sau mai era încă în picioare, oricum era o întrebare 
pur și simplu academică, deoarece noi nu aveam mijloace pămîntești 
de-a ajunge la el. 

Mortierele începeau să-și găsească ţinta și am fost obligaţi să ne 
retragem pe platou. Porta a trecut în fugă pe lingă mine, urmat îndea- 
proape de Micuţul. Și-a agitat o mînă și a strigat la mine. 

— Pentru ce mai stai? Hai să ieșim naibii de-aici! 

— Ce facem cu răniții? a întrebat gîfiind Kuls, care se pavoazase 
cu o banderolă a Crucii Roșii, în speranţa ca datorită acesteia inamicul 
îl va trata cu respect. 

— Nu-mi pasă de răniţi! a strigat Porta, peste umăr. 

Colonelul n-a zis nimic. Nu putea să nu fi auzit cuvintele lui 
Porta, dar, probabil, știa și el, ca toți ceilalţi, că era imposibil să luăm 
răniți cu noi pe povirniș. N-aveam nici timp, nici echipamentul nece- 
sar ca să-i coborim cu funii și tărgi. Nu existau puncte de sprijin pe 
suprafața netedă a rocii și întrebarea care se putea era dacă noi înșine, 
lansîndu-ne peste parapet și lăsîndu-ne în voia sorții, vom ajunge jos 
fără prea multe oase rupte. 

Heide mai lupta încă în ariergardă, în partea opusă a tranșeei, 
alergînd ca un nebun cu un aruncător de flăcări. Colonelul crea confuzie 
printre noi, trăgînd o serie de rachete de care părea deodată obsedat. 

Avea, evident, impresia că ne lumina drumul pe panta abruptă a mun- 
telui. Dar trecerea constantă de la lumină la întuneric ne-a zăpăcit de-a 
binelea și ne agitam la marginea parapetului ca o turmă de oi proaste. 
Noaptea însăși nu era atât de întunecată ca să nu putem distinge forma 
lucrurilor, dar rachetele erau atît de strălucitoare, încît mai degrabă 
ne orbeau decît ne luminau. Colonelul s-a apropiat de Bătrinul într-o 
stare de furie justificată. 

— Ce naiba se întîmplă cu oamenii tăi, sergent? Vor să-i duc 
jos în cîrcă? Dacă nu se mișcă destul de repede, n-o să-mi mai rămînă 
rachete... 

Heide a venit fugind spre noi. 

— E timpul să plecăm! a zis și, fără să mai spună altceva, s-a 
aruncat peste parapet și a dispărut. 

Ceilalţi l-am urmat, într-un nor de praf și o ploaie de pietre. 
M-am pomenit încovrigîndu-mă instinctiv, ca o minge, cu mîinile dea- 
supra capului, izbindu-mă și sărind din stîncă în stincă, fără să știu 
cînd voi fi aruncat în hău. Unii alunecau pe spate, ajungînd jos cu 
hainele zdrenţe. Alții au încercat să se agațe de copaci și tufișuri, în 
cădere, cît pe-aci să le iasă brațele din încheieturi. L-am auzit pe Porta 
strigînd ca un nebun fericit cînd cobora ca un obuz uman. Am auzit 
un răcnet de groază să-ţi îngheţe sîngele în vine cînd altcineva a fost 
aruncat în gol, dispărind Dumnezeu știe unde. M-am pomenit cîști- 
gînd avînt, abia dîndu-mi seama dacă mai eram în contact cu coasta 
sau cădeam în hăul căscat de jos. Apoi zborul meu impetuos în josul 
coastei a fost oprit brusc și zguduitor de un pin. Cred că aveam vreo 
optzeci de kilometri pe oră cînd m-am izbit de el. Casca mi-a zburat 
de pe cap și s-a rostogolit în josul muntelui, sărind din stîncă în stîncă, 
în timp ce eu atîrnam, gîfîind, de trunchiul copacului și mă întrebam 
câte oase îmi rupsesem. Îmi curgea sînge din nas și din gură. Îmi era 
rău, eram amețit și aproape paralizat de groază. De undeva de sub 
mine am auzit un strigăt. 

— Ridică-te de acolo! N-am de gînd să te-aștept toată ziua! 

Era Porta. Încă viu şi întreg, cocoţat pe o lespede de stîncă, îmi 
făcea nerăbdător semn cu mîna. 

— Vino jos! N-o să poţi petrece restul războiului stînd la jumă- 
tatea muntelui! 

Am îmbrățișat trunchiul pinului cu ambele braţe și m-am ghe- 
muit lingă el, tremurînd de frică și smiorcăindu-mă ca un copil, în timp 
ce sîngele îmi picura de peste tot. 

— Oh, pentru Dumnezeu! a răbufnit Porta. 

S-a cățărat spre mine, dar eu țineam în continuare copacul strîns 
în braţe, plingîndu-mi de milă. 

— O să cobori muntele ăsta afurisit chiar dacă va trebui să te 
trag după mine! a mirîit Porta. 

Mi-a vârît sticla de sake în gură și m-a forțat să beau. Și atunci 
cînd eram înecat pe jumătate și aproape purpuriu la față, mi-a desfăcut 
braţele de după pinul protector și a pornit în josul pantei, tîrindu-mă 
după el. Acum era mai ușor, existau petice de iarbă aspră și tufe mărunte 
crescute pe stînci, aveai unde pune piciorul și de ce te prinde cu mîna, 
puteai cel puţin să stăpinești viteza și direcția coborîrii. Dar mie îmi 
pierise curajul; am strigat și m-am zbătut tot drumul pînă jos în vale, 
unde am fost întîmpinat de Micuţul, care m-a plesnit zdravăn peste 
față pină am reușit să-mi vin în fire. 

— Și eu m-am simțit le fel. A naibii treabă. 

Ne-am venit în fire la poalele blestematului de munte. Toţi ară- 
tam jalnic. Plini de vînătăi, cu membrele rupte și uniformele sfișiate de 
sus pînă jos, cu fețele acoperite de sînge și praf, cu jumătate din echi- 
pament pierdut în timpul coborîrii. De deasupra noastră, din cealaltă 
parte a platoului pe care tocmai îl părăsisem, se auzea bombardamen- 
tul puternic al artileriei. Era clar că inamicul încă nu descoperise că 
fugisem și aveam cîteva momente de răgaz. 

M-am aruncat la pămînt, cu inima bătiîndu-mi puternic în piept. 
Încet, am început să-mi simt trupul chinuit de dureri sfişietoare. Toată 
partea dreaptă îmi era zdrobită și plină de vînătăi. La cap aveam o 
tăietură, buzele îmi atiîrnau în zdrenţe, nasul era atît de umflat, încât 
ajunsese de două ori mai mare decît era în mod normal. Dar, firește, 
putea fi cu mult mai rău. 

Mi-aș fi putut rupe spatele sau să-mi fii fracturat un picior și 
ar fi trebuit să fiu împușcat ca un cal. Nu exista nici o posibilitate să 
luăm cu noi pe cei grav răniți. Fie te ţineai de ceilalți, fie rămîneai în 
urmă și asta însemna sfîrșitul. Nu eram în situaţia de a căra pasageri. 

Focul a încetat brusc și Bătrinul s-a ridicat în picioare. 

— Să plecăm, a zis, pe neașteptate. 

Am pornit în urma lui într-un șir lung, șchiopătind. Colone- 
lul încă mai era cu noi, mergînd încruntat, cu capul în jos, alături de 
Bătrînul. Am părăsit valea și-am intrat într-un defileu îngust, unde 
ne-am pomenit cufundaţi pînă la brîu într-o mlaștină lipicioasă. Cîţiva 
care și-au pierdut echilibrul s-au afundat în nămol și n-au mai fost 
văzuți niciodată. Nu era timp să ne oprim și să organizăm echipe de 
salvare. Fiecare om era pentru sine. Te zbăteai cît puteai și nu-ți mai 
rămânea energie pentru altceva în afară de propria-ți supravieţuire. 

Am părăsit mlaștina şi-am luat-o prin mijlocul unui ogor. Într-o 
parte ardea un sat. În cealaltă se găsea un rîu și artileria rusească. 
Bătrinul ne presa fără întrerupere. M-am clătinat și m-am poticnit, și 
poate aș fi căzut dacă n-ar fi fost Gregor care mi-a tras un șut puternic. 

— Ridică-ţi picioarele, motoflete timpit! 

Mi-am șters transpiraţia de pe frunte. Sîngele îmi curgea șiroaie 
pe față, intrîndu-mi în ochi și orbindu-mă pe jumătate. Curelele echipa- 
mentului îmi intraseră în umeri, aproape făcîndu-mi răni. Mă auzeam 
respirind cu suspine, cînd în fața mea noaptea întunecoasă a devenit 
brusc stacojie. M-am poticnit din nou și, de data aceasta, șutul furios al 
lui Gregor n-a avut nici un efect. Am rămas unde căzusem, cu capul pe 
pămîntul rece. Să-și continue drumul fără mine. Nu mă mai interesa. 
Să mă captureze rușii și să-mi facă ce-or vrea. Nu-mi mai pasă de nimic. 

— Împușcaţi-l pe omul acesta! a strigat colonelul, trecînd în 
fugă pe lîngă mine ca să-i adune pe cei rămași în urmă. Înaintarea 
trebuie să continue! 

— Înaintarea? a rînjit Porta. Eu credeam că e o retragere 
strategică. 

Eforturile combinate ale lui Gregor și ale Legionarului m-au 
ridicat în picioare. Micuțul mi-a deschis gura cu forța și mi-a turnat 
pe gît o jumătate de sticlă din lichidul acela neobișnuit de dezgustă- 
tor. A fost atît de scîrbos, încît l-am vomitat tot pe loc și imediat m-am 
simţit cu mult mai bine. Numai Dumnezeu știe ce a fost. Eu n-am avut 
niciodată curajul să mă interesez. 

După un kilometru am ajuns la marginea unei păduri. Ne-am 
tirit recunoscători la adăpostul primitor al marilor copaci și ne-am 
strecurat într-un tufiș, unde eram într-o relativă siguranţă. Acolo, în 

cele din urmă, cînd s-au ivit zorile, am reușit să găsim liniște. Puteai 
ascunde o armată întreagă într-o pădure poloneză, or noi nu eram decit 
o companie cu efectivul redus. Rușii nu ne-ar fi găsit acolo niciodată, 
decît prin cea mai nenorocită întîmplare. 

Ne-am întins pe pămîntul primitor și moale, ca un pat de puf, 
și simplul lux de a putea să te relaxezi era aproape suficient să te con- 
vingă că, la urma urmei, viața mai merită încă să fie trăită. 

Dacă națiunea ne-o va cere, nu ne vom da înapoi de la a 
vărsa sînge, fie sînge străin, fie sînge german. 


Himmler, articol în Vălkischer Beobachter, 
17 ianuarie 1940 

Pelaghia Zaharovna, căpitan NKVD și ofițer de legătură 
pentru partizanii polonezi din Lublin, îndurase șaptesprezece 
ore de tortură în mîinile anchetatorilor din SS. N-au reușit 
să-i înfrîngă rezistența pînă cînd n-au ținut-o cu trupul gol 
deasupra unei sobe încinse.. și chiar și-atunci și-a pierdut 
cunoștința înainte de-a le putea spune ceva. 

Au făcut-o să-și revină, stropind-o cu apă rece ca gheața. 
Arsurile de pe spate erau adînci și dureroase; era de-ajuns să 
fie atinsă cu un deget ca s-o facă să țipe de durere. Înainte de 
a fi torturată, fusese o femeie frumoasă. Dirlewanger însuși 
se culcase cu ea de mai multe ori. Acum nu mai rămăsese 
nimic din fosta ei frumusețe; nimic decît o epavă umană hidă, 
degradată pînă dincolo de limitele suportabilului. Un trup 
jupuit și ars pînă la os, o fiinţă ce gemea și chema moartea. 

Cînd, în cele din urmă, le-a spus tot ce știa, au scăpat-o 
de suferință cu un glonț în ceafă. 


Eram în pădure de treizeci şi șase de ore și ploua din nou. Înce- 
puse îndată după sosirea noastră și nu dădea nici un semn că se va 
potoli. Șiroia de pe copaci și curgea în torente pe potecile desfundate 
ale pădurii. Pămîntul era moale ca un burete, te afundai în el cînd călcai, 
iar cei din spatele coloanei trebuiau să se bălăcească în apa noroioasă, 
înaltă pînă la glezne. 

Ne-am oprit să ne odihnim. Într-o zonă de mlaștini brune, sinis- 
tre și Porta și-a scos cizmele și a scurs apa din ele. Heide, spre uimirea 
celor care nu-l cunoșteau, a scos otrusă de toaletă din raniță și a înce- 
put să se frece și să se curețe cu peria. Și-a scos cizmele și le-a curățat 
de noroi. A examinat tălpile și a descoperit că din cele treizeci și trei 
de ţinte regulamentare lipseau trei. Dar, firește, fiind Heide, ducea cu 
el, oriunde mergea, o cutie cu ţinte de rezervă. După ce și-a reparat 

încălțămintea, și-a concentrat atenția asupra uniformei. Cu o bucată 
de cîrpă înmuiată într-o băltoacă, și-a curățat de sînge mîneca ves- 
tonului. A curățat noroiul de pe pantaloni cu peria. Și-a numărat toți 
nasturii pe care i-a găsit, apoi, solemn, a scos o cîrpă și-a început să-i 
lustruiască. Chiar și colonelul îl privea vizibil fascinat. 

— Acum, în orice moment, a zis Porta, o să înceapă să-și verifice 
părul din regiunea pubiană ca să se asigure că nu-i lipsește nici un fir. 

Heide și-a pus jos periile și cîrpele. Și-a încheiat tunica, și-a 
netezit părul și s-a întors, foarte încet, să-l privească pe Porta. Și-a lăsat 
privirea să alunece pe toată lungimea corpului jegos, de la picioarele 
goale cu unghiile cornoase, pînă la fața nebărbierită și părul plin de 
noroi. N-a zis nimic. A schițat doar un zîmbet superior și glacial, apoi 
a început să-și stringă trusa de toaletă. 

Colonelul s-a aplecat, tulburat, spre Bătriînul. 

— Spune-mi, sergent, a zis în șoaptă, e ceva în neregulă cu sol- 
datul acesta? 

— În neregulă? a zis Bătrânul. 

— Aici sus, a zis colonelul, lovindu-se ușor și semnificativ pe 
frunte cu un deget osos. Îi lipsește o doagă, eh? 

Bătriînul și-a îngăduit un ușor zîmbet. 

— Deloc, domnule colonel. Este exact ceea ce aţi putea numi o 
regulă vie, cum s-ar zice. 

— O regulă vie, sergent? 

— Ca în mînăstiri, domnule colonel... 

— Ah! Aha. Da, într-adevăr, da. Colonelul s-a lăsat înapoi la loc, 
fără să-și ia privirea de la Heide. Nemaipomenit, a zis. De-a dreptul 
nemaipomenit. 

Soldatul Abt, care fusese învăţător înainte de-a intra în armată 
ca să-și facă foarte utila-i datorie față de patrie, fusese lovit de un glonț 
în coapsă, care-i lăsase două găuri simple și curate, dar, după felul în 
care se comporta, te-ai fi gîndit că avea piciorul amputat. Stătea întins 
pe pămînt și gemea, cerînd morfină, în timp ce oameni mult mai grav 
răniți decît el sufereau în tăcere, fiindcă știau că nu puteau fi ajutaţi cu 
nimic. Nu mai aveam morfină de multă vreme. Soldatul Abt își dădea 
foarte bine seama de situaţie, dar continua să se vaite și să geamă, ceea 
ce ne înfuria pe toți. 

Mă întrebam cîți dintre elevii lui fuseseră aduși la ascultare 
prin bătaie în vremurile bune dinaintea războiului, cînd orice copil 
care se dădea înapoi de la pedeapsă era acuzat de lașitate, cînd băieţii 
erau învățați că suferința va face bărbaţi din ei, cînd lacrimile erau, prin 
regulament, pedepsite cu zece lovituri de băț. Mă întrebam câți dintre 
foștii elevi ai lui Abt deveneau acum bărbaţi pe cîmpurile de luptă 
ale Europei, în timp ce el zăcea pe pămîntul umed și se smiorcăia, cu 
o gaură de glonţ în picior. Era destul de ușor să crești și să pregătești 
carne de tun pentru Fiihrer, dar nu chiar atît de ușor cînd tu însuţi erai 
folosit drept carne pentru gurile tunurilor rusești. 

Micuţul, care ședea lingă Abt, s-a ridicat brusc și s-a dus la colo- 
nel, luînd poziția de drepți în fața lui. Colonelul și-a ridicat privirea, 
ușor surprins. 

— Da, caporale? Ce este? Trecuse cîtva timp de cînd nu-l mai 
băgase nimeni în seamă pe colonel. Părea atât surprins cât și mulțumit. 
Vorbește, băiete! N-o să te mușc! 

— Păi, domnule colonel, a zis Micuţul, nu e vorba de mine, înţe- 
legeţi, ci de ăla de-acolo... 

A făcut un gest spre soldatul Abt, care se ţinea teatral de picior 
și se zvircolea pe pămînt. 

— Da, da? a zis colonelul, cu nerăbdare. Ce-i cu el? 

— Păi, crede că va muri și mă tot bate la cap să vin să vă întreb 
dacă n-ar fi o idee bună să... ăă... Micuţul a aruncat o privire spre Abt, 
care încuviința insistent din cap și făcea gesturi evidente de încura- 
jare. Micuţul a ridicat disprețuitor din umeri. Bine, e-n regulă, atunci, 
a zis, revenind spre colonel. El, domnule colonel, crede că ar trebui să 
capitulăm. Să ne predăm. Să nu mai luptăm și să trecem de cealaltă 
parte... fiindcă el crede că va muri, domnule colonel. El zice că a făcut 
un studiu despre roșii și nu sînt chiar atît de răi cum se vorbește. Zice 
că sînt oameni civilizaţi ca noi și... 

— Oh, nu mai spune. Bătrinul a sărit în picioare și s-a dus furios 
la soldatul Abt. Te văicărești, șobolanule! Nu ești de suficient timp în 
armată ca să știi pînă acum că, dacă ai sugestii de făcut mi le faci mie, 
nu te duci să baţi la cap ofițerii superiori! 

L-a apucat pe om de guler și l-a scuturat, în timp ce colonelul 
se uita cu ochi mari și nu zicea nimic. Nu-l văzusem pînă atunci pe 

Bătrinul să-și fi ieșit atît de mult din fire. Cred că, probabil, nu acorda 
prea mare importanţă forței de caracter a colonelului. Era nevoie doar 
ca vreun netrebnic ca soldatul Abt să-i vîre idei în cap și, înainte de-a 
ne da seama, puteam fi toți predaţi delicaţilor, milostivilor și civiliza- 
ților ruși. Colonelul era bine intenționat, dar era bătrin și speriat; ar fi 
trebuit pensionat cu cîtva timp înaintea războiului mondial. 

Bătrinul l-a aruncat pe Abt spre Micuţul, care l-a primit cu bra- 
țele larg deschise. 

— E-n regulă, caporal Creutzfeldt, e tot al tău. De acum înainte 
e sub comanda ta. Va face tot ce-i vei spune și dacă-l prinzi încercînd 
să scape, îimpușcă-l în spate pe ticălos. 

— Nici o grijă! a zis Micuţul, plin de entuziasm. 

Am pornit din nou în șir indian în urma colonelului și a Bătrînu- 
lui, ocolind mlaștinile. Din cauza scîncelii neîntrerupte, soldatul Abt 
era acum într-o situație mult mai rea decît fusese înainte. Îi puseseră 
în spate jumătate din propriu-i echipament, plus afetul mitralierei pe 
deasupra și omul mergea cocoșat din cauza poverii. Lutz, pomenindu-se 
uitat temporar, se furișase la coada coloanei, cît mai departe posibil 
de Micuţul, și tăcea miîlc. 

Pe la jumătatea coloanei, Porta și Heide se insultau reciproc, 
amenințîndu-se cu pumnii. Heide îl acuzase pe Porta că-l îmbrîncise 
deliberat în mlaștină ca să-și murdărească cizmele proaspăt lustruite. 
Porta, firește, nu catadicsea să nege. Făcea, pur și simplu, glume și ridea 
batjocoritor, aducîndu-l astfel pe Heide într-o stare de furie demențială. 
Erau pe punctul de-a se arunca unul la gâtul celuilalt, cînd Bătrinul a 
ridicat o mînă sus și a oprit coloana. 

— Ce este, ce este? a întrebat colonelul. De ce ne-am oprit? Ce-ai 
auzit? Din ce direcție? Ce... 

— Pentru Dumnezeu, tăceți! a zis Bătrinul scurt și fără ceremonie. 

Asta, cel puţin, l-a făcut pe colonel să tacă o vreme. Bătrinul i-a 
făcut semn Micuţului care era în coada coloanei și au ascultat amindoi. 

— Parcă ar fi cîini, a zis Micuţul după o vreme. Cred că ne caută 
pe noi. 

— Cu cîini? a zis colonelul. Ce prostie! Fleacuri și prostii! 

Ca de obicei, a fost ignorat. Bătrînul a început să dea ordine. 

— Voi rămîneți mai bine pe loc. Eu cu plutonul meu o să mer- 
gem înainte să vedem ce se întîmplă. 

— lar noi, a zis Gregor. 

Ne-am tîrît prin pădure în liniște. Acum auzeam și eu chelă- 
lăiturile întîmplătoare ale cîinilor și, cînd copacii au început să se 
rărească, ne-am dat seama că ne apropiam de un mic sat. Bătrînul ne-a 
făcut din nou semn să ne oprim și ne-am ghemuit în lăstăriș, în timp 
ce era studiat locul cu binoclul. Am deslușit patru camioane mari cu 
semne americane și un grup de militari în uniforma verde a NKVD, 
echivalentul temut al SS-ului german. În fruntea grupului, smucindu-se 
în lanţuri și, evident, nerăbdători să plece, se găseau șase cîini, niște 
creaturi înspăimîntătoare, destul de asemănătoare cu alsacienii, dar 
mai mari și mai fioroși. Probabil, vreo rasă siberiană, judecînd după 
desimea blănii. 

— Ei, bine, e clar că n-au ieșit la o plimbare de duminică 
după-amiază, a observat Bătriînul. Cred că ne caută pe noi. 

— Dacă ne-ar oferi o masă bună și bogată, și un pat pentru noapte, 
a mormăit Gregor, am fi ai lor, fără toată tevatura asta stupidă. 

Soldatul Abt a intervenit, nerăbdător. 

— De ce nu încercăm acum că sîntem aici? Dacă ne-am preda 
de bunăvoie, ca un act de bună... 

A fost întrerupt brusc de o lovitură furioasă primită în cap din 
partea Micuţului. 

— Dacă mai continui în felul ăsta, te arunc la cîini eu însumi. 
Instalează mitraliera, și fă-o repede. 

— E în regulă. Bătrînul s-a întors spre noi și ne-a făcut semn 
că ocupăm poziţie. Porta, grupa ta rămîne aici cu mine. Gregor, ia-ți 
oamenii și răspindește-i în stînga. Voi, ceilalți, fiți gata să deschideţi 
focul în clipa în care vă dau semnalul. 

Ne-am pitulat printre copaci, așteptindu-i pe ruși să ajungă în 
bătaia armelor. Cîinii schelălăiau și se zbăteau să pornească; era clar 
că ne dăduseră de urmă. 

Porta mînca din nou. Își deschisese ultima cutie și își lingea 
lacom buzele. 

— Carne de vacă, a zis, văzind că mă uit la ea. Vrei? 

— Nu chiar acum, am zis. Nu mă prea atrage mirosul ei tocmai 
în momentul ăsta. 

Porta și-a îngropat nasul în cutie și a inspirat extatic. Mie îmi 
mirosea ca un milion de lăzi de gunoi. Nu era de mirare că și cîinii erau 
atît de nerăbdători să o ia din loc. Probabil, jumătate din animalele din 
Polonia își întorceau capetele în vînt, cu nările fremătind. 

Soldatul Abt ședea pe iarba umedă, văitîndu-se din nou de picior. 
Găurile făcute de glonţ se învineţiseră pe margini, iar coapsa se umflase 
ca un cîrnat, dar acum ajunsesem în situaţia în care nu ne mai păsa 
dacă-și pierdea tot piciorul. Într-un fel, ar fi fost o ușurare. Atunci, cel 
puţin n-ar mai fi avut pentru ce boci. 

— Ştii ce-ţi trebuie pentru asta, nu? a zis Barcelona, solemn. 

— Nu, ce? Abt și-a ridicat privirea spre el cu o licărire de speranţă 
în ochii porcini. Ce-mi trebuie? 

— Pișat de oaie, a zis Porta. Un remediu popular vechi. Face 
minuni. Găsește-ți un berbec castrat și pune-l să te pișe peste tot... Te 
vindeci cît ai bate din palme. 

S-a îndepărtat nepăsător, cu un zimbet fericit jucîndu-i pe buze, 
iar Abt s-a zbătut furios să se ridice în picioare. 

— Ticălosule! a zbierat. Toţi sînteţi niște ticăloși nenorociți. 

— Bine, bine, a bombănit Micuţul, împingîndu-l din nou jos. 
Păstrează asta pentru ruși. Nu o risipi pe noi. 

Departe, în stînga mea, Gregor era în toiul unei povestiri lungi 
și deocheate, pe care i-o spunea lui Lenzing, despre cum transportase 
odată un pian de concert de la etajul cinci al unei case, pe o scară în 
formă de spirală, fără să-i facă măcar o zgirietură. În poveste a mai apă- 
rut cumva un bordel și o prostituată suedeză goală, cu sînii cît dovlecii, 
dar pe viața mea dacă am putut să pricep cum; și, după fața lui Lenzing, 
era clar că nici el nu pricepuse. De fapt, nu sînt deloc singur că Lenzing 
asculta măcar. Privea fix printre copaci în direcția inamicului care se 
apropia și poate se giîndea câţi frați de sînge va reuși să ucidă înainte 
de a-lucide ei peel. 

Serios și tăcut, Heide scosese una dintre cîrpele lui de curățat și 
își lustruia obsesiv mitraliera. Strălucea deja ca un far și, probabil, ne 
trăda prezenţa tuturor soldaților ruși din Polonia, dar Heide nu putea 
niciodată să nu facă ceva. 

Legionarul urmărea cum se apropie oamenii și cîinii, indicînd 
militarilor distanţa. Înaintau cu baionetele la arme, cu câinii zbătîndu-se 
în lanţuri, cu capetele în jos şi nasurile în pământ. În frunte mergea un 
ofițer, cu nagaica în mînă. 

— Cinci sute de metri, a zis Legionarul. 

Bătrînul și-a dus arma la umăr și a tras pîrghia de siguranță. 
— Înălțător două sute. 

Barcelona s-a întors spre mine. 

— Sînteţi gata? 

Am încuviinţat din cap și am arătat spre grămada de grenade 
așezate înaintea mea. 

— E în regulă. După salva a doua. 
— Trei sute de metri, a zis Legionarul. 

Soldatul Abt a scos un geamăt înfundat și a fost plesnit peste 
cap de Micuţul. Porta și-a aruncat cu părete de rău cutia de conserve 
goală, apoi și-a luat arma. Cîinii era înnebuniți acum și cei care-i aveau 
în grijă s-au aplecat să-i dezlege. 

— Două sute și cincizeci, a zis monoton Legionarul. Două sute 
douăzeci și cinci... două sute... 
— Foc! 

Cele patru MG-uri au bubuit la unison. Ofiţerul cu nagaica a 

fost ciuruit cu gloanţe din cap pînă în picioare... Micuţul a rîs încîntat. 
— E ca un joc de săgeți! 
— Cu un panou de tir uman, a bombănit Lenzing. 

Rușii au ezitat. Ciţiva au încercat să se întoarcă, dar au fost 
prinși între focuri și n-au avut altă posibilitate decît să meargă îna- 
inte. În faţa lor se găseau armele germane, în spatele lor cele rusești. 
Unul dintre ofițerii lor a început să tragă cu o pușcă automată focuri 
de avertisment peste capetele lor. Cîinii nu aveau nevoie de o astfel 
de încurajare. Veneau în salturi spre noi, mîrîind și arătindu-și colții. 
Soldatul Abt a scos un țipăt de groază și s-a întors să fugă. Din fericire 
pentru el s-a împiedicat de trunchiul unui copac și a fost întors înapoi 
de un șut primit din partea Legionarului, în timp ce Micuţul era ocu- 
pat cu mitraliera, altfel ar fi primit un glonţ în spate și adio soldat Abt. 

A fost trasă a doua salvă și toţi cîinii, cu excepția unuia, au căzut. 
Cel care scăpase era o brută mare, neagră, care s-a năpustit furios asupra 


139 


IMPERIUL IADULUI 


Bătrinului, cu dinții dezgoliți și gura plină de bale. Bătrînul a ochit calm 
și a tras în timp ce venea spre el. El nu intra niciodată în panică. Nu 
cred să-l fi văzut vreodată pierzindu-și capul în vreo situație. Cîinele 
a sărit într-o parte, urlînd de durere, iar Legionarul și-a scos liniștit 
revolverul și i-a tras un glonţ în cap. 

N-a prea fost nevoie de grenade. Lupta s-a terminat înainte să 
înceapă și Bătrînul ne-a dat semnalul să ne retragem. 

— Dacă războiul ar fi totdeauna o asemenea distracție, a declarat 
Micuţul, foarte mulțumit de sine, n-ar fi nici pe jumătate atît de rău. 

— Ciudat fel de distracţie, a mormăit Lenzing, trist. Ce-o să se 
întîmple cînd totul se va termina, asta aș vrea să știu? 

— Să se termine ce? 

— Războiul... distracţia... lupta... 

— Păi, cînd o să se termine, o să se termine, nu? 

— Așa de simplu? a zis Lenzing. 

— Nu-mi pot imagina, a murmurat Legionarul. Sînt sigur că 
după ce vor scăpa de Adolf, vor lua totul de la început, încercînd să 
scape unul de altul. 

— Şi noi unde vom fi atunci? a întrebat Lenzing. 

Legionarul a zimbit. 

— Păi, noi știm unde vei fi tu, nu? Pe baricade, fluturîndu-ți 
stegulețul roșu și strigind „moarte capitaliștilor yankei!”. 

— Nu știu, a zis Lenzing. A oftat. Nu știu... Uneori mă gîndesc 
că am văzut suficient ca să-mi ajungă pentru tot restul vieţii. 

Curînd după apusul soarelui, am ajuns la colonel și la restul 
companiei. Colonelul era atît de ușurat că ne vede, încît aproape a 
izbucnit în lacrimi. M-am întrebat ce s-ar fi întîmplat dacă nu ne-am 
fi întors. M-am întrebat cine ar fi preluat comanda și dacă s-ar fi pre- 
dat dușmanului. 

— Sergent, m-am gindit, a zis colonelul. Și-a pus o mînă pe umă- 
rul Bătrînului. M-am tot gîndit, și să fiu al naibii dacă văd cum o să 
ajungem jos la rîu. 

S-a făcut tăcere. Bătrînul aștepta respectuos să audă care putea 
fi rezultatul gîndirii colonelului, dar se părea, în cele din urmă, că nu 
era nici unul. 

— Înţeleg, a zis Bătrinul. 

— Bine, o să ţi-l spun, a zis colonelul. O să ţi-l spun pe scurt. 
Asta este părerea mea. 

— Deci... ăă... ce propuneţi să facem, domnule colonel? 

— Ah, păi, acum... În privinţa asta... Colonelul și-a dat casca pe 
spate și și-a șters fruntea brăzdată cu o zdreanță de batistă. Asta, firește, 
e o chestiune oarecum îngrijorătoare, nu? 

— Într-adevăr, domnule colonel, a fost de acord Bătrînul, grav. 

S-a făcut din nou tăcere. Colonelul arăta bătrîn ca vremea. Arăta 
ca un cadavru îngropat pe jumătate. Aproape mi-a părut rău de el. 

— Știți ce? a zis Barcelona, brusc. Am o idee. 

Ne-am întors spre el, plini de speranţă. Barcelona nu avea idei 
foarte des, dar, cînd le avea, merita să le asculți. 

— Ei bine, ascultați, a zis. Aici sîntem noi... aici e rîul... și-aici 
sînt ruși. Corect? 

— Corect, a zis colonelul, sesizind foarte bine, situaţia. Sîntem 
înconjurați. 

— Și-atunci ce facem? a zis Barcelona. Atacăm un pluton rusesc... 
Îi lichidăm... le luăm uniformele. O luăm apoi spre rîu. Vedem dacă podul 
mai e în picioare. Dacă e, trecem dincolo. N-o să ne oprească nimeni. 
O să creadă că sîntem ruși. Dacă nu €... A arătat cu degetul mare peste 
umăr. Porta poate vorbi limba. Poate întreba și afla ce se întîmplă și 
dacă există vreo altă posibilitate de trecere dincolo. Și dacă nu ne reu- 
șește nimic din toate astea, putem construi noi un pod. Ordine de sus. 
Simplu. Cine o să se ia la discuții cu noi? 

— Hei! a strigat Micuţul. Asta nu-i o idee rea! S-a întors agitat 
spre noi ceilalți. Imaginați-vă, a zis. Dacă ne-am îmbrăca în uniforme 
rusești, am putea merge pînă la Berlin în ele. 

— Cu condiţia ca, dacă eu voi fi cel care va vorbi, a zis Porta, care 
avea totdeauna ceva de spus, insist să fiu colonel. 

— Fii ce vrei, a zis Barcelona, atîta timp cât ne treci rîul. 

Colonelul părea destul de îngrijorat în acest timp. Și putea fi: 
Porta și Barcelona erau în stare să încerce punerea planului în practică. 
Colonelul a tușit ușor. 

— Mai bine ne continuăm drumul, a zis, nervos. Fără îndoială, 
își închipuia că va fi capturat în uniformă rusească și împușcat ca 
spion, deși nu putea fi mai rău decît dacă ar fi fost capturat în uniformă 

germană și împușcat în calitate de combatant inamic. Știi ce, sergent, 
i-a zis Bătriînului, cu o voce slabă și prietenoasă, unii dintre băieţii tăi 
te fac să-ți îngheţe sîngele în vine... 

Ne-am retras înapoi în pădure, sub copacii înalți și lăstărișul 
des. Ploaia se oprise și din pămîntul mlăștinos se ridicau aburi. 

Ţînţarii erau peste tot, urmărindu-ne într-un nor biziitor, sufici- 
ent să te scoată din minți. Micuţul s-a oprit brusc tocmai cînd îi alunga 
de pe faţă și a ridicat o mînă în semn de avertizare. 

— Ruși, a zis. 

Am înghețat. Nici unul dintre noi nu putea desluși altceva în 
afară de zgomotele normale ale pădurii, dar cine era nebunul acela 
înfumurat care să-l contrazică pe Micuţul în asemenea probleme? 

— Haideţi să profităm de ocazie, a șuierat Kuls, care purta acum 
două banderole de Cruce Roșie pe ambele mîneci, pentru a fi sigur că 
nu-i poate greși nimeni ocupaţia. 

— Nu fi nebun! 

Bătriînul l-a tras înapoi. Am ascultat, și Micuţul a arătat tăcut 
cu un deget. Ne-am înclinat capetele în direcția indicată și, încet, am 
început să deslușim o serie de zgomote care n-aveau nimic cu foșnetul 
frunzelor. Erau ţăcănituri de puști, voci omenești, zgomote, de cizme 
grele în lăstăriș... 

— Acolo! 

Bătrinul s-a repezit într-o parte a potecii, unde se strinseseră 
mormane mari de frunze. A împrăștiat stratul de deasupra cu mîinile, 
apoi a folosit baioneta ca să-și facă drum prin pămîntul moale și umed 
de dedesubt. Foarte curînd era îngropat pînă la gât, iar noi ceilalți scor- 
moneam după el, ca oiște cîrtițe uriașe. 

— Sinteți sigur că ceea ce facem este într-adevăr înțelept? a 
gifiit colonelul. 

Înţelept sau nu, era prea tirziu să mai facem altceva. Ne-am 
ghemuit în cuiburile noastre de turbă, cu frunze deasupra noastră și 
pămînt de jur-împrejur. Rușii erau foarte aproape. Am auzit declicul 
pîrghiei de siguranţă a unei puști. Am simțit pașii grei trecînd pe lîngă 
noi. Le-am auzit vocile. 

— Niet ghermanski! lob tvoiu mati, Piotr. 

Simţeam că mă sufoc sub pămînt. Îmi lăsasem o mică gaură 

pentru aer, dar începea să mă obsedeze ideea că se închisese și că mă 
otrăveam încet cu propriile-mi exhalaţii. Transpiraţia a început să-mi 
curgă șiroaie pe spate și piept. Stăteam îndoit, ca un făt în uter, cu 
genunchii strînși sub bărbie și brațele înfășurate în jurul picioarelor. 
M-a cuprins panica, plămînii plesneau, nu mai puteam suporta, tre- 
buia să ies afară... Mi-am înfipt puternic dinţii în mînerul revolverului, 
așa cum îl ţineam apăsat pe gură. Înaintea ochilor îmi apăreau lumini 
strălucitoare, ca niște pești multicolori. Simțeam cum mi se tîra ceva 
pe față și pe nas și în orice clipă eram pe punctul de a strănuta... 

Deasupra, rușii umblau prin lăstăriș, strigau unii la alții și rideau. 

— Iob tvoiu mati! 

Treceau pe potecă, uitîndu-se și scormonind culcușul nostru 
de frunze. Aveam cîrcei la ambele braţe și sufeream îngrozitor, dar nu 
era loc să miști nici măcar un deget. Undeva, afară, s-a auzit o împuș- 
cătură. O clipă am crezut că fusesem descoperiți și mintea mi-a fost 
inundată de valuri de teroare, imaginîndu-mi torturile la care vom fi 
supuși dacă ne vor prinde îngropaţi sub pămînt și incapabili de-a ne 
apăra. O moarte vie. Nu ar fi mai înţelept să ieși și să fugi spre ea, acum 
cît mai ai șansa? Mai bine să mori în aerul proaspăt și plăcut decît să 
te sufoci încet într-un sicriu, sub pămînt. 

— RusRi veks stoi! 

Cîţi vor mai fi? Cît timp va mai trece pînă vor renunța să ne 
caute și ne vor lăsa în pace? Bășica udului îmi plesnea, dîndu-mi dureri 
fierbinţi și junghiuri prin tot trupul. Încet și cu vinovăţie, i-am dat 
drumul între picioare, puţin cîte puţin, urinei care mă ardea. M-am 
simțit atît de ușurat după aceea, încît am uitat momentan de toate 
celelalte probleme. 

Deasupra noastră, dar îndepărtîndu-se, se auzeau tot mai multe 
strigăte și împușcături. Probabil, trăgeau în tot ce mișca: ciori, șoareci, 
chiar și țințari. 

Am inspirat adînc din aerul stătut mi-am pipăit pulsul care 
bătea disperat în semn de protest. Mi-am dat seama atunci cum se 
simte, probabil un măr pus într-o ladă cu fin. Mi-am amintit că pe vre- 
mea cînd eram la școală puneam mere în lăzi cu fin. Dacă le lăsai acolo 
destul de mult timp, începeau să se coacă, și eu făceam asta. Desigur, 
oricine de-afară putea vedea aburul ridicîndu-se... 

— Hei, asta-i nostim, a zis Porta. Unde e Sven? 
— Sînt aici, am zis. Aici, jos! 

M-am zbătut disperat să-mi mișc capul și să-mi fac o ieșire prin 
frunze; dar mi s-a părut că sînt paralizat de la gât în jos. Am încercat să 
strig după ajutor, dar vocea era înăbușită și nu m-au auzit. 

— Trebuie să fie pe-aici pe undeva, a zis Micuţul, pocnindu-mă 
în creștet cu una din cizmele lui mari. 

M-au tras afară și m-au scuturat, mi-au tras pumni în piept și 
palme peste față. Kuls fugea încoace și încolo cu banderolele lui de 
Cruce Roșie, spunîndu-le celorlalți ce să facă, la cîteva secunde după 
ce ei o făcuseră deja. Foarte curînd am început să mă simt aproape 
normal și chiar să-mi dau seama că-mi erau uzi pantalonii. 

— Credeam că ești pierdut, m-a informat prietenește Micuţul. 

Ne-am continuat drumul prin pădurea care nu se mai termina. 
Ne terminasem de mult rațiile și burţile începuseră să ţipe din cauza 
durerilor provocate de foame. Porta, îndeosebi, suporta foarte greu 
această situație. A început să-și alcătuiască meniuri în minte și să ni 
le recite cu voce tare. În cele din urmă, Bătrânul n-a mai putut suporta 
și i-a spus poruncitor să tacă, la care Porta s-a retras într-o magnifică 
îmbufnare și n-a mai adresat nimănui nici o vorbă aproape zece minute. 

La căderea nopții ne-am oprit. Ne-am așezat sub copaci și din 
cauza epuizării am adormit imediat. Soldatul Abt a fost primul de pază. 
Era să-i vină rău din cauza fricii. Fiecare umbră, fiecare fir de iarbă 
care se mișca îl făcea să tresară. Coapsa îi tremura și era convins că 
rana începuse să se cangreneze. Prudent, și-a scos dintr-un buzunar o 
bucăţică de hîrtie pătrată pe care o păstra ascunsă de mai multe zile. Era 
o fițuică cu propagandă inamică nereușită, aruncată dintr-un avion ca 
să fie culeasă de un prost credul ca soldatul Abt. Și-a întors spatele spre 
camarazii care dormeau și a mai citit-o încă o dată la lumina stelelor. 


BILET DE LIBERĂ TRECERE 

Acest bilet garantează trecerea liberă oricărui membru al 
forțelor germane care dorește să-și transfere loialitatea armatei 
ruse. 

MS. Malinin, general de divizie. 

K.K. Rokossovshki, comandantul suprem al forțelor rusești din 
Polonia. 

Abt a împăturit hîrtia și a pus-o cu grijă înapoi în buzunar. Și-a 
deschis cartușiera și a luat din ea o bucată de pîine uscată, pe care a 
mestecat-o îngîndurat cîteva minute. În cele din urmă, s-a hotărât. S-a 
îndepărtat tiptil printre copaci, apoi a rupt-o la fugă, de parcă toţi dracii 
din iad erau pe urmele lui. Piciorul cangrenos a fost uitat. Și-a aruncat 
în tufișuri revolverul și șase grenade de mînă. Și-a lepădat centura și 
cartușierele și a renunţat la cască și armă. Cu capul în piept, a luat-o 
la goană prin pădure spre satul ocupat de trupele rusești. 

— Nu trageţi! Nu trageţi! Vin la voi! Am permis de la liberă tre- 
cere de la generalii voștri! 

Doi siberieni îl urmăreau cum se apropie de ei, mergind legănat 
prin ierburile aspre și înalte ale mlaștinii. Flutura deasupra capului o 
batistă gri jegoasă, ca semn de bună intenţie și oricine putea să vadă 
că era neînarmat. Era evident, chiar și fără țipete și strigăte, că era 
dezertor german. 

Siberienii și-au ridicat pistoalele-mitralieră și s-au pregătit să 
tragă. 

— Nu trageţi! a zbierat soldatul Abt. Nu sînt nazist. 

S-a oprit în fața lor, fluturîndu-și steagul de armistițiu într-o 
mină și permisul de liberă trecere în cealaltă. Cu sînge rece și fără 
grabă, siberienii l-au trecut pe lumea cealaltă. Mai cerea încă îndurare 
în gura mare cînd s-a prăbușit. 

Vîntul i-a luat batista și i-a dus-o sus, în copaci. Permisul de 
liberă-trecere a zburat pe pămînt și s-a pierdut în lăstăriș. Cel care a 
descoperit că așa-zisul nostru dezertor ne părăsise în cele din urmă a 
fost Barcelona. 

— De ce mama dracului nu l-am împușcat noi pe ticălos, cît 
mai aveam încă posibilitatea! a bombănit Porta. 

Era o slabă consolare că acum, dacă reușise să ajungă la inamic, 
era aproape cu siguranță mort. Alarma fusese dată, rușii aveau să plece 
să ne caute și nu ne puteam îngădui nici un risc. 

Ne-am grăbit cît am putut de tare în restul nopții și dimineața 
următoare, făcîndu-ne drum prin lăstărișul des, rupîndu-se hainele în 
spini și crengi, alunecînd pe pantele noroioase, înotiînd pînă la brîu 
prin mlaștinile rău mirositoare. Spre amiază, am ajuns într-o poiană 
traversată de un drumeag șerpuitor, larg. Era plin de soldaţi în marș. 

Ne-am retras în liniște la adăpostul copacilor. Dacă nu traver- 
sam drumul acela, însemna să facem un ocol de cîțiva kilometri și 
foarte posibil să ne rătăcim în imensitatea pădurii. Nu era nimic de 
făcut decît să stăm ascunși în tufișuri, să așteptăm întunericul și să 
sperăm că pînă atunci vor înceta mișcările de trupe. 

Amurgul a venit, dar n-a fost nici o încetare. Traficul era mereu 
intens. Am mai așteptat o oră. Acum era întuneric. Parcă întreaga armată 
rusă era în mișcare și, probabil, urma să fie așa toată noaptea. 

— Fir-ar a naibii să fie, stăm aici degeaba, a bombănit Porta. În 
condiţiile astea o să așteptăm pînă o face plopul pere și răchita micșu- 
nele. Stomacul meu n-o să mai suporte tensiunea. 

— Mai precis, a zis Bătrînul pe un ton rece, ce-ai de gînd să faci? 

Porta a privit gînditor la drumeag. Și-a ridicat ochii spre cerul 
întunecat, fără stele și acoperit de nori. Și-a întors din nou privirea 
spre drum și, înainte de a-l putea opri careva, s-a ridicat în picioare 
și-a luat-o la fugă, traversînd drumul, cît pe-aci să intre sub roțile unui 
camion. Am așteptat panica și deschiderea focului, dar convoiul și-a 
continuat pașnic drumul. 

— Ce părere aveţi? a zis Legionarul. Merită o încercare? 

Bătrinul a ridicat din umeri. 

— Unde poate merge unul, cred că pot merge și ceilalți... 

După o jumătate de oră, eram toți teferi dincolo. Înfricoșat și 
grăbit cum eram, mi-am prins piciorul într-un făgaș și am căzut drept 
în calea unui T-34. Am reușit să mă răsucesc la o parte din fața lui doar 
cu cîteva secunde înainte de a se produce dezastrul și am stat ghemuit 
în șanț pînă ce a trecut de mine și m-a împroșcat cu noroi din cap pînă 
în picioare. 

Ne-am continuat drumul adînc în pădurea întunecată, mulțu- 
miți că ne mișcăm din nou după ce petrecusem ultimele ore ghemuiţi 
în tufișuri. Am mers toată noaptea și spre revărsatul zorilor am înce- 
put să deslușim sunetele rîului, lovindu-se de maluri undeva, mai jos 
de noi. Ne apropiam de marginea pădurii, mergând în șir indian pe o 
potecă îngustă. Micuţul și Porta erau în frunte. Rideau și schimbau în 
treacăt remarci peste umăr, ca și cum erau într-o plimbare de duminică 
după-amiază, la mii de mile depărtare de orice pericol. 

Niciodată n-am fost întru totul sigur dacă cei doi aveau nervi de 
oțel sau, pur și simplu, erau lipsiți de imaginaţie. Dar, în ciuda totalei 
și aparentei lor indiferenţe, rămîneau foarte atenţi. L-am văzut deodată 
pe Micuţul lăsîndu-se în genunchi și făcîndu-i semn lui Porta să facă 
același lucru. Bătrinul a ridicat o mînă în semn de prevenire. Coloana 
s-a oprit. Încet și pe tăcute, ne-am continuat drumul pe burtă, parcur- 
gînd cu greu centimetru după centimetru pe terenul stîncos. 

Înaintea noastră se întindeau, coborînd spre malurile rîului, 
ogoarele verzi și fertile ale unei ferme. Podul fusese aruncat în aer 
şi rămășițele răsucite ieșeau din apa adîncă aidoma unor degete. În 
apropiere, se vedeau ruinele unei clădiri arse care mai fumegau încă. 
Fusese, probabil, un post de pază pentru pod. Direct sub noi se găsea 
o casă. Bătrînul a studiat-o o clipă prin binoclu. 

— Cavalerie rusească, a zis. Cazaci, după cum arată. 

Nici nu terminase bine de vorbit cînd, dintre copaci, la cîțiva 
metri mai încolo de noi, a ieșit un bărbat care a început să coboare pe 
potecă. Era evident că nu-și dăduse deloc seama de prezența noastră, 
pentru că nu s-a uitat nici măcar o dată în direcția noastră. Micuţul a 
sărit după el, rapid, sigur și tăcut. I-a pus un braț după gât și i-a apăsat 
tare revolverul în coaste. 

— Un singur chițăit și s-a terminat cu tine! 

Omul era mult prea speriat ca să facă vreun zgomot. Gura i s-a 
deschis, iar ochii i-au îngheţat de groază. O clipă am crezut că avusese 
un atac de apoplexie. Era neînarmat și evident necombatant. 

— E-n regulă, dă-i drumul. Bătrînul i-a făcut semn Micuţului, 
care, cu părere de rău, și-a slăbit strinsoarea de pe gâtul victimei. Cine 
ești? Ce faci aici? 

— Eu camarad, a zis insul, pe un ton foarte serios. Eu prieten. 
Nu comunist. Prieten... Panemaiu? 

— Oh, firește, noi înțelegem! a rînjit Porta. Tu nu comunist... Tu 
prieten... sigur, știm noi totul despre asta, amice! S-a întors și a scuipat 
dispreţuitor pe potecă. O poveste a naibii de verosimilă! 

— Dar vă rog, domnule, e adevărat... e adevărat ce zic... 

— Oh, da? Da? a zis Porta. Știi ceva? Mă uimește numărul de 
ruși peste care dai în zilele astea și care jură că nu sînt comuniști. Zău 

că mă uimeşte... Într-o clipă îl laudă în gura mare pe mizerabilul de 
Stalin, în următoarea îţi spun: eu nu comunist, eu prieten... 

Omul a făcut un pas grăbit înainte, agitîndu-și mîinile în aer 
ca un iepure speriat. 

— Eu nu rus, eu nu rus! Polonez! Polonez! Eu polonez Ladislas 
Mnasko. 

— Cum? a zis Micuţul. 

— Ladislas Mnasko. Omul și-a îndreptat un deget spre piept 
și ne-a zimbit. A făcut un semn peste umăr, spre fermă. E casa mea. 
Acolo jos. Casa mea. 

— Casa ta? Bătrînul a ridicat o sprînceană. Plină de soldați ruși? 

— Ei luat pe ea de la mine, pan sergent. Soția mea și copiii ei încă 
jos acolo. Sora mea tot acolo. Tata meu..., a arătat din nou cu mîna, de 
data asta către vale, spre ruinele fumegînde ale postului de pază... tata 
meu, ei omorît. El a avut grijă de pod. Ei pușcat pe el, ars casă. 

S-a făcut tăcere. Ne-am uitat de la om la fermă, apoi la podul 
distrus. Povestea părea destul de plauzibilă, judecînd după cele auzite. 

— Şi tu? a întrebat Bătrînul. Ce-i cu tine? 

— Eu acasă de la război. Eu văzut rușii. Eu fugit. Nu știu ce să fac... 

— Ucideţi-l pe ticălos! a zbierat Kuls, repezindu-se brusc spre el. 
Ucideţi-l și să terminăm cu asta! Niciodată să n-ai încredere într-un 
mizerabil de polonez, știți și voi asta la fel de bine ca mine. Toţi sînt 
niște mincinoși spurcați. E doar un șiretlic ca să ne ducă acolo jos! 
Tăiaţi-i gâtul și trimiteţi-l înapoi! 

— Termină odată cu asemenea vorbe, a zis colonelul, glacial. Te 
rog să nu uiţi că eu comand aici. 

Kuls l-a privit cu un aer de revoltă. Porta i-a întins bidonul polo- 
nezului care tremura; acesta l-a luat cu un tremur nervos al buzelor, 
care voia să însemne mulțumesc. 

— Spune-mi, a zis Bătrinul, acum că podul e distrus, mai există 
vreo altă posibilitate de a trece rîul? Ai putea să ne duci dincolo? 

Omul a încuviințat din cap. 

— Tahk iesti!l, pan sergent. Doar... A făcut o mișcare bruscă cu 
capul spre fermă și-a desfăcut mîinile într-un gest neputincios. Rușii, 
pan sergent... 

[1] (pol) Da. (n. trad.) 

— Nu-ţi fă probleme în privința rușilor, a zis Bătrînul, tăios. 
Asta-i treaba noastră. O să avem noi grijă de ruși. Tu gîndește-te cum 
o să ne treci rîul. 

Cînd ne-am apropiat, cu prudenţă, de casa ocupată, i-am văzut 
pe ruși petrecînd în curtea exterioară. Făcuseră un foc uriaș pe care 
frigeau o vacă, beau și strigau, dansînd în jurul flăcărilor. Unul și-a 
pierdut echilibrul și a căzut cu capul în jăratic. Era greu să-ți dai seama 
dacă tovarășii lui erau prea beţi ca să observe sau, pur și simplu, prea 
fără inimă ca să le pese, dar, indiferent din care motiv, n-au făcut nici 
o mișcare ca să-l salveze. 

— Măcar de nu s-ar arde! a bombănit Porta. 

Se referea mai degrabă la vacă decît la om. În timp ce coboram 
pe potecă, el urmărea prin binoclu cum se desfășoară pregătirea mîn- 
cării și era din ce în ce mai îngrijorat ca nu cumva, pînă ajungem noi 
acolo, carnea să fie prea prăjită. 

— La naiba cu carnea, a zis Micuţul. Pe mine mă interesează 
băutura. S-a întors nerăbdător spre Bătrînul. Haideţi să mergem, nu 
putem? Acolo jos au votcă rusească adevărată. 

— Foarte bine, nu te agita, a zis Bătrinul, blind. Acolo mergem. 
A dat ordin să ne oprim. Barcelona, tu și Gregor rămînețţi aici să ne aco- 
periți. Micuţule, tu și... a ezitat... tu și Kuls mergeţi înainte cu Ladislas. 
Noi ceilalți mergem după ei. Și ţineţi minte... fără grenade. Undeva, 
acolo, jos, se află trei civili. Vreau să fie scoși vii. I-a făcut semn din cap 
polonezului îngrijorat. E în regulă. Porniţi. 

Micuţul a pornit spre fermă. Ladislas l-a urmat. Bătrinul s-a 
uitat nedumerit la Kuls. 

— Ei? N-ai auzit ce-am zis? 

Kuls a clătinat din cap. 

— Am auzit! Și dacă îţi închipui că o să-mi pun gâtul în laţ ca să 
salvez două tîrfe poloneze împuțţite și un smiorcăit de copil, te înșeli 
amarnic! 

Bătrînul s-a încruntat. 

— Refuzi să asculți un ordin? 

Kuls a renunțat la privirea sfidătoare. A răsucit virful cizmei 
în praf. 

— N-avem nevoie de timpitul ăsta de polonez ca să ne arate 
cum să trecem un nenorocit de rîu... De ce să nu-i tragem un glonț și 
să-l lăsăm aici să putrezească? 

— Deoarece colonelul comandă aici și el a hotărît astfel! 

Ne-am întors toți să privim la colonel, care-și freca gâtul într-un 
fel militar, sever. Și-a îndreptat umerii. 

— Întocmai, a zis. Consideră-te arestat. I-a făcut semn lui Gre- 
gor. Nu-l scăpa din ochi. 

— Da, să trăiţi! a zis Gregor, cu o satisfacție oarecum răutăcioasă. 

Kuls s-a încruntat. 

— Încă n-aţi auzit totul, adresîndu-se deopotrivă atît Bătrînului 
cît și colonelului. N-o să scăpați ușor pentru asta. Eu am un frate în 
RSHA. Ei știu cum să se poarte cu oameni ca voi. Riscaţi viețile solda- 
ților germani de dragul unui polonez escroc și mincinos. O să regretați. 

Gregor i-a tras un ghiont puternic în rinichi pe patul puștii. 

— Dacă mai scoţi o singură vorbă, Kuls, frate-tău din RSHA n-o 
să te mai vadă niciodată... 

La marginea fermei se găseau două santinele. Se vedea clar 
că erau beţi. Unul vomita copios într-un gard viu, celălalt încerca să 
danseze, lăsîndu-se pe călcîie și azvirlindu-și picioarele într-o serie 
de mișcări dezordonate. Micuţul și Legionarul s-au îndreptat pe furiș 
spre ei. Moartea le-a fost rapidă și tăcută, și, beți cum erau, probabil, 
nici măcar nu și-au dat seama că muriseră. 

Micuţul a luat o sticlă de votcă și a dus-o nerăbdător la gură: 
era goală. A aruncat-o nemulțumit și a tras furios un șut cadavrului 
de lingă el. 

— Ticălos lacom! 

S-a consolat căutînd aur și a reușit să facă rost de trei dinţi 
înainte ca Porta să vină în galop și să se apuce de lucru la a doua san- 
tinelă. Micuţul și-a răsturnat conținutul sacului de merinde în palmă 
și și-a desfătat privirile cu colecția de trofee. Bătrînul a clătinat din cap. 

— Într-una din zile, asta o să te coste viaţa. Și eu unul n-o să 
vărs o lacrimă. 

— Ce-l roade? a întrebat Porta, ocupat cu cleștele lui. 

Micuţul a ridicat din umeri. 

— Ştiu eu? Cred că iar nu-i sînt toți boii acasă. 

Porta a dat din cap filozofic și și-a continuat oribila-i sarcină. 
Acum era deja obișnuit cu ciudățeniile de conștiință ale Bătrinului. 
Cel mai bine era să-l ignore cînd avea una din crizele lui de ipocrizie. 
După modul în care el și Micuţul vedeau lucrurile, nu se alegeau din 
război cu nimic altceva. Doar o marcă pe zi și șansa de a primi un glonț 
în burtă, așa că de ce să nu se servească cu cîțiva dinţi de aur cînd se 
ivește ocazia? 

— Omul trebuie să aibă ceva pe care să se bizuie, a zis Porta, 
cu înțelepciune. Războiul n-o să dureze o veșnicie. În viață trebuie să 
privești puțin înainte. 

Ne-am mai apropiat de fermă. Curtea era plină de cazaci care 
chefuiau. Formaseră un cerc enorm și dansau în jurul focului, ţinîn- 
du-se cu braţele după umeri. În timp ce dansau, strigau și cîntau, din 
cînd în cînd cîte unul se rupea de cerc și sărea peste flăcări în sunetul 
aplauzelor furtunoase. 

De la grajduri se auzeau nechezaturi și lovituri de copite. Cîţiva 
soldați ședeau liniștiți, în grup, bînd și fumînd, dar, după cîte am putut 
vedea, nu mai postaseră alte santinele. Am instalat o mitralieră exact 
vizavi de casă și Porta a clătinat din cap, plin de regret. Cazacii ăștia 
cheflii și neciopliți erau oameni după inima lui și, în alte împrejurări 
decît blestematul ăsta de război, s-ar fi dus la ei în fugă. Așa însă a 
trebuit să se pregătească pentru măcel ca să fie pe placul stăpinilor și 
să își salveze propria-i piele. 

— Mi se pare rușinos, a zis, să întrerupi petrecerea în felul ăsta... 

— Atîta pagubă de petrecere! a izbucnit Heide fanaticul. Haideţi 
să facem treaba pentru care am fost trimiși aici! Nu uitaţi că oamenii 
ăștia sînt comuniști și lachei ai jidovimii internaționale. 

— Lacheii rahatului, a zis Porta. Cine ţi-a băgat timpeniile astea 
în cap? 

Am urmărit tăcuți ţopăielile cazacilor. Undeva, în pădurea din 
spatele nostru, a lătrat o vulpe și o bufniţă a început să ţipe. Se lăsa 
întunericul, dar flăcările focului luminau pînă la o sută de metri în jur. 
Încet, dar sigur, ruşii s-au făcut criță. Unul câte unul au început să intre 
clătinîndu-se în casă. Cîţiva au rămas afară, sforăind pe pămînt unde 
căzuseră. În cele din urmă, locul a devenit tăcut și liniștit. Bătrînul 
s-a întors spre noi. 

— Gata? a șoptit. 

Am înaintat pe furiș, ciucindu-ne în iarba înaltă. Ferma era în 
întuneric, nu se vedea lumină la nici o fereastră. Caii din grajduri ne 
simţiseră; se ridicau în două picioare și nechezau, loveau podeaua și 
ușile cu copitele, încercînd să se dezlege. Erau animale bune de-ale 
armatei și simțeau instinctiv că noi reprezentam un pericol. Stăpînii lor 
însă dormeau beţi, nu răspundeau la chemările lor de alarmă. Mirosul 
plăcut și cald de fin și cal se combina cu duhoarea înțepătoare de vomă 
și votcă vărsată. Fumul de la focul muribund venea spre noi, aducînd 
cu el mireasma încîntătoare de carne prăjită. Cînd am trecut pe lingă 
ea, Porta a tăiat o ciozvirtă cu baioneta. Carnea a căzut cu ușurință de 
pe oase. Porta și-a vîrit o bucată în gură și zeama i s-a prelins pe bărbie 
și guler. Ochii i s-au întunecat de plăcere și, parcă în stare de transă, a 
întins mîna să mai ia. 

— Oh, nu, nu mai lua! a zis Legionarul, prompt. L-a înghiontit 
spre casă cu ţeava aruncătorului de flăcări pe care îl ducea. O să te poţi 
întoarce după ce vom curăța locul. 

La baza scărilor care duceau în clădire zăceau șase cazaci, unul 
peste altul, într-o grămadă nedefinită de braţe și picioare. 

— Îngrămădiţi ca salamandrele, a zis Gregor. 

Barcelona l-a înghiontit pe unul ca să vadă cum reacționează, 
cînd a trecut pe lingă el. Omul a zimbit în somn. A întins mîinile și a 
apucat drăgăstos picioarele lui Porta. 

— Nevestal?l, a bombănit. 

— Încântat, sînt sigur, a zis Barcelona, eliberîndu-se din 
strinsoare. 

— Ucide-l pe ticălos, l-a îndemnat Kuls. 

Din capul scărilor, Bătrinul a făcut semn din mînă pentru liniște. 

— Tăceţi și urmați-mă! 

Prudent, a deschis ușa masivă de lemn. Balamalele aveau nevoie 
de ulei și au scîrțiit destul de tare ca să trezească morții. Dar rușii au 
continuat să sforăie. Bătrinul a intrat în hol, în vîrful picioarelor, cu 
Ladislas urmîndu-l De aproape. Peste tot se găseau trupuri lăbărțate în 
fotolii, întinse pe podea, atîrnate de balustrade. Era un talmeș-balmeș 
de sticle goale, bălți de urină și vomă. Ladislas și-a strîns buzele într-o 

[2] Iubită. (n. trad.) 

linie subțire. Nu prea mai semăna cu un iepure. Arăta ca un om pregătit 
pentru ce e mai rău și pornit să se răzbune. L-a prins pe Bătrînul de braţ 
și a arătat spre dormitoarele de la etaj. Bătrînul a încuviinţat din cap. 

Am pășit peste trupuri și am intrat în hol. La curbura scării se 
găseau doi sergenţi cazaci, enormi. Erau așezați unul lîngă altul pe ace- 
eași treaptă și dormeau cu capetele proptite în piept. În poală aveau 
pistoale-mitralieră. N-am riscat. Micuţul i-a sugrumat pe amindoi cu 
mîinile goale. 

Ne-am continuat drumul. De undeva de jos, din hol, l-am auzit 
pe Kuls bombănind ceva despre fratele lui din RSHA, dar o lovitură 
trasă de Gregor l-a redus imediat la tăcere. 

În timp ce-i ocoleam atent pe cei doi sergenţi morți, am auzit 
deodată un zgomot și o sticlă de votcă a venit rostogolindu-se spre mine, 
urmată în mare viteză de Micuţul, care călcase pe ea în semiîntuneric 
și se dezechilibrase. Amîndoi s-au prăbușit zgomotos pe podeaua de 
piatră. Unul dintre rușii care dormeau și-a deschis ochii și s-a ridicat 
speriat în capul oaselor, dar Heide i-a tăiat gitul înainte să-și dea seama 
ce se întîmplă. Micuţul a sărit în picioare urlînd. Își văzuse uriașu-i trup 
privindu-l dintr-o oglindă mare și, în întuneric, îl confundase cu un 
dușman. Cu un strigăt de furie, și-a ridicat pușca și a tras două focuri. 
După aceea, a scos un mormăit de satisfacție în timp ce propria-i ima- 
gine se destrăma într-o ploaie de sticlă spartă. 

— Pentru Dumnezeu! a șuierat Bătriînul, din capul scărilor. Ce 
dracu' se petrece acolo jos? 
— E doar Micuţul care se bate cu morile de vînt, am zis. 

Micuţul a revenit din nou sus, trecînd în goană pe lingă mine, 

cu fața plină de cioburi de sticlă șiroindu-i de sînge. 
— L-am ucis pe ticălos, a zis. 

Lenzing mi-a prins privirea. A scos un hohot de rîs nervos și 

și-a dus o mînă la gură. 
— Ce ticălos? a întrebat Porta. 
— Ticălosul care a sărit la mine, a răspuns Micuţul. 

S-a făcut tăcere. 

— L-am terminat, a zis. 

Lenzing a rîs atît de mult, încît era să cadă peste balustradă. 

Am fost fericit, văzîndu-l că se bucură și el o dată. 

Am ajuns pe palier. Ladislas a trecut pe lîngă Bătriînul și s-a 
repezit la una dintre uși. Bătrinul l-a tras înapoi. Am stat și am ascul- 
tat. Se auzea un sunet ca zumzetul unui roi de albine scăpat înăuntru. 

— Bine. Deschide-o... 

Bătrînul a făcut semn din cap și Legionarul a învârtit încet mîne- 
rul. Un morman de carne tremurîndă zăcea gol pe un pat. Sforăia ritmic 
într-un lung și grav zumzet, care răsuna în toată încăperea. După hai- 
nele aruncate într-o parte, ne-am dat seama că era maior. Era complet 
chel și semăna întrucâtva cu Taraș Bulba. 

La picioarele patului, ghemuită și inconștientă, zăcea o tînără. 
Ladislas s-a uitat fix la ea, cu fața albă și tremurind. 

— Soţia ta? a întrebat Bătrinul, cu voce slabă. 

El a dat din cap în semn de negaţie. 

— Sora? 

Încet, Ladislas a încuviințat din cap și și-a întors faţa la perete. 
Legionarul și-a scos P-38 și l-a pus la timpla maiorului, dar Micuţul a 
intervenit imediat și l-a îmbrîncit la o parte. 

— Lasă-mă pe mine, a zis. Mie îmi place să ucid ruși. 

Cel mai mult îi plăcea să-i ucidă cu mîinile goale. Era rapid și 
precis și nu făcea nici un zgomot. O ușoară strîngere de gît și maiorul 
a fost mort. 

— Mai e unul aici, a zis Gregor, calm. 

A arătat spre o mină întinsă care ieșea de sub pat. Micuţul a 
apucat-o imediat: a apărut un căpitan gol, în afară de tunică și șosete. 
Ținea pe un braţ o sticlă de votcă, zimbind și mormăind în somn. Încă 
mai zimbea cînd Micuţul i-a rupt gâtul. 

Între timp, fata a început să-și recapete încet cunoștința. Și-a 
deschis ochii și a rămas îngrozită, văzînd camera plină de soldaţi. Cred 
că nu arătam prea frumoși: nespălați, nebărbieriți, acoperiți de noroi, 
mirosind a transpirație, cu uniformele zdrențuite. Nu mă miră deloc 
că a scos un țipăt cînd Micuţul s-a apropiat de ea cu o privire lacomă, 
posesivă, pe faţa-i mare, urîtă și cu mîinile cît un coș de baschet întinse 
spre ea. Nu pot spune că o învinuiesc cu totul pentru că și-a înfipt din- 
ţii în braţul lui Porta cînd acesta s-a așezat pe pat lingă ea și i-a zîimbit 
sugestiv. Cred că și eu aș fi făcut exact același lucru dacă Micuţul și 

Porta s-ar fi apropiat cumva de mine, cînd stăteam întins și pe jumă- 
tate gol pe un pat. 
— Lăsaţi-o în pace! a zis Bătrînul tăios. 
Micuţul și Porta s-au răsucit spre el. 
— Ce te-a apucat, bunicuțule? 
— Am spus s-o lăsaţi în pace, a izbucnit Bătrînul. 

A ridicat de jos tunica maiorului și i-a întins-o fetei, care s-a 
înfășurat cu ea, în liniște. 

Bătrînul a condus-o la Ladislas, care în tot acest timp stătuse 
lingă perete cu mîinile peste față, ca și cum, după toţi acești ani lungi 
și dureroși de război, nu putea să admită adevărul despre brutalitatea 
omului. 

— Trebuie să-ți căutăm soţia, a zis Bătrinul, cu blindeţe. Con- 
du-ne în restul casei. 

I-am găsit soţia și fiul jos, în privinţă, înconjurați de o grămadă 
de cazaci beţi care adormiseră în timpul desfriului, în sîngele victimelor. 
Femeia fusese violată, apoi îi despicaseră pintecul cu cuțitul. Copilul 
fusese străpuns cu baioneta. Nu era nevoie să te uiţi de două ori la ei 
ca să-ți dai seama că erau morți. 

Am privit în tăcere. Lenzing s-a întors cu o mînă la gură. Bătrînul 
a întins un braţ spre Ladislas. Legionarul a luat fata și a dus-o afară. 
Chiar și Porta nu-și găsea cuvintele. 

Și apoi, cu totul pe neașteptate, Ladislas, blîndul, speriatul, timi- 
dul Ladislas a scos un urlet de durere și, s-a aruncat asupra celui mai 
apropiat cazac. Sugrumase deja trei înainte ca Micuţul să-și vină în fire 
și să sară să-l ajute la măcel. Masacrul s-a terminat în cîteva minute. 
N-a mai rămas nici unul în viaţă. 

Am ieșit din pivniţă în curte. Nu mai avea rost să căutăm prin 
casă. Porta și Micuţul, care nu sufereau de hipersensibilitate, au început 
imediat să adune resturile de mîncare și băutură, cît mai aveau încă 
posibilitatea. Kuls bombănea din nou despre fratele lui. Din spatele 
grajdurilor s-a auzit un zgomot ca de apă care curge dintr-un ulcior. 
Legionarul și cu mine ne-am dus pe furiș să cercetăm și am găsit un 
cazac semiconștient, golindu-și bășica udului într-un butoi cu apă de 
ploaie. Legionarul s-a întors spre mine și mi-a făcut cu ochiul. Și-a tras 
în tăcere cuțitul din cizmă. L-am lăsat pe el s-o facă. 

Înaintea noastră mai tăiase cineva beregate în curte. Din vacă 
mai rămăsese doar scheletul. Focul mai ardea mocnit, jăraticul strălu- 
cea purpuriu în întuneric. Micuţul și Porta dispăruseră și i-am căutat 
într-una dintre dependinţe. I-am găsit acolo, călare pe un butoi cu vin, 
cîntînd cîntece patriotice cu o voce puternică și răgușită. În decurs de 
zece minute reușiseră să bea atît de mult, încît erau aproape inconștienți. 

Barcelona a venit în fugă cu știrea că descoperise trei camioane 
rusești încărcate cu canistre de benzină, parcate sub copaci. A apărut 
apoi colonelul, de unde, Dumnezeu știe, duhnind a votcă și ușor nesi- 
gur pe picioare. El avea cam aceeași idee ca Barcelona. 

— Sergent, ce așteptăm? a întrebat, cu o voce groasă și neclară. 
Sub copaci se află trei camioane în stare perfectă. De ce nu le folosim? 

Am ieșit din nou în aer liber, urmîndu-i prin curte pe Barcelona 
şi pe colonel. Înainte de a pleca, am stropit din abundență întregul loc 
cu benzină... casa, acareturile și grajdurile. Am deschis ușile pentru 
cai și, după cîteva clipe de surpriză, și-au aruncat capetele în sus și au 
rupt-o la fugă, la adăpostul pădurii. 

— Acum 0 să le fie al naibii de bine, a zis Gregor, invidios. În ce-i 
privește, războiul s-a terminat. 

— Foarte adevărat, a zis colonelul. Animalele mute n-au ce căuta 
în afurisitele de afaceri ale oamenilor. Brusc, l-a cuprins cu un braț pe 
Gregor după gât și s-a aplecat confidenţial spre el. Ştii ce? Înainte să 
înceapă toate astea, aveam un grajd plin cu cele mai grozave animale. 
Ființe minunate. Cele mai frumoase animale pe care le-ai văzut vreo- 
dată... Știi ce s-a întîmplat? 

— Nu. Ce? a întrebat Gregor. 

— Mi i-au luat, a zis colonelul. Mi i-au luat pentru carne. O 
treabă groaznică. Groaznică. 

— A naibii de groaznică, a zis Gregor, plin de înțelegere. 

Bătrinul se străduia din răsputeri să-i adune pe toţi și să ne 
pregătim de plecare. Jumătate de companie era beată criță iar cealaltă 
jumătate mai căuta încă prin casă cașcaval și șunci afumate, ca să le 
aibă pe drum. Nu era nici unul printre noi care să nu aibă două sticle 
de vin sau votcă virite în buzunare. Pe nici unul nu-l trăgea inima să 
plece și, pînă cînd Ladislas nu și-a ieșit din minți și a aruncat un chibrit 
aprins în curte, Bătrinul nu a reușit să impună nici cea mai elementară 

ordine. Cînd benzina a izbucnit într-o mie de limbi violente de flăcări, 
toți oamenii au venit în fugă, din toate direcţiile. Din nefericire, cami- 
oanele nu fuseseră încă deplasate și ele au fost printre primele lucruri 
care au dispărut în prăpădul care a urmat. Ne-am retras printre copaci 
și am privit cum focul a cuprins casa. M-am gîndit la toţi cazacii aceia 
dinăuntru și m-am întrebat cum o fi să treci din viață în moarte fără 
măcar să-ți dai seama. 

— Nu-i o cale prea rea de a muri, a zis Barcelona, lîngă mine. Un 
rug funerar pentru bețivi... Nu-i deloc o cale rea de a muri! 

